വിദേശ ഇന്ത്യക്കാരും മോഡിയെ ഒഴിവാക്കിയോ ? ഒമാനിലെ പ്രസംഗം ആളൊഴിഞ്ഞ കസേരകള്‍ക്ക് മുന്നില് ; ആളില്ലാത്തതിനാല് പരിപാടി ഒരു മണിക്കൂറോളം വൈകിയാണ് തുടങ്ങിയത് | Malayalam UK\nവിദേശ ഇന്ത്യക്കാരും മോഡിയെ ഒഴിവാക്കിയോ ? ഒമാനിലെ പ്രസംഗം ആളൊഴിഞ്ഞ കസേരകള്‍ക്ക് മുന്നില് ; ആളില്ലാത്തതിനാല് പരിപാടി ഒരു മണിക്കൂറോളം വൈകിയാണ് തുടങ്ങിയത്\nFebruary 12 10:57 2018 Print This Article\nമസ്കറ്റ് : വിദേശ ഇന്ത്യക്കാരും മോഡിയെ തഴയുന്നുവോ ?. ഇന്ത്യയിലെപ്പോലെ വിദേശത്തും മോഡിയെ ജനം ഒഴിവാക്കി തുടങ്ങിയതിന്റെ ഏറ്റവും വലിയ ഉദാഹരണമാണ് ഒമാനില് മോഡി പങ്കെടുത്ത പരിപാടി. മോഡിയുടെ പ്രസംഗം ആളൊഴിഞ്ഞ കസേരകള്‍ക്ക് മുന്നിലായിരുന്നു. ജനക്കൂട്ടത്തെ ആകര്‍ഷിക്കാന് കഴിയാതെ മോദിയുടെ ഒമാനിലെ പൊതുപരിപാടി. ജനക്കൂട്ടത്തിന്റെ സാന്നിധ്യത്താല് വാര്‍ത്തകളില് ഇടം നേടുന്നതാണ് എപ്പോഴും പ്രധാനമന്ത്രി നരേന്ദ്രമോദിയുടെ വിദേശ പരിപാടികള്. എന്നാല് മസ്കറ്റില് ഞായറാഴ്ച നടന്ന പൊതുപരിപാടി ചര്‍ച്ചയായത് കാണികളുടെ കുറവിനാലാണ് .\nഒമാനിലെ ഏറ്റവും വലിയ സ്റ്റേഡിയമായ സുല്‍ത്താന് ഖാബൂസ് സ്പോര്‍ട്സ് കോംപ്ലക്സിലാണ് പരിപാടി നടന്നത്. മുപ്പതിനായിരത്തോളം പേര്‍ക്ക് ഇരിക്കാനാണ് സ്റ്റേഡിയത്തില് സൌകര്യം ഒരുക്കിയിരുന്നത് . ഏതാണ്ട് ഇത്രത്തോളം തന്നെ പാസുകള് വിതരണം ചെയ്തെങ്കിലും പരിപാടി കാണാന് എത്തിയത് വളരെ കുറച്ച് പേര് മാത്രമാണ്. ആറുമണിക്ക് ആരംഭിക്കുമെന്ന് അറിയിച്ചിരുന്ന പരിപാടി ആളില്ലാത്തതിനാല് ഒരു മണിക്കൂറോളം വൈകിയാണ് തുടങ്ങിയതും.\nഇന്ത്യന് എംബസിയുടെ നേതൃത്വത്തില് ഇന്ത്യന് സോഷ്യല്‍ക്ലബിന്റെ സഹകരണത്തോടെയാണ് പരിപാടിക്കുള്ള പാസുകള് വിതരണം ചെയ്തത്. സോഷ്യല്‍ക്ലബ് മുഖേനയായിരുന്നു ആദ്യഘട്ട രജിസ്ട്രേഷന്. രജിസ്ട്രേഷന് പ്രതീക്ഷിച്ച നിലവാരത്തിലേക്ക് ഉയരാതിരുന്നതോടെ എംബസി വെബ്സൈറ്റ് മുഖേനയും സംവിധാനമേര്‍പ്പെടുത്തി. ഇതിന് പുറമെ തൊഴിലാളികളെയും വിദ്യാര്‍ഥികളെയും പങ്കെടുപ്പിക്കണമെന്ന് കാട്ടി കമ്പനികള്‍ക്കും ഇന്ത്യന് സ്കൂളുകള്‍ക്കും എംബസി അയച്ച കത്ത് കഴിഞ്ഞ ദിവസം പുറത്തായിരുന്നു. അരദിവസത്തെ പരിപാടിയില് എത്തിക്കേണ്ട ആളുകളുടെ എണ്ണം പറഞ്ഞുള്ള കത്തില് പങ്കെടുക്കുന്ന തൊഴിലാളികള്‍ക്ക് വാഹന സൗകര്യം ഏര്‍പ്പെടുത്തണമെന്നും നിര്‍ദേശിച്ചിരുന്നു.\nതലേ ദിവസമായ ശനിയാഴ്ച വൈകുന്നേരമാണ് തങ്ങള്‍ക്ക് പരിപാടിയില് പങ്കെടുക്കണമെന്ന് നിര്‍ദേശം ലഭിച്ചതെന്ന് പ്രമുഖ ഹൈപ്പര്‍മാര്‍ക്കറ്റിലെ ജീവനക്കാരന് പറഞ്ഞു. എംബസി നിര്‍ദേശപ്രകാരം വിവിധ സ്കൂളുകളില് നിന്നായി ആയിരത്തിലധികം വിദ്യാര്‍ഥികളെയും പരിപാടിക്കായി എത്തിച്ചിരുന്നു. സ്കൂളുകളില് ചില ക്ലാസുകള്‍ക്ക് ഇതിനായി ഉച്ചക്ക് ശേഷം അവധി നല്‍കിയിരുന്നു. താഴ്ന്ന ക്ലാസുകളില് പഠിക്കുന്ന വിദ്യാര്‍ഥികള് സ്കൂള് യൂനിഫോമണിഞ്ഞും പ്ലസ് വണ്, പ്ലസ്ടു ക്ലാസുകളില് പഠിക്കുന്നവര് കളര് ഡ്രസ് അണിഞ്ഞുമാണ് എത്തിയത്. സ്റ്റേഡിയത്തില് പ്രവേശനം ആരംഭിച്ച ഉച്ചക്ക് രണ്ടര മുതല്‍ക്കേ വിദ്യാര്‍ഥികളില് ഭൂരിപക്ഷവും എത്തിയിരുന്നു.\nമലയാളികള് പരിപാടിയില് വളരെ കുറവായിരുന്നു. ഉത്തരേന്ത്യക്കാരായിരുന്നു പരിപാടിയില് കൂടുതലും. വി.ഐ.പി,വി.വി.ഐ.പി സീറ്റുകളും പൊതുവെ ശൂന്യമായിരുന്നു. ബി.ജെ.പി അനുഭാവികളും പരിപാടിയില് പരമാവധി ആളുകളെ എത്തിക്കുന്നതിനായി സാമൂഹിക മാധ്യമങ്ങളില് കാമ്പയിനിഗ് നടത്തിയിരുന്നു. കോണ്‍ഗ്രസ്, സി.പി.എം അനുഭാവികള് ഒാണ്‍ലൈനില് രജിസ്റ്റര് ചെയ്ത ശേഷം ബോധപൂര്‍വം പാസ് വാങ്ങിയില്ലെന്നാണ് ബി.ജെ.പി അനുകൂലികളുടെ പ്രധാന ആരോപണം. രണ്ടായിരത്തിലധികം പാസുകളാണ് ഇങ്ങനെ വരാതിരുന്നത്. പാസ് വാങ്ങിയ ശേഷം പരിപാടിക്ക് വരാതിരുന്നവരും നിരവധിയാണ്.\nമോഡിയുടെ ഭരണത്തെ കോര്‍പ്പറേറ്റുകളും , തീവ്രഹിന്ദുത്വവാദികളും ഒഴികെ മഹാഭൂരിപക്ഷം ഇന്ത്യക്കാരും ഇതൊനോടകം മടുത്തു കഴിഞ്ഞു . വെറും പൊള്ളയായ വാഗ്ദാനങ്ങളും , വാചകമടിയുമായി ലോകം ചുറ്റി നടക്കുന്ന മോഡിയെ വിദേശ ഇന്ത്യക്കാരും തള്ളി കളഞ്ഞിരിക്കുന്നു എന്നാണ് മസ്ക്കറ്റിലെ പ്രതികരണങ്ങളില് നിന്നും വ്യക്തമാകുന്നത് .\npublic in modi's meeting\nIndiaLatest NewsMiddle EastVidesham


മുല്ലപ്പെരിയാര് രാവിലെ ഏഴ് മണിക്ക് തുറക്കും; ആശങ്ക വേണ്ടെന്ന് കണക്ക് നിരത്തി മന്ത്രി റോഷി അഗസ്റ്റിന് - Sarkardaily : Breaking News | Latest Malayalam News | Latest English News\nമുല്ലപ്പെരിയാര് അണക്കെട്ട് ഇന്ന് ( 29 ) രാവിലെ ഏഴിന് തുറക്കുമെന്ന് തമിഴ്‌നാട് അറിയിച്ചിട്ടുണ്ട്. ജലനിരപ്പ് 138 അടി ഒക്ടോബര് 31 വരെ നിലനിര്‍ത്തുന്നതിനാണ് ജലം തുറന്നു വിടുന്നത്. മുല്ലപ്പെരിയാര് ഡാമിന്റ സംഭരണ ശേഷി 12.758 ടി എം സി ജലമാണ്. ഇടുക്കിയുടേത് 70.5 ടി എം സി യും. മുല്ലപ്പെരിയാറിലെ ജലനിരപ്പ് 138 അടിയില് നിലനിര്‍ത്തുന്നതിന് ആവശ്യമായ ജലം തുറന്നു വിട്ടാല് ഇടുക്കി ഡാമില് നാലിലൊന്നു അടി മാത്രമേ ജലനിരപ്പ് ഉയരുകയുളളു. 2398.3l അടി വെളളം സംഭരിക്കാന് ശേഷിയുള്ളപ്പോഴാണ് 2398.08 അടി ജലനിരപ്പെത്തിയപ്പോള് ഇടുക്കി ഡാം തുറന്നത്. അതിനാല് മുല്ലപ്പെരിയാറില് നിന്ന് തുറന്നു വിടുന്ന ജലം ഉള്‍ക്കൊള്ളാന് ഇടുക്കിക്ക് കഴിയുമെന്നും കണക്കുകള് ഉദ്ധരിച്ച് മന്ത്രി വ്യക്തമാക്കി.\nമുല്ലപ്പെരിയാര് മുതല് ഇടുക്കി വരെയുള്ള 24 കിലോമീറ്റര് മുല്ലയാറില് ഏകദേശം 60 സെ.മീ താഴെ മാത്രമാണ് ജലനിരപ്പ് ഉയരാന് സാധ്യതയുള്ളൂ. പുഴയില് രണ്ടടി വെള്ളമുയര്‍ന്നാല് ബാധിക്കുന്ന 350 കുടുംബങ്ങളിലെ 1079 പേരെയും സുരക്ഷിതമായി മാറ്റിയിട്ടുണ്ട്. 11 കുടുബത്തിലെ 35 പേരെ വണ്ടിപ്പെരിയാര് മോഹന ഓഡിറ്റോറിയത്തിലേക്കും നാല് കുടുബത്തിലെ 19 പേരെ വണ്ടിപ്പെരിയാര് സെന്റ് ജോസഫ് ഇംഗ്ലീഷ് മീഡിയം സ്‌കൂളിലും സജ്ജമാക്കിയ ക്യാമ്പിലേക്കും മാറ്റി. മറ്റുള്ളവര് ബന്ധു ഭവനങ്ങളിലേക്കാണ് മാറിയിട്ടുള്ളത്.\nമൂന്ന് താലൂക്കിലെ ഏഴ് വില്ലേജിലെ മാറ്റി പാര്‍പ്പിക്കേണ്ട വരെ മുഴുവനും കണ്ടെത്തിയിട്ടുണ്ട്. ഇടുക്കി ഡാം തുറന്നപ്പോള് കൈക്കൊണ്ട മുന്നൊരുക്കങ്ങളെല്ലാം മുല്ലപ്പെരിയാര് ഡാം തുറക്കുന്നതിന് മുന്നോടിയായി കൈക്കൊണ്ടിട്ടുണ്ട്. റവന്യു, ആരോഗ്യം, ഫയര്‍ഫോഴ്‌സ്, വനം, പോലീസ് തുടങ്ങീ എല്ലാ വകുപ്പുകളും പ്രത്യേക സംഘങ്ങളെ രൂപീകരിച്ച് സുരക്ഷാ ക്രമീകരണ പ്രവര്‍ത്തനങ്ങള് പൂര്‍ത്തിയാക്കിയിട്ടുണ്ട്. ആളുകളെ ഒഴിപ്പിച്ച വീടുകളുള്ള മേഖലയില് പോലീസ് പട്രോളിങ് ഏര്‍പ്പെടുത്തി. കട്ടപ്പന, പീരുമേട് താലൂക്ക് ആശുപത്രിയിലും വണ്ടിപ്പെരിയാര് സാമൂഹ്യ ആരോഗ്യ കേന്ദ്രത്തിലും അടിയന്തര ചികിത്സാ സംവിധാനമൊരുക്കിയിട്ടുണ്ട്. വെള്ളത്തിന്റെ ഒഴുക്ക് സുഗമമാക്കുന്നതിന് മുല്ലയാറിലെ തടസങ്ങള് നീക്കിയിട്ടുണ്ടെന്നും മന്ത്രി പറഞ്ഞു. രക്ഷാപ്രവര്‍ത്തനങ്ങള്‍ക്കായി എസ്റ്റേറ്റുകളുടെ ഗേറ്റുകള് എല്ലാം തുറന്നിടാന് നിര്‍ദ്ദേശം നല്‍കിയിട്ടുണ്ട്. വില്ലേജ്, താലുക്ക്, കലക്ട്രേറ്റില് ജില്ലാതലത്തിലും 24 മണിക്കൂറും പ്രവര്‍ത്തിക്കുന്ന കണ്‍ട്രോള് റൂമുകള് തുറന്നിട്ടുണ്ട്. എല്ലവിധ സുരക്ഷാ ഉപകരണങ്ങളോടുകൂടി ഫയര്‍ഫോഴ്‌സും സജ്ജമാണെന്നും മന്ത്രി അറിയിച്ചു. തേക്കടി പെരിയാര് ഹൗസില് ചേര്‍ന്ന യോഗത്തില് വാഴൂര് സോമന് എം എല് എ, ജില്ലാ പഞ്ചായത്ത് പ്രസിഡന്റ് ജിജി കെ. ഫിലിപ്പ്, ജലസേചന വകുപ്പ് ചീഫ് എന്‍ജിനീയര് അലക്‌സ് വര്‍ഗീസ്, കുമളി ഗ്രാമ പഞ്ചായത്ത് പ്രസിഡന്റ് ശാന്തി ഷാജിമോന് വിവിധ വകുപ്പ് ഉദ്യോഗസ്ഥര് തുടങ്ങിയവര് സംബന്ധിച്ചു.\nTags: മുല്ലപെരിയാര് ഡാം


ജമാൽ ഖഷോഗി വധം: പ്രതികൾക്ക് വധശിക്ഷ - Janayugom Online\nറിയാദ്: മാധ്യമപ്രവർത്തകൻ ജമാൽ ഖഷോഗി വധിക്കപ്പെട്ട കേസിൽ അഞ്ചു പ്രതികൾക്ക് വധശിക്ഷ. മൂന്നു പേർക്ക് 24 വർഷത്തെ തടവും ലഭിച്ചു. സൗദി കോടതിയാണ് ശിക്ഷ വിധിച്ചത്. കൊലപാതകത്തിൽ നേരിട്ടു പങ്കെടുത്ത അഞ്ചുപേർക്കാണ് വധശിക്ഷയെന്ന് പബ്ലിക് പ്രോസിക്യൂട്ടർ പ്രസ്താവനയിൽ പറഞ്ഞു. 2018 ഒക്ടോബർ രണ്ടിനാണ് സൗദി സർക്കാരിന്റെ കടുത്ത വിമർശകനായ മാധ്യമപ്രവർത്തകൻ ജമാൽ ഖഷോഗി തുർക്കിയുടെ തലസ്ഥാനമായ ഇസ്തംബുളിലെ സൗദി കോൺസുലേറ്റിൽ കൊല്ലപ്പെട്ടത്. മൃതദേഹം എന്തു ചെയ്തെന്നു വ്യക്തമല്ല. സൗദി ഭരണകൂടത്തിന്റെ വിമര്‍ശകനും വാഷിങ്ടണ് പോസ്റ്റ് കോളമിസ്റ്റുമായ ഖഷോഗി 2018 ഒക്ടോബര് രണ്ടിനാണ് തുര്‍ക്കിയിലെ സൗദി കോണ്‍സുലേറ്റിനുള്ളില്‍വെച്ച് കൊല്ലപ്പെട്ടത്.\nസൗദിയില് മുന് ഭരണകൂടത്തിന്റെ ഉപദേശകനായിരുന്നു ഖഷോഗി. മുഹമ്മദ് ബിന് സല്‍മാന് രാജകുമാരന് കിരീടാവകാശിയായി പ്രഖ്യാപിക്കപ്പെട്ടതിനുപിന്നാലെ അദ്ദേഹം ഭരണകൂടവുമായി അകന്നു. ഭിന്നതകളെത്തുടര്‍ന്ന് 2017 സെപ്റ്റംബറില് യു.എസില് അഭയംതേടി. യെമെന് ആഭ്യന്തരയുദ്ധത്തിലെ സൗദിയുടെ ഇടപെടലിനെയും ഖത്തര് ഉപരോധത്തെയും എതിര്‍ത്തതോടെ സൗദിയുടെ നോട്ടപ്പുള്ളിയായി. സംഭവത്തിൽ 11 പേർ അറസ്റ്റിലായിരുന്നു. വിഷം കുത്തിവച്ച് കൊലപ്പെടുത്തിയെന്നും ശരീരം കഷണങ്ങളായി മുറിച്ച് കോൺസുലേറ്റ് കെട്ടിടത്തിനു പുറത്തെത്തിക്കുകയായിരുന്നെന്നും സൗദി ഔദ്യോഗികമായി സ്ഥിരീകരിച്ചിരുന്നു.\nതുർക്കി സ്വദേശിയായ ഏജന്റിനാണത്രേ ഇത് കൈമാറിയത്. വിവാഹ രേഖ കൈപ്പറ്റാൻ കോൺസുലേറ്റിൽ എത്തിയപ്പോഴായിരുന്നു കൊലപാതകം. മുൻവിവാഹം അസാധുവാക്കാനും തുർക്കി സ്വദേശിനിയായ കാമുകി ഹാറ്റിസ് സെൻജിസുമായുള്ള വിവാഹത്തിനുള്ള രേഖകൾ ശരിയാക്കാനുമാണ് ഖഷോഗി തുർക്കിയിലെ സൗദി കോൺസുലേറ്റിൽ എത്തിയത്. എന്നാൽ, ഹാറ്റിസിന് കോൺസുലേറ്റിനുള്ളിലേക്കു പ്രവേശനം നൽകിയില്ല. ഫോണും അനുവദിച്ചില്ല. 11 മണിക്കൂർ കാത്തിരുന്നിട്ടും ഖഷോഗിയെ കാണാതായതിനെ തുടർന്നു ഹാറ്റിസ് പരാതി നൽകിയതോടെയാണ് ഖഷോഗിയെക്കുറിച്ച് അന്വേഷണം ആരംഭിച്ചത്. ആദ്യ അന്വേഷണത്തിൽ തന്നെ ഇതൊരു കൊലപാതകമാണെന്ന് തെളിഞ്ഞിരുന്നു.


നിലച്ചത് ഒാർത്തഡോക്സ് സഭയിലെ ഉറച്ച സ്വരം…. | Malankara Orthodox TV\nകോട്ടയം: ഇഷ്ടപ്പെട്ടില്ലെങ്കിലും ആർക്കും അവഗണിക്കാനാകുമായിരുന്നില്ല ആ ഉറച്ച സ്വരം. എന്നും നേരിനൊപ്പം നിലപാടെടുക്കുകയും സഭയിലും സമൂഹത്തിലും തന്റെ അഭിപ്രായങ്ങൾ തുറന്നുപറയുകയും ചെയ്തിരുന്ന മലങ്കര ഒാർത്തഡോക്സ് സഭയിലെ വേറിട്ട ആ ശബ്ദം നിലച്ചു. കാതോലിക്കാ സ്ഥാനത്തേയ്ക്ക് പരിഗണിക്കപ്പെട്ടിരുന്ന മുതിർന്ന മെത്രാപ്പോലീത്തയായിരുന്ന മാർ അത്താനാസിയോസ് പലപ്പോഴും തന്റെ നിലപാടുകൾ പരസ്യമായി പ്രഖ്യാപിച്ചിരുന്നു. അതിന് ആരുടെയും മുഖം നോക്കിയിരുന്നില്ല. അദ്ദേഹത്തിന്റെ ധീരമായ നിലപാടുകളിലൂടെ സഭാ നേതൃത്വത്തിനും പലപ്പോഴും സഞ്ചരിക്കേണ്ടതായിവന്നു. മലങ്കര ഒാർത്തഡോക്സ് – യാക്കോബായ സഭാ തർക്കത്തിൽ സമാധാന ശ്രമങ്ങൾക്ക് ഏറെ പ്രയത്നിച്ച മാർ അത്താനാസിയോസ്, പാത്രിയാർക്കീസ് ബാവായുമായി ചർച്ച ചെയ്ത് പ്രശ്നപരിഹാരം കാണണമെന്ന അഭിപ്രായക്കാരനായിരുന്നു. ഇത് അദ്ദേഹം പരസ്യമായി പ്രഖ്യാപിക്കുകയും ചെയ്തിരുന്നു. പാത്രിയാർക്കീസ് ബാവായുടെ സമാധാന ശ്രമങ്ങൾക്കായുള്ള ക്ഷണം സ്വീകരിച്ച് ചർച്ചകൾക്ക് തയ്യാറാകണമെന്ന് അദ്ദേഹം നേതൃത്വത്തോട് ആവശ്യപ്പെട്ടു. സഭാ തർക്കത്തിൽ സമാധാനം സാധ്യമാകുന്നതിനായി നോമ്പ് ആരംഭിച്ചിരിക്കുന്നതിനിടെയാണ് അദ്ദേഹത്തിന്റെ ദാരുണ അന്ത്യം. മാർ അത്താനാസിയോസിന്റെ ശക്തമായ നിലപാടുകൾ സഭാ സുന്നഹദോസിലും പ്രകടിപ്പിച്ചിരുന്നു. സുന്നഹദോസ് യോഗങ്ങളിലെ അവഗണിക്കാനാവാത്ത ഉറച്ച സ്വരമായിരുന്നു മാർ അത്താനാസിയോസിന്റേത്. നേരത്തെ സുന്നഹദേസ് സെക്രട്ടറിയായിരിക്കെ സഭാ നടപടിക്രമങ്ങളിൽ നിരവധി പരിഷ്കാരങ്ങൾ വരുത്തി. മറ്റ് സഭകളുമായും വ്യക്തിപരമായും ബന്ധങ്ങൾ പുലർത്തുന്നതിൽ ഏറെ തത്‌പരനായിരുന്നു. സഭാ തർക്കവുമായി ബന്ധപ്പെട്ട് യു.ഡി.എഫ്. ഭരണകാലത്ത് മുഖ്യമന്ത്രിയായിരുന്ന ഉമ്മൻ ചാണ്ടിക്കെതിരേ വിമർശനമുയർന്നപ്പോൾ ഉമ്മൻ ചാണ്ടിക്കൊപ്പംനിന്ന് തന്റെ നിലപാട് പരസ്യമാക്കി. ചെങ്ങന്നൂർ ഉപതിരഞ്ഞെടുപ്പുവേളയിൽ മുഖ്യമന്ത്രി പിണറായി വിജയൻ ആവശ്യമെങ്കിൽ തന്നെവന്ന് കാണട്ടെയെന്ന നിലപാട് സ്വീകരിച്ചത് ഏറെ ചർച്ചചെയ്യപ്പെട്ടു. ഒാർത്തഡോക്സ് സഭയിലെ ലൈംഗിക ആരോപണക്കേസിൽ വൈദികർക്കെതിരേ ശക്തമായ നടപടി സ്വീകരിക്കണമെന്ന നിലപാടായിരുന്നു മെത്രാപ്പോലീത്തായ്ക്ക്. അദ്ദേഹം സുന്നഹദോസിൽ നടപടി ആവശ്യപ്പെടുകയും ചെയ്തു. സഭാകാര്യങ്ങളിലും വിദ്യാഭ്യാസ കാര്യങ്ങളിലും അദ്ദേഹത്തിന് വ്യക്തമായ അഭിപ്രായമുണ്ടായിരുന്നു. ഒാർത്തഡോക്സ് സഭയിലെ വിദ്യാഭ്യാസ സ്ഥാപനങ്ങളെ ഒരു കുടക്കീഴിലാക്കി എം.ഡി. കോർപ്പറേറ്റ് മാനേജ്മെന്റിന് രൂപം നൽകുന്നതിൽ പ്രധാനപങ്ക് വഹിച്ചു. ഏറെക്കാലം കോർപ്പറേറ്റ് മാനേജരുമായിരുന്നു. ഗുജറാത്തിൽ നിരവധി സ്കൂളുകൾ ആരംഭിച്ച മാർ അത്താ�\n��ാസിയോസ് പ്രധാനമന്ത്രി നരേന്ദ്രമോദി ഗുജറാത്ത് മുഖ്യമന്ത്രിയായിരിക്കുന്പോൾ മുതൽ നല്ല അടുപ്പം പുലർത്തിയിരുന്നു. ഗുജറാത്ത് മോഡൽ വിദ്യാഭ്യാസം ഒാർത്തഡോക്സ് സഭയിൽ നടപ്പാക്കണമെന്ന അഭിപ്രായക്കാരനായിരുന്നു മാർ അത്താനാസിയോസ്.


ശ്വാസകോശം ആരോഗ്യത്തോടെ ഇരിക്കാൻ ഇത് രണ്ടു സ്പൂൺ ശീലമാക്കിയാൽ മതി\nആരോഗ്യകരമായ ജീവിതം എല്ലാവരും ആഗ്രഹിക്കുന്ന ഒന്നാണ്. ആരോഗ്യത്തോടെ ജീവിക്കാൻ എന്തെല്ലാം രീതിയിലുള്ള കാര്യങ്ങളാണ് ഓരോരുത്തരും ചെയ്ത് നോക്കുന്നത്. പലരും പല രീതിയിൽ ഉള്ള കാര്യങ്ങളാണ് ചെയ്യുന്നത്. ഇത്തരത്തിലുള്ള ചില കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്. നമുക്കറിയാം ശ്വാസകോശസംബന്ധമായ നിരവധി പ്രശ്നങ്ങൾ നേരിടുന്നവരാണ് നമ്മളിൽ പലരും. ശ്വാസകോശം ക്ലീൻ ആയിരിക്കാൻ സഹായിക്കുന്ന ചില കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്.\nനിങ്ങളുടെ വീട്ടിൽ തന്നെ ലഭ്യമായ ചില വസ്തുക്കൾ ഉപയോഗിച്ച് ലെൻസ് ക്ലീൻ ചെയ്യാൻ സാധിക്കുന്നതാണ്. അത്തരത്തിലുള്ള ചില കാര്യങ്ങളാണ് ഇവിടെ പറയുന്നത്.3വസ്തുക്കൾ ഉപയോഗിച്ച് ലെൻസ് ക്ലീൻ ചെയ്യാൻ സാധിക്കുന്നതാണ്. ലെൻസിൽ കഫക്കെട്ട് അതുപോലെതന്നെ നിരവധി അസുഖങ്ങൾ ഉണ്ടാവുകയും വലിയ രീതിയിലുള്ള ബുദ്ധിമുട്ട് ഉണ്ടാകാനുള്ള സാധ്യത വളരെ കൂടുതലാണ്. ഇതിൽ പ്രധാനം കാരണം ഇന്നത്തെ ജീവിതശൈലിയാണ്.\nപുകയില ഉൽപ്പന്നങ്ങളുടെ ഉപയോഗം പുകവലി എന്നിവ ഇതിന് പ്രധാന കാരണമാണ്. ചുമ്മാ ഉള്ളവർക്ക് ഇത്തരം പ്രശ്നങ്ങൾ ഉണ്ടെങ്കിൽ ലെൻസ് ക്ലീൻ ചെയ്യുക. വീട്ടിൽ തന്നെ ലഭ്യമായ ചില വസ്തുക്കൾ ഉപയോഗിച്ച് ഇത്തരം പ്രശ്നങ്ങൾ മാറ്റിയെടുക്കാം. അതിനുള്ള ചില കാര്യങ്ങളാണ് ഇവിടെ പറയുന്നത്. വളരെ എളുപ്പത്തിൽ തന്നെ ചെയ്യാൻ കഴിയുന്ന ചില കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്.\nഇഞ്ചി സബോള മഞ്ഞൾപൊടി എന്നിവ ഉപയോഗിച്ച് തയ്യാറാക്കാൻ കഴിയുന്ന ഒന്നാണ് ഇത്. ഇത് എങ്ങനെ തയ്യാറാക്കാം ഉപയോഗിക്കാം തുടങ്ങിയ കാര്യങ്ങൾ താഴെ പറയുന്നുണ്ട്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nപട്ടാളവേഷത്തിൽ തിളങ്ങാൻ വീണ്ടും മോഹൻലാൽ… സാധ്യത ഉണ്ടായേക്കാം…\nഭൂമിയിലെ മൃതസഞ്ജീവനി… ഇതിൽ നിരവധി ഔഷധ ഗുണങ്ങൾ…


ഡാലസ് ശ്രീഗുരുവായൂരപ്പൻ ക്ഷേത്രത്തിൽ, മഹാ മണ്ഡല പൂജ നടന്നു | UsMalayalees.com\nKERAL NEWS — December 27, 2017\nഡാലസ്∙ മണ്ഡല വ്രതാരംഭത്തിൽ തുടങ്ങിയ പ്രത്യേക അയ്യപ്പ പൂജകളുടെ ഭാഗമായി മഹാമണ്ഡല പൂജ ശ്രീ ഗുരുവായൂരപ്പൻ ക്ഷേത്രത്തിലെ ശ്രീ ധർമശാസ്താ സന്നിധിയിൽ ഞായറാഴ്ച നടന്നു. അതിരാവിലെ സ്പിരിച്വൽ ഹാളിൽ ആരംഭിച്ച ഗണപതി ഹോമത്തോടെ പൂജാദി കർമങ്ങൾക്ക് തുടക്കം കുറിച്ചു.\nവ്രതാനുഷ്ഠാനങ്ങളോടെ മുദ്ര മാല അണിഞ്ഞ അനേകം അയ്യപ്പന്മാരും മാളികപ്പുറങ്ങളും ശരണം വിളികളോടെ ഇരുമുടികെട്ടുകൾ നിറച്ചു. ശരണം വിളികളാലും, അയ്യപ്പ ഭജനകളാലും, ഭക്തി നിർഭരമായ അന്തരീക്ഷത്തിൽ ഇരുമുടി കെട്ടുകൾ ഗുരുസ്വാമി സോമൻനായർ, എല്ലാവരുടെയും ശിരസ്സിലേറ്റികൊടുത്തു. മറ്റുള്ള ഗുരുസ്വാമിമാരായ, ഹരിദാസൻ പിള്ളയും, ഉണ്ണിനായരും തിരുവാഭരണ ഘോഷയാത്രക്ക് നേതൃത്വം നൽകി. ഡോക്ടർ വിശ്വനാഥ കുറുപ്പ്, ഭക്താദരവുപൂർവം തിരുവാഭരണപെട്ടി ശിരസ്സിലേറ്റി, ശ്രീ ഗുരുവായൂരപ്പൻ ക്ഷേത്രത്തിലെ അയ്യപ്പ സന്നിധിയിൽ എത്തിച്ചു. അമിതമായ തണുപ്പത്തും മേൽവസ്ത്രങ്ങൾ ഒന്നുമില്ലാതെ, ശ്രീഭൂതനാഥനെ ഉള്ളിലാവാഹിച്ചു. ശരണം വിളികളാൽ ആന്തരിക അഗ്നിയെ ജ്വലിപ്പിച്ചുകൊണ്ട് ശരണാഘോഷയാത്രയിൽ പലരും പങ്കെടുത്തു.\nവിവിധ ദ്രവ്യങ്ങൾ നിറച്ച കലശങ്ങൾ, ക്ഷേത്ര പൂജാരി നീലമന വിനയൻ തിരുമേനി പൂജിച്ച്, മണികണ്ഠസ്വാമിയെ അഭിഷേകം ചെയ്തു. അതിബൃഹത്തായ പൂജാദികർമങ്ങളിൽ ഇരിഞ്ഞാടപ്പള്ളി പദ്മനാഭൻ തിരുമേനി, ബിനീഷ് തിരുമേനി, വിനേഷ് തിരുമേനി എന്നിവരും പങ്കുചേർന്നു. വ്രതാനുഷ്ഠാനങ്ങളോട് മുദ്രമാല അണിയുമ്പോൾ, ഭക്തരും, ഭഗവാനും ഒന്നായിത്തീരുന്നു എന്ന തത്വം, അയ്യപ്പ ചൈതന്യത്തിലേക്ക് അനേകം ഭക്തരെ\nആകർഷിച്ചു കൊണ്ടിരിക്കുന്നതു കൊണ്ടാണ്, ഓരോ വർഷം കൂടുന്തോറും ഇരുമുടി കെട്ടെടുക്കുന്ന അയ്യപ്പൻമാരുടെ എണ്ണത്തിൽ വർധനവുണ്ടാകുന്നുവെന്ന് കേരളാ ഹിന്ദു സൊസൈറ്റി പ്രസിഡന്റ് രാമചന്ദ്രൻ നായർ അഭിപ്രായപ്പെട്ടു.\nഅടുത്തവർഷം ശ്രീ ഗുരുവായൂരപ്പൻ ക്ഷേത്രത്തിലെ അയ്യപ്പ സന്നിധാനത്തിൽ, എത്തിച്ചേരാൻ നേരിട്ടുള്ള ഒരു പാത , ഭഗവൽ കൃപയാൽ സാധ്യമാവുമെന്ന് കേരളാ ഹിന്ദുസൊസൈറ്റി ചെയർമാൻ കേശവൻ നായർ അറിയിച്ചു. കേരളത്തനിമയിൽ പൂജാദികർമ്മങ്ങൾ അർപ്പിച്ച്, അഷ്ടദ്രവ്യ അഭിഷേകത്താൽ വിളങ്ങിനിൽക്കുന്ന അയ്യപ്പ ദർശനത്താൽ സായൂജ്യം നേടിയാണ് എല്ലാ അയ്യപ്പ ഭക്തരും മടങ്ങി പോയത്.\nNext post ഹെൽപ്പിങ് ഹാൻഡ്‌സ് ഓഫ് കേരള ഫണ്ട് റെയ്സിങ് ഡിന്നർ നടത്തി\nPrevious post നോർത്തമേരിക്ക ഐപിസി ഈസ്റ്റേൺ റീജിയന് നവനേതൃത്വം റവ. ജോസഫ് വില്യംസ് പുതിയ പ്രസിഡന്റ്


മധുരമുള്ള ഓർമ്മകൾ — കഥാജാലകം\nകഴിഞ്ഞ ദിവസം റൈറ്റിംഗ് ക്ലാസ്സിൽ വായനക്കായി ശുപാർശ ചെയ്തിരുന്നത് ഗ്രേസ് പെയ്‌ലിയുടെ "അമ്മ " എന്ന ചെറു കഥയായിരുന്നു. വെറും നാന്നൂറ്റി ഇരുപതു വാക്കുകൾ മാത്രമുള്ള ചെറിയ ഒരു കഥ. അമ്മ എന്ന മഹാ സാഗരത്തെ ഏറ്റവും കുറച്ചു വാക്കുകളിൽ മനോഹരമായി അവർ ആ കഥയിൽ കോറിയിട്ടിരുന്നു. വർക്ഷോപ്പിങ്ങിനായിഎന്റെയും ഒരു കഥയുണ്ടായിരുന്നു. മലയാളത്തിൽ എഴുതി ഇന്ഗ്ലീഷിലേക്കു ട്രാൻസ്ലേറ്റ് ചെയ്ത എന്റെ കഥയുടെ പേരും 'അമ്മ എന്ന് തന്നെയായതു കേവലം യാദൃശ്ചീകത മാത്രം. മാതൃഭാഷയിൽ നാന്നൂറ്റി ഇരുപത്തിരണ്ടു വാക്കുകളിൽ എഴുതി തീർത്ത കഥയായിരുന്നു എന്റേത്.\n"...ഇത്ര രാവിലെ എഴുന്നേൽക്കരുതെന്നു എത്ര വട്ടം പറഞ്ഞിരിക്കണൂ അമ്മാ..എത്ര പറഞ്ഞാലും കേൾക്കില്ലാന്നു വച്ചാൽ.." മകന്റെ അമ്മയെ കുറിച്ചുള്ള കരുതലിന്റെ വാക്കുകളെ അമ്മയോടുള്ള ഈർഷ്യയായി അവർ സങ്കൽപ്പിച്ചു...സംസ്കാരങ്ങളുടെ വ്യത്യാസത്തെ അവർ ഉൾക്കൊള്ളുവാൻ തുനിയുന്നതായി എനിക്ക് തോന്നിയില്ല. അവരുടെ വിമർശനത്തിൽ എനിക്ക് അത്ഭുതം തോന്നിയില്ല. അവർക്കു സ്വാതന്ത്ര്യമെന്ന വാക്കിന്റെ അർഥം മാത്രമേ കൂടുതൽ മനസ്സിലാവുകയുള്ളൂ . രണ്ടു കൊച്ചു കുട്ടികൾ തമ്മിലുള്ള സംസാരം ആകസ്മീകമായി ശ്രദ്ധിക്കുവാൻ ഇടയായ എനിക്ക് ഓർമയിൽ പിന്നെയും പിന്നെയും തികട്ടിവന്ന ഒരു കാര്യം ഒരിക്കൽ കേൾക്കുവാൻ ഇടയായി.\n"ഐ ആം നോട്ട് എ ബിഗ് ഫാൻ ഓഫ് മൈ മദർ.." അത് തുടർച്ചയായ ഒരു സംഭാഷണത്തിന്റെ ശകലം മാത്രമായിരുന്നു. ഞാൻ അദ്ഭുതത്തോടുകൂടി അവനെ ഒന്ന് നോക്കുക മാത്രം, ചെയ്തു... അവർക്കു നഷ്ട്ട പ്പെട്ടതെന്താണെന്നു ഞാൻ ആലോചിച്ചു നോക്കി.\nഎന്തോ കൂഞ്ഞികൂടി നടക്കുന്ന ആ മനുഷ്യനെ ഞാൻ പെട്ടെന്ന് ഓർത്തു പോയി ."ഭൂതകാക്ക" എന്നാണ് ഞങ്ങൾ കുട്ടികൾ അയാളെ വിളിച്ചിരുന്നത്. തലയിൽ വട്ടം ചുറ്റിയിരിക്കുന്ന തുണിയും പഴകി പിഞ്ഞിയ കാക്കി ഷർട്ടും, മുട്ടോളമെത്തുന്ന നിക്കറും മാത്രം സ്വന്തമായുള്ള വൃദ്ധനായ ഭൂതകാക്ക. ഉച്ച നേരത്തു ഭക്ഷണ സമയത്തു ഭൂതകാക്ക വരും,ഞങ്ങൾ കുട്ടികളുടെ പാത്രങ്ങളിൽ നിന്നും ഇലകളിൽ നിന്നുമുള്ള എച്ചിലുകളും അവശിഷ്ടങ്ങളും ശേഖരിക്കാൻ. വാട്ടിയ ഏതെങ്കിലുമൊരു തൂശനിലയിൽ തനിക്കു ആവശ്യമുള്ളത്ര ശേഖരിക്കും. സ്കൂളിലെ തുപ്പുകാരി ചേടത്തിയുണ്ടാക്കുന്ന നുറുക്ക് ഗോതമ്പുകൊണ്ടുള്ള ഉപ്പുമാവ് മറ്റൊരിലയിൽ വേറെയും പൊതിഞ്ഞെടുക്കും..പിന്നെ കുഞ്ഞി കൂടി നടന്നു മറയും.\n"ഇത്താ" ഞാൻ അതിശയത്തോടെ അവരെ വിളിച്ചു. ഒരു സർക്കാർ ഉദ്യോഗസ്ഥൻ. അതിനുമപ്പുറം അവർക്കെന്നെ മനസ്സിലായതേയില്ല. ഇത്താ ഞാൻ ചെറിയാൻ മാപ്പിളേടെ മോനാ. അവർ എന്നെ സൂക്ഷിച്ചു നോക്കി പിന്നെ "അലമുറയിട്ടു",\n“എന്റെ പടച്ചോനെ ഞാൻ എന്താ ഈ കേക്കണത്..അവരുടെ കണ്ണുകളിൽ അത്ഭുതവും സ്നേഹവും വിരിഞ്ഞു നിന്നു ...നിങ്ങളീനാട്ടീന്നു പോയതിനു ശേഷം കണ്ടിട്ടില്ലാലോ മോനെ .പിന്നെ എങ്ങനെ ഓർക്കാനാ. ബാ ..അകത്തേക്ക് ബാ ..”\nഓർമകൾക്ക് മധുരമുണ്ട്..മുതു നെല്ലിക്കയുടെ മധുരം... അയവിറക്കുന്തോറും ഊറി വരുന്ന മധുരം.


മൂന്നാഴ്ച മുൻപ് വാങ്ങിയ ഐഫോൺ X മാക്സ് പൊട്ടിത്തെറിച്ചു: തണുപ്പൻ പ്രതികരണവുമായി അധികൃതർ\nPublished on Monday 31 December 2018 9:05 PM IST\nആഴ്ചകൾക്ക് മുൻപ് വാങ്ങിയ ഐഫോൺX മാക്സ് സ്മാർട്ട് ഫോൺ പോക്കറ്റിലിരുന്ന് പൊട്ടിത്തെറിച്ചു. അമേരിക്കയിലാണ് സംഭവം റിപ്പോർട്ട് ചെയ്തിരിക്കുന്നത്. പാന്റിന്റെ പോക്കറ്റിലിരുന്ന ഫോൺ ചൂടായെന്നും ജോഷ് ഹില്ലാഡ് എന്നയാളാണ് അനുഭവം പങ്കുവെച്ചത്. തീപിടിച്ചതാണെന്ന് മനസ്സിലാക്കിയതോടെ ഫോൺ പോക്കറ്റിൽ നിന്ന് എടുത്ത് പുറത്തേക്കെറിയുകയായിരുന്നു.\nസംഭവത്തിന് പിന്നാലെ ആപ്പിൾ കമ്പനിയുമായി ബന്ധപ്പെട്ടിരുന്നെങ്കിലും തണുപ്പൺ പ്രതികരണമായിരുന്നു അദികൃതരുടെ ഭാഗത്ത് നിന്ന് ലഭിച്ചത്. ഒരു മണിക്കൂറിലേറെ ആപ്പിൾ സ്റ്റോറിൽ കാത്തുനിന്നിട്ടും ഫോൺ മാറ്റി തരാനോ നഷ്ടപരിഹാരം നൽകാനോ സ്റ്രോർ അധികൃതർ തയ്യാറായിരുന്നില്ല. എന്നാൽ ഫോൺ എഞ്ചിനീയറിംഗ് ടീമിന് അയച്ചു കൊടുക്കാമെന്നായിരുന്നു മറുപടി.\nഹില്ലാഡ് ഫോൺ തിരികെ വാങ്ങുകയും കൂടുതൽ നിയമ നടപടികളുമായി മുന്നോട്ട് പോകാൻ തീരുമാനിച്ചിരിക്കുകയാണ്. ഫോൺ വാങ്ങിയത് മൂന്ന് ആഴ്ചകൾക്ക് മുൻപാണ് ഹില്ലാഡ് പറയുന്നു. തീപിടിച്ച ഫോണിന്റെ ചിത്രങ്ങൾ ചില മാദ്ധ്യമങ്ങൾ പുറത്തുവിട്ടിട്ടുണ്ട്. ഇന്ത്യയിൽ ഐഫോൺX മാക്സിന് ഒരു ലക്ഷത്തിന് മുകളിലാണ് വില. ഇതിന്റെ ഫീച്ചറുകൾ കൂടുന്നതനുസരിച്ച് വിലയിലും വ്യത്യാസം വരുന്നുണ്ട്.\nIPHONE X MAX EXPLODED


ക്യാംപസ് ലഹരിമുക്തമാക്കാന് പോലീസ് യൂണിറ്റ് രൂപീകരണം ഉചിതമായ നടപടിയോ? | Life Glint | The Clarity Portal\nHome » സ്ഥിതി-ഗതി » ക്യാംപസ് ലഹരിമുക്തമാക്കാന് പോലീസ് യൂണിറ്റ് രൂപീകരണം ഉചിതമായ നടപടിയോ?\nക്യാംപസ് ലഹരിമുക്തമാക്കാന് പോലീസ് യൂണിറ്റ് രൂപീകരണം ഉചിതമായ നടപടിയോ?\nThu, 11-02-2021 06:45:16 PM ;\nക്യാംപസ് പോലീസ് യൂണിറ്റ് രൂപീകരണം ക്യാംപസിലെ ലഹരി ഉപയോഗത്തിന്റെ കാഠിന്യം വര്‍ധിപ്പിക്കുന്നതിന് മാത്രമെ സഹായകമാവുകയുള്ളൂ. ഹൈക്കോടതിയുടെ സര്‍ക്കാരിനോടുള്ള നിര്‍ദേശമാണ് ലഹരി തടയാന് ക്യാംപസ് പോലീസ് യൂണിറ്റുകള് ആരംഭിക്കണമെന്നുള്ളത്. നിലവിലെ സംവിധാനത്തില് പരിശോധന നടത്താന് പോലീസിന് ബുദ്ധിമുട്ടായതിനാലാണ് ഇത്തരത്തിലൊരു നിര്‍ദേശം. മൂന്ന് മാസം കൂടുന്തോറും ക്യാംപസുകളിലെ ലഹരി ഉപയോഗം തടയുന്നതിന് വേണ്ടി സ്വീകരിച്ചിട്ടുള്ള നടപടികള് ചീഫ് സെക്രട്ടറി ഹൈക്കോടതിയെ അറിയിക്കുകയും വേണം. ഇതിന് പുറമെ ഹൈക്കോടതി ഒട്ടേറെ നിര്‍ദേശങ്ങളും മുന്നോട്ടുവെച്ചിട്ടുണ്ട്.\nലഹരി മരുന്ന് വിപണന സംഘവും ലഹരി ഉപയോഗിക്കുന്നവരും കൂടുതല് ജഗ്രതയോടെയുള്ള നടപടികളിലേക്ക് നീങ്ങും എന്നുള്ളതാണ് ഇതിലൂടെ സംഭവിക്കാന് പോകുന്നത്. ഇന്ന് കേരളീയ സമൂഹത്തെ ബാധിച്ചിരിക്കുന്ന സാമൂഹിക അര്‍ബുദത്തിന്റെ ചെറിയ പ്രകടിത ലക്ഷണം മാത്രമാണ് ക്യാംപസുകളിലെ ലഹരി ഉപയോഗത്തിന്റെ വര്‍ധിതമായ തോത്. അതിന് പുറമെ യുവതി യുവാക്കളില് വര്‍ധിച്ചുവരുന്ന ലഹരി ഉപയോഗവും. കൊച്ചി നഗരത്തില് ആറാം ക്ലാസ് മുതല് ലഹരി ഉപയോഗിക്കുന്നവരുടെ സംഭവങ്ങള് ഉണ്ടായിട്ടുണ്ട്. ഈ നടപടിയിലൂടെ ലഹരി ക്യാംപസുകളിലേക്ക് എത്തുന്ന വഴികള് ഒരു പരിധി വരെ നിയന്ത്രിക്കാന് കഴിഞ്ഞുവെന്നിരിക്കും. ഈ നടപടിയെ മറികടക്കുന്ന തരത്തിലായിരിക്കും ലഹരി മരുന്ന് വിപണനം നടത്തുന്നവരും ഉപയോഗിക്കുന്നവരും സ്വീകരിക്കുന്ന മാര്‍ഗങ്ങള്.\nലഹരിക്ക് അടിമപ്പെട്ടവര്‍ക്ക് അത്ര പെട്ടെന്നൊന്നും ഇതില് നിന്ന് മുക്തരാവാന് കഴിയില്ല. അതിനെല്ലാം ഉപരി ഈ സാമൂഹിക അര്‍ബുദത്തിന് എന്തെങ്കിലും വെച്ചുകെട്ട് മരുന്നു പോലുള്ള പരിപാടികള് കൊണ്ട് ഈ മഹാരോഗത്തെ ഇല്ലാതെ ആക്കാന് കഴിയുമോ എന്ന് കോടതിയും സര്‍ക്കാരും സമൂഹവും ചിന്തിക്കേണ്ടതാണ്. കുടുംബങ്ങളില് നിലനില്‍ക്കുന്ന ശിഥിലമായ ബന്ധങ്ങളും അതിലൂടെ കുട്ടികളില് രൂപപ്പെടുന്ന മാനസിക പിരിമുറുക്കവുമാണ് ചെറിയ പ്രായത്തില് തന്നെ കുട്ടികളെ ലഹരി മരുന്നുകളിലേക്ക് അടുപ്പിക്കുന്നത്. അതിന് പുറമെ വിദ്യാര്‍ത്ഥികളുടെ ധനലഭ്യതയും ഒരു ഘടകമാണ്. എന്തുകൊണ്ട് കേരളത്തിലെ കുടുംബങ്ങള് ഇത്തരത്തില് ശിഥിലമാകുന്നു എന്നുള്ള സമഗ്രമായ ചിന്തയിലൂടെയും അന്വേഷണത്തിലൂടെയും പങ്കാളിത്തത്തിലൂടെയും മാത്രമെ ഇത് മാറ്റാന് കഴിയൂ.\nഹൈക്കോടതിയുടെ ആശങ്ക കുറച്ചു കാണാന് കഴിയില്ല. ഹൈക്കോടതിയുടെ പരമാവധി സാധ്യതകള്‍ക്കുള്ളില് നിന്നുകൊണ്ട് എടുക്കാന് പറ്റുന്ന നിര്‍ദേശങ്ങളാണ് ഹൈക്കോടതി സ്വീകരിച്ചിരിക്കുന്നത്. ഇവിടെയാണ് മാധ്യമങ്ങളുടെ പങ്ക് വരുന്നത്. മാധ്യമങ്ങള് ശക്തമായ നിലപാട് സ്വീകരിക്കേണ്ടതുണ്ട്. വ്യക്തിയുടെ മാനസികാവസ്ഥയെ ദോഷമായി ബാധിക്കുന്ന പരിപാടികള് നിയന്ത്രിച്ചു കൊണ്ട് ആസ്വാദ്യകരവും ആരോഗ്യകരവുമായ ചര്‍ച്ചകളും വാര്‍ത്തകളും എങ്ങനെ സൃഷ്ടിക്കാമെന്ന പുരോഗമനപരമായ സമീപനം മാധ്യമങ്ങള് എടുക്കേണ്ടുന്ന അടിയന്തരഘട്ടത്തിലൂടെയാണ് കേരളം കടന്നു പോകുന്നത്. വര്‍ത്തമാനകാല സാഹചര്യത്തില് കുടുംബങ്ങളുടെ മാനസികാരോഗ്യത്തെ ദുര്‍ബലപ്പെടുത്തുന്ന തരത്തിലുള്ള നിലപാടുകളാണ് പൊതുവെ ചാനലുകള് കൈക്കൊണ്ടിരിക്കുന്നത്. മനഃപൂര്‍വം ആയിരിക്കില്ല ഇത്തരം നിലപാടെടുക്കുന്നത്. പ്രേക്ഷകരെ സൃഷ്ടിക്കാന് ഉതകുന്ന ചര്‍ച്ചകളും പരിപാടികളും എങ്ങനെ സൃഷ്ടിക്കാം എന്ന ചിന്തയാണ് ചാനലുകള്‍ക്ക് നേതൃത്വം നല്‍കുന്നവരെ നയിക്കുന്നത്. ഈ ദുരവസ്ഥയ്ക്ക് എങ്ങനെ പരിഹാരം കണ്ടെത്താന് കഴിയും എന്നുള്ളതാണ് യുവാക്കളുടെ ഇടയില് വര്‍ധിച്ചു വരുന്ന ലഹരി ഉപയോഗത്തെ തടയാനുള്ള ഏറ്റവും ശക്തമായ നടപടി. ഇത് എങ്ങനെ പ്രായോഗികമാക്കും എന്ന കാര്യം നിശ്ചയിക്കുന്നിടത്താണ് രാഷ്ട്രീയ നേതൃത്വം ശ്രദ്ധ ചെലുത്തേണ്ടത്.\nഇതില് രാഷ്ട്രീയ നേതൃത്വത്തിനും അതിന്റേതായ പരിമിതികളുണ്ട്. രാഷ്ട്രീയ പാര്‍ട്ടികള് എല്ലാം തന്നെ മദ്യലോബിയുടെ ഔദാര്യം പറ്റുന്നവരാണ്. ഇത്തരത്തിലുള്ള സാഹചര്യങ്ങള് തുടരുന്നിടത്തോളം വ്യക്തികളുടെ മാനസികാരോഗ്യ തകര്‍ച്ചയും കുടുംബ ശൈഥില്യവും അങ്ങനെ തന്നെ നിലനില്ക്കും. ഇപ്പോള് വിവാഹം, നിശ്ചയം തുടങ്ങിയ മംഗളകര്‍മ്മങ്ങള് നടക്കുമ്പോഴും അതിന്റെ ഭാഗമായി പരസ്യമായ മദ്യ സല്‍ക്കാരവും നടക്കുന്നു എന്നത് വസ്തുതയാണ്. കൊറോണ കാലമായതിനാല് ചെറിയ തോതില് കുറവ് വന്നിട്ടുണ്ടെങ്കില് പോലും ഇതെല്ലാം സൂചിപ്പിക്കുന്നത് കേരളത്തില് നിലനില്‍ക്കുന്ന പൊതുസാംസ്‌കാരിക അവസ്ഥയുടെ അടിമകളാണ് കൊച്ചുകുട്ടികള് മുതല് യുവാക്കള് വരെ എന്നാണ്. ഈ വിഷയത്തെ ആണ് അടിസ്ഥാനപരമായി സമീപിക്കേണ്ടത്.\nDrug Use in Campus


താന് സെല്‍ഫി എടുക്കാറില്ലെന്ന് കണ്ണന്താനം\nWed Apr 08 2020 17:05:44 GMT+0530 (India Standard Time)\nആ ചിത്രം സെല്‍ഫിയാണെന്നുള്ള വാദം തെറ്റാണെന്നും ജവാന് ആദരാഞ്ജലികള് അര്‍പ്പിച്ചു മുന്നോട്ടുകടക്കുമ്പോള് ആരോ എടുത്ത ചിത്രമാണ് അതെന്നും കണ്ണന്താനം ഫെയ്‌സ്ബുക്ക് കുറിപ്പിലൂടെ വ്യക്തമാക്കി.\nMTP17 Feb 2019 9:51 AM GMT\nകോഴിക്കോട്: കശ്മീരില് കൊല്ലപ്പെട്ട സിആര്‍പിഎഫ് ജവാന് വസന്തകുമാറിന്റെ മൃതദേഹത്തിനരികെനിന്നുള്ള ഫോട്ടോ സെല്‍ഫിയല്ലെന്ന് കേന്ദ്രമന്ത്രി അല്‍ഫോണ്‍സ് കണ്ണന്താനത്തിന്റെ വിശദീകരണം. ആ ചിത്രം സെല്‍ഫിയാണെന്നുള്ള വാദം തെറ്റാണെന്നും ജവാന് ആദരാഞ്ജലികള് അര്‍പ്പിച്ചു മുന്നോട്ടുകടക്കുമ്പോള് ആരോ എടുത്ത ചിത്രമാണ് അതെന്നും കണ്ണന്താനം ഫെയ്‌സ്ബുക്ക് കുറിപ്പിലൂടെ വ്യക്തമാക്കി.\nആരോ എടുത്ത ഫോട്ടോ തന്റെ സോഷ്യല്‍മീഡിയ കൈകാര്യംചെയ്യുന്ന ഓഫീസിലേക്ക് അയച്ചുകൊടുത്തതാണ്. അത് സെല്‍ഫിയല്ലെന്ന് വിശദമായി നോക്കിയാല് മനസിലാകും. മാത്രവുമല്ല ഞാന് സെല്‍ഫി എടുക്കാറില്ല, ഇതുവരെ സെല്‍ഫി എടുത്തിട്ടുമില്ല. ജവാന്റെ വസതിയില് നടന്ന അന്ത്യകര്‍മ്മങ്ങളുടെ ലൈവ് ചില മാധ്യമങ്ങള് സംപ്രേഷണം ചെയ്തിരുന്നു. അതിലും കാര്യങ്ങള് വ്യക്തമാണെന്നും അദ്ദേഹം വിശദീകരിച്ചു.\nജവാന് വസന്തകുമാറിന്റെ സംസ്‌കാര ചടങ്ങുകള്‍ക്ക് പിന്നാലെയാണ് കണ്ണന്താനം വിവാദചിത്രം ഫെയ്‌സ്ബുക്ക് പേജില് പോസ്റ്റ് ചെയ്തത്. എന്നാല്, കണ്ണന്താനം മൃതദേഹത്തിനരികെനിന്ന് സെല്‍ഫിയെടുത്തെന്ന് ആക്ഷേപിച്ച് അദ്ദേഹത്തിനെതിരേ സോഷ്യല്‍മീഡിയയില് രൂക്ഷവിമര്‍ശനമുയരുകയായിരുന്നു. പ്രതിഷേധം ശക്തമായതോടെ വിവാദചിത്രവും പോസ്റ്റും കണ്ണന്താനം പിന്‍വലിക്കുകയും ചെയ്തു. അതിന് പിന്നാലെയാണ് ഇന്ന് വീണ്ടും വിവാദ ചിത്രമുള്‍പ്പെടുത്തിയ പുതിയ വിശദീകരണവുമായി കണ്ണന്താനം രംഗത്തെത്തിയത്.\nalphonse kannanthanam kannanthanam selfi vasantha kumar


കേരളത്തിന്റെ സന്തോഷ് ട്രോഫിയിലെ പുറത്താകല്; എസ്.ബി.ഐയുടെ ഇടപെടലെന്ന് കായിക നിരീക്ഷകര്, വിവാദം ശക്തമാകുന്നു | DoolNews\nകേരളത്തിന്റെ സന്തോഷ് ട്രോഫിയിലെ പുറത്താകല്; എസ്.ബി.ഐയുടെ ഇടപെടലെന്ന് കായിക നിരീക്ഷകര്, വിവാദം ശക്തമാകുന്നു\nതിരുവനന്തപുരം: സന്തോഷ് ട്രോഫിയില് 2017ന് സമാനമായ പക്ഷപാതിത്വം നിറഞ്ഞ സെലക്ഷനാണ് കേരള ടീമിനെ ഇത്തവണ യോഗ്യത റൗണ്ടില് തന്നെ പുറത്തേക്കുള്ള വഴിതെളിച്ചതെന്ന് റിപ്പോര്‍ട്ട്. എസ്.ബി.ഐ- കെ.എഫ്.എ. നടത്തിയ പക്ഷപാതി്ത്വ സെലക്ഷന് ടീമിന്റെ പ്രകടനത്തെ പ്രതികൂലമായി ബാധിച്ചെന്നാണ് ആരോപണം.\n2016നും 2017ലും സമാനാമയ രീതിയില് സെലക്ഷന് ഉണ്ടായിരുന്നു. അന്നത് വലിയ വിവാദവുമായി. പക്ഷെ ഇത്തവണയും 2017 ആവര്‍ത്തിച്ചതായി ഫുട്‌ബോള് നിരീക്ഷകര് വിലയിരുത്തുന്നു. അതാണ് കിരീടമെന്ന പകിട്ടുമായി എത്തിയിട്ടും കേരളം തോറ്റ് പുറത്തായത്.\nവിവിധ ജില്ലകളോടുള്ള പക സെലക്ഷനില് പ്രതിഫലിച്ചതായി കായിക നിരീക്ഷകര് വിലയിരുത്തുന്നു. സീനിയര് ജില്ലാ താരങ്ങളെ തഴഞ്ഞാണ് ബാങ്ക് ടീമില് നിന്ന് നിലവാരമില്ലാത്ത കളിക്കാരെ തെരഞ്ഞെടുത്തത്. ഇതിനെതിരെ പരാതിയും ഉയര്‍ന്നിട്ടുണ്ട്.\nALSO READ: കേക്കുമായി പിറന്നാളാഘോഷിക്കാന് അമ്മയെത്തി; കാത്തിരുന്നത് മകന്റെ വെന്തുരുകിയ ഒരു ജോഡി ബൂട്ടുകള്\nഇത്തരത്തില് കളിക്കാരെ തെരഞ്ഞെടുക്കുന്നതില് സെലക്ടര്‍മാര്‍ക്ക് കെ.എഫ്.എയുടെ പിന്തുണയുണ്ടെന്നാണ് വിവരം. കൂടൂതല് താരങ്ങളെ കേരള ടീമിലെടുത്താല് ജോലിക്കയറ്റം ബാങ്ക് ഓഫര് ചെയ്യുന്നുണ്ട്. മാത്രമല്ല മറ്റു നേട്ടങ്ങളുണ്ടെന്നും പ്രമുഖ മലയാളം സ്‌പോര്‍ട്‌സ് ഓണ്‍ലൈന് പോര്‍ട്ടല് റിപ്പോര്‍ട്ട് ചെയ്യുന്നു.\nഇത്തവണ ഏഴു ബാങ്ക് താരങ്ങളെ ഉള്‍പ്പെടുത്തിയിരുന്നു. 2017ല് എട്ടുപേരാണ് ഉണ്ടായത്. അന്ന് പരിശീലകന് വന് സ്വീകരണം ബാങ്ക് നല്‍കിയിരുന്നു. സീനിയര് സ്റ്റേറ്റ് കളിച്ച പലരേയും തഴഞ്ഞാണ് കേരള പ്രീമിയര് ലീഗ് പോലും കളിക്കാത്ത ബാങ്ക് ടീമില് നിന്ന് കൂടുതല് താരങ്ങളെ എടുത്തത്.\n2017ലും കഷ്ടിച്ചാണ് യോഗ്യതാ റൗണ്ട് കടന്നത്. അന്ന് സെമിയിലെത്തിയതിനാല് കാര്യമായ വിവാദം ഉണ്ടായില്ല. ഇന്ന് കെ.പി.എല് കളിക്കാന് പോലും നിലവാരമില്ലാത്ത ബാങ്ക് താരങ്ങളെ എന്തിന് ഉള്‍പ്പെടുത്തിയെന്ന് ചോദ്യത്തിന് സെലക്ഷന് കമ്മിറ്റി ഉത്തരം നല്‍കണമെന്നാണ് ഫുട്‌ബോള് പ്രേമികളുടെ ആവശ്യം.\nസന്തോഷ് ട്രോഫിയില് കേരള ടീമിലേക്ക് പലരും സ്വാധീനമുപയോഗിച്ചാണ് എത്തുന്നത്. ഐലീഗ് താരങ്ങള്‍ക്കോ അന്തര് ജില്ലാ താരങ്ങള്‍ക്കോ സന്തോഷ് ട്രോഫി 2019 ല് അവസരം നല്‍കാത്തതിന് പിന്നില് ബാങ്കിന്റെ കൈവിട്ട കളിയാണെന്നും ആരോപണമുണ്ട്.\nകേരള ടീമിലെ ഇത്തരത്തിലുള്ള പക്ഷപാതിത്വം കാരണം കേരളത്തിന് പുറത്തേക്കുള്ള താരങ്ങളുടെ ഒഴുക്ക് കൂടുന്നുണ്ട്. തെലങ്കാന, പോണ്ടിച്ചേരിസ കര്‍ണാടക ടീമുകളിലേക്കാണ് കൊഴിഞ്ഞുപോക്ക് അധികവും. 2012 മുതല് മലയാളി താരങ്ങള് എത്തുന്നത് കരുത്തായെന്നാണ് സര്‍വീസസ് കോച്ചിന്റെ പ്രതികരണം.


രണ്ടാം ടി20: മെല്‍ബണില് മഴ നോട്ടൗട്ട്... മല്‍സരം ഉപേക്ഷിച്ചു, നഷ്ടം ഇന്ത്യക്കു മാത്രം | India- Australia 2nd T20 live - Malayalam MyKhel\n» രണ്ടാം ടി20: മെല്‍ബണില് മഴ നോട്ടൗട്ട്... മല്‍സരം ഉപേക്ഷിച്ചു, നഷ്ടം ഇന്ത്യക്കു മാത്രം\nരണ്ടാം ടി20: മെല്‍ബണില് മഴ നോട്ടൗട്ട്... മല്‍സരം ഉപേക്ഷിച്ചു, നഷ്ടം ഇന്ത്യക്കു മാത്രം\nUpdated: Friday, November 23, 2018, 16:49 [IST]\nമെല്‍ബണ്: മഴ ഓസ്‌ട്രേലിയക്കു രക്ഷകനും ഇന്ത്യക്കു വില്ലനുമായപ്പോള് ട്വന്റി20 പരമ്പരയിലെ രണ്ടാമത്തെ മല്‍സരം ഉപേക്ഷിച്ചു. ഇന്ത്യക്കു വിജയപ്രതീക്ഷയുണ്ടായിരുന്ന മല്‍സരമാണ് മഴയെ തുടര്‍ന്നു വേണ്ടെന്നു വച്ചത്. ആദ്യം ബാറ്റ് ചെയ്ത ഓസീസ് 19 ഓവറില് ഏഴു വിക്കറ്റിന് 132 റണ്‍സെടുത്തു നില്‍ക്കവെയാണ് ആദ്യം മഴയെത്തുന്നത്. തുടര്‍ന്നു ഇന്ത്യന് ലക്ഷ്യം 19 ഓവറില് 137 റണ്‍സായി പുനര് നിശ്ചയിക്കുകയും ചെയ്തു.\nമഴ മാറി വീണ്ടും കളി തുടരാനിരിക്കെ രണ്ടു തവണ കൂടി മഴ മല്‍സരം വൈകിപ്പിച്ചു. ആദ്യം ഇന്ത്യയുടെ ലക്ഷ്യം 11 ഓവറില് 90ഉം പിന്നീട് അഞ്ചോവറില് 46ഉം റണ്‍സാക്കി. എന്നാല് മഴയ്ക്കു പിന്‍മാറാന് ഉദ്ദേശമുണ്ടായിരുന്നില്ല. മൂന്നു മല്‍സരങ്ങളുടെ പരമ്പരയില് ഓസീസ് ഇപ്പോഴും 1-0ന് മുന്നില് തന്നെയാണ്. പരമ്പരയിലെ അവസാനത്തെ മല്‍സരം ഞായറാഴ്ച സിഡ്‌നിയില് നടക്കും.\nആദ്യ മല്‍സരത്തെ അപേക്ഷിച്ച് ഇത്തവണ ഇന്ത്യന് ബൗളര്‍മാര് മിന്നുന്ന പ്രകടനമാണ് നടത്തിയത്. ഓസീസ് നിരയില് ഒരാള് പോലും 35 റണ്‍സ് തികച്ചില്ല. 32 റണ്‍സുമായി പുറത്താവാതെ നിന്ന ബെന് മക്‌ഡെര്‍മോട്ടാണ് ടോപ്‌സ്‌കോറര്. ഇന്ത്യക്കു വേണ്ടി ഭുവനേശ്വര് കുമാറും ഖലീല് അഹമ്മദും രണ്ടു വിക്കറ്റ് വീതമെടുത്തു.\nമഴ തുടര്‍ച്ചയായി കളി തടസ്സപ്പെടുത്തുന്നു. ഒടുവില് മല്‍സരം ഉപേക്ഷിക്കാന് തീരുമാനം. ഓസ്‌ട്രേലിയ പരമ്പരയില് 1-0ന് മുന്നിട്ടുനില്‍ക്കുന്നു. ഇന്ത്യക്കു ജയത്തോടെ ഒപ്പമെത്താനുള്ള അവസരമാണ് മഴ നഷ്ടപ്പെടുത്തിയത്\nSadly, the play has been called off at the MCG. Australia takea1-0 series lead with one more game to go.#AUSvIND pic.twitter.com/C3b9iKxNM2\nവീണ്ടും മഴ പെയ്യുന്നു. ഇന്ത്യയുടെ റണ് ചേസ് ഇനിയും വൈകും\nഓസീസ് വീണ്ടും ബാറ്റ് ചെയ്യില്ല. ഡക് വര്‍ത്ത് ലൂയിസ് നിയമപ്രകാരം ഇന്ത്യയുടെ വിജയലക്ഷ്യം 19 ഓവറില് 137 റണ്‍സായി പുനര് നിശ്ചയിച്ചു\nമഴയ്ക്കു ശമനം. കളി അധികം വൈകാതെ പുനരാരംഭിച്ചേക്കും\nമഴയെ തുടര്‍ന്ന് കളി തടസ്സപ്പെട്ടു. ശക്തമായ മഴയാണുള്ളത്. ഓസീസിന്റെ ഇന്നിങ്‌സ് ഇതോടെ അവസാനിച്ചേക്കും\nഭുവിക്കാണ് അവസാന ഓവര്\n19 ഓവറില് ഓസീസിന് ഏഴിന് 132. 10 റണ്‍സാണ് 19ാം ഓവറില് ഓസീസിന് ലഭിച്ചത്. മക്‌ഡെര്‍മോട്ട് 32*, ടൈ 12*\nകളി അവസാന രണ്ടോവറിലേക്ക്. ഓസീസ് ഏഴിന് 127. മക്‌ഡെര്‍മോട്ട് 28*, ടൈ 11*\n16ാം ഓവറിലെ അഞ്ചാം പന്തില് സിക്‌സര് പറത്തിയ കോള്‍ട്ടര് നൈലിനെ തൊട്ടടുത്ത പന്തില് ഭുവി പുറത്താക്കി. ഡീപ്പ് കവര് പോയിന്റില് മനീഷ് പാണ്ഡെയാണ് അനായാസ ക്യാച്ചിലൂടെ കോള്‍ട്ടര് നൈലിനെ (18) മടക്കിയത്. ഓസീസ് 16 ഓവറില് ഏഴിന് 101. മക്‌ഡെര്‍മോട്ട് 20*, ആന്‍ഡ്രു ടൈ 0*\n14 ഓവറില് ഓസീസ് ആറിന് 83. മക്‌ഡെര്‍മോട്ട് 15*, നതാന് കോള്‍ട്ടര് നൈല് 7* ക്രീസില്\nഓസ്‌ട്രേലിയ തകരുന്നു. ആറാം വിക്കറ്റും വീണു. 14ാം ഓവറിലെ ആദ്യ പന്തില് കുല്‍ദീപിന്റെ ബൗളിങില് ക്രുനാല് അനായാസ ക്യാച്ചിലൂടെ അലെക്‌സ് കറേയെ (4) പുറത്താക്കി. ഓസീസ് ആറിന് 74\n11 ഓവറില് ഓസീസ് അഞ്ചിന് 62. മക്‌ഡെര്‍മോട്ട് 6*, അലെക്‌സ് കറേ 0* ക്രീസില്\nമാക്‌സ്‌വെല്ലിനെ (19) ക്രുനാല് പാണ്ഡ്യ ക്ലീന് ബൗള്‍ഡാക്കി. ഓസീസിന്റെ അഞ്ചാം വിക്കറ്റും വീണു. അഞ്ചിന് 62\n10 ഓവര് പിന്നിട്ടു. ഓസീസ് നാലിന് 56. മാക്‌സ്‌വെല് 11*, മക്‌ഡെര്‍മോട്ട് 6*\nതൊട്ടടുത്ത ഓവറില് മാര്‍ക്കസ് സ്‌റ്റോയ്ണിസിനെ (4) ബുംറ പുറത്താക്കി. കാര്‍ത്തികാണ് സ്റ്റോയ്ണിസിനെ ക്യാച്ച് ചെയ്തത്. ഏഴോവറില് ഓസീസ് നാലിന് 41. മാക്‌സ്‌വെല്ലിനൊപ്പം (5), ബെന് മക്‌ഡെര്‍മോട്ട് ക്രീസില്\nഇന്ത്യ പിടിമുറുക്കുന്നു. ഖലീലിലൂടെ ഇന്ത്യക്കു മൂന്നാം വിക്കറ്റ്. ആറാം ഓവറിലെ മൂന്നാം പന്തില് ഡാര്‍സി ഷോര്‍ട്ടിനെ (14) ഖലീല് ക്ലീന് ബൗള്‍ഡാക്കി.\nKhaleel Ahmed is on fire 🔥🔥\nLive - https://t.co/ZHonO1GQJF #AUSvIND pic.twitter.com/i3xbfQR8Va\nക്രിസ് ലിന് (13) പുറത്ത്. നാലാം ഓവറിലെ അഞ്ചാം പന്തില് ഖലീലാണ് ലിന്നിനെ മടക്കിയത്. സ്വീപ്പര് കവറില് ക്രുനാല് പാണ്ഡ്യ ലിന്നിനെ പിടികൂടുകയായായിരുന്നു. നാലോവറില് ഓസീസ് രണ്ടിന് 27. ഡാര്‍സി ഷോര്‍ട്ട് (10), ഗ്ലെന് മാക്‌സ്‌വെല് (0)\nമൂന്നോവര് കഴിഞ്ഞപ്പോള് ഓസീസ് ഒന്നിന് 19. മൂന്നാം ഓവറില് ഡാര്‍സി ഷോര്‍ട്ടിന്റെയും ക്രിസ് ലിന്നിന്റെയും ക്യാച്ചുകള് ഇന്ത്യ പാഴാക്കി. ഷോര്‍ട്ടിനെ പന്തും ലിന്നിനെ ബുംറയുമാണ് കൈവിട്ടത്. ഭുവിയയിരുന്നു ഈ ഓവര് ബൗള് ചെയ്തത്.\nഇന്ത്യക്കു മികച്ച തുടക്കം. രണ്ടാമത്തെ പന്തില് തന്നെ ഓസീസ് ക്യാപ്റ്റന് ഫിഞ് (0) പുറത്ത്. ഭുവനേശ്വറിന്റെ ബൗളിങില് ഫിഞ്ചിനെ വിക്കറ്റ് കീപ്പര് റിഷഭ് പന്ത് പിടികൂടി\nLive - https://t.co/ZHonO1GQJF #AUSvIND pic.twitter.com/kGjdRYZpEc\nഇന്ത്യയുടെ പ്ലെയിങ് ഇലവന്\nടോസ് ലഭിച്ച ഇന്ത്യന് നായകന് വിരാട് കോലി ഓസീസിനോട് ബാറ്റ് ചെയ്യാന് ആവശ്യപ്പെടുകയായിരുന്നു. ആദ്യ മല്‍സരത്തില് കളിച്ച അതേ ടീമിനെ തന്നെ ഇന്ത്യ നിലനിര്‍ത്തിയപ്പോള് ഒരു മാറ്റവുമായാണ് ഓസീസ് ഇറങ്ങിയത്. പരിക്കേറ്റ ബില്ലി സ്റ്റാന്‍ലേക്കിനു പകരം നതാന് കോള്‍ട്ടര് നൈല് പ്ലെയിങ് ഇലവനിലെത്തി.\nRead more about: cricket india australia twenty20 t20 virat kohli aaron finch ക്രിക്കറ്റ് ഇന്ത്യ ഓസ്‌ട്രേലിയ ട്വന്റി20 ടി2 വിരാട് കോലി ആരോണ് ഫിഞ്ച്


ലോക്ക് ഡൗണിൽ ആരെയും അറിയിക്കാതെ ഇവർ കെട്ടിയോ; ചിത്രങ്ങൾ കണ്ടു ഞെട്ടി ആരാധകർ..!! - FridayMovieClub\nമലയാളത്തിൽ ആരാധകർ ഏറെ ഉള്ള ടെലിവിഷൻ പരമ്പരയാണ് ഉപ്പും മുളകും. പരമ്പരയിൽ ബാലചന്ദ്രന്റെയും നീലുവിന്റെയും മൂത്ത മകൾ ലക്ഷ്മി എന്ന ലച്ചു ആയി എത്തിയത് ജൂഹി രുത്സാഗി ആണ്. പരമ്പരയിൽ താരത്തിന്റെ വിവാഹം അടക്കം വമ്പൻ ആഘോഷം ആയി ആണ് ചാനൽ നടത്തിയത്.\nഎന്നാൽ 1000 ഷോ പൂർത്തിയാക്കി വിവാഹ എപ്പോസിഡുകളും കഴിഞ്ഞതോടെ പഠനം പൂർത്തിയാക്കാൻ ഉണ്ടെന്നു പറഞ്ഞ താരം പരമ്പരയിൽ പിന്മാറിയിരുന്നു. ജൂഹിയുടെ അച്ഛൻ രാജസ്ഥാനിയും അമ്മ മലയാളിയും ആണ്. സീരിയലിൽ നിന്നും താരം പിന്മാറിയതോടെ നിരവധി സംശയങ്ങൾ ആരാധകർ പങ്കുവെക്കുന്നത്.\nമോഡൽ ആയ റോവിൻ ജോർജുമായി പ്രണയം ആയിരുന്നു എന്നും വാർത്തകൾ വന്നിരുന്നു. തനിക്ക് പഠനത്തിൽ തുടരണം എന്നും യാത്രകൾ ചെയ്യണം എന്നും ആണ് സീരിയലിൽ നിന്നും പിന്മാറിയപ്പോൾ താരം പറഞ്ഞത്. തുടർന്ന് റോവിനും ആയി ചേർന്ന് ഒരു യൂട്യൂബ് ചാനൽ ജൂഹി തുടങ്ങിയിരുന്നു.\nഎന്നാൽ ഇപ്പോൾ ഇരുവരും വിവാഹ വേഷത്തിനോട് സമാനം ഉള്ള വേഷത്തിൽ ലച്ചുവിന്റെയും റോവിന്റെയും സോഷ്യൽ മീഡിയയിൽ പ്രചരിക്കുന്നത്.\nGallery image with caption: ബിഗ് ബോസിൽ എത്തിയപ്പോൾ ഡിവോഴ്സ് ആയി; എന്റെ പ്രണയം ജാനോട് മാത്രം..!!


ദശരഥ രാജാവിന്റെ മകനായ രാജകുമാരനാണ് രാമന് .. രാമനെ പൂജിയ്ക്കുന്ന നിങ്ങള്‍ക്കൊന്നും ഒരു ബുദ്ധിയുമില്ലേ ? ലോകം മുഴുവനും ഉറ്റു നോക്കുന്ന ആ മഹത് ചടങ്ങിനിടെ നിന്ദ്യവാക്കുകളുമായി സുപ്രിം കോടതി മുന് ജസ്റ്റിസ് മാര്‍ക്കണ്ഡേയ കട്ജു – East Coast Daily Malayalam\nകേരളത്തിൽ വര്‍ദ്ധിച്ച രോഗവ്യാപനത്തിന് കാരണമായേക്കാവുന്ന ജനിതക വ്യതിയാനം സംഭവിച്ച വൈറസ്: അടുത്ത തരംഗം കൂടുതല് രൂക്ഷമായി രാജ്യത്ത് പ്രകടമാകുമെന്ന് മുഖ്യമന്ത്രി\nന്യൂഡല്‍ഹി: ദശരഥ രാജാവിന്റെ മകനായ രാജകുമാരനാണ് രാമന് . രാമനെ പൂജിയ്ക്കുന്ന നിങ്ങള്‍ക്കൊന്നും ഒരു ബുദ്ധിയുമില്ലേ ? ലോകം മുഴുവനും ഉറ്റു നോക്കുന്ന ആ മഹത് ചടങ്ങിനിടെ നിന്ദ്യവാക്കുകളുമായി സുപ്രിം കോടതി മുന് ജസ്റ്റിസ് മാര്‍ക്കണ്ഡേയ കട്ജു. രാമന് ദൈവമല്ല. മനുഷ്യനാണെന്ന് പറഞ്ഞ അദ്ദേഹം മനുഷ്യര്‍ക്ക് ആരെങ്കിലും ക്ഷേത്രം പണിയുമോ എന്നും ചോദിച്ചു. ദശരഥ രാജാവിന്റെ മകനായ രാജകുമാരനാണ് രാമന്. നിങ്ങള്‍ക്കൊന്നും ഒരു ബുദ്ധിയുമില്ലേ- അദ്ദേഹം മാധ്യപ്രവര്‍ത്തകരോട് ചോദിച്ചു. രാമനെ ഇന്ത്യന് ജനതയെ വിഢികളാക്കാനുള്ള ആയുധമാക്കുകയാണ് പ്രധാനമന്ത്രി നരേന്ദ്ര മോദി ഉള്‍പെടെയുള്ള രാഷ്ട്രീയ നേതാക്കളെന്നും അദ്ദേഹം ചൂണ്ടിക്കാട്ടി.\nread also : വർഷങ്ങൾ നീണ്ട വാഗ്‌ദാനം: രാമക്ഷേത്രത്തിന് പ്രധാനമന്ത്രി തറക്കല്ലിട്ടു\nലോകരാജ്യങ്ങള്‍ക്കു മുന്നില് നാം പരിഹാസ്യരാവുകയാണ്. പശു ഇവിടെ മാതാവാണ്. മനുഷ്യരുടെ മാതാവെങ്ങിനെയാണ് ഒരു മൃഗമാവുന്നത്- അദ്ദേഹം ചോദിച്ചു. മാനവ് എന്ന ട്വിറ്റര് പേജില് ഷെയര് ചെയ്തതാണ് കട്ജുവിന്റെ പ്രതികരണം.\nNarendra Modi Ayodhya Temple markendey katju\nരാമക്ഷേത്ര പുനര്‍നിര്‍മ്മാണത്തില് ആഘോഷം പങ്കിടുമ്പോള് അസ്വസ്ഥനായി അസദുദ്ദീന് ഒവൈസി\nപ്രധാനമന്ത്രി നരേന്ദ്ര മോദിയുടെ ജീവിതം സിനിമയാകുന്നു\nSep 19, 2020, 09:09 am IST\n‘ പ്രധാനമന്ത്രി നരേന്ദ്ര മോദിയുടെ നയങ്ങൾ ഇന്ത്യയെ ഉയരങ്ങളിൽ കൊണ്ടുപോകുക മാത്രമല്ല ചെയ്തത് ലോകത്തെ തന്നെ ഏറ്റവും പ്രധാനപ്പെട്ട രാജ്യങ്ങളിലൊന്നായി മാറ്റുകയും ചെയ്തു’; മിസോറം ഗവർണർ അഡ്വ പി.എസ്. ശ്രീധരൻ പിള്ള\nSep 18, 2020, 09:15 pm IST\nകര്‍ഷകര്‍ക്കുള്ള ആനുകൂല്യങ്ങളുടെ പേരില് തെറ്റായ വിവരങ്ങളാണു പ്രചരിക്കുന്നത് … അത് കണ്ണടച്ച് വിശ്വസിയ്ക്കരുത് : കര്‍ഷകരോട് പ്രധാനമന്ത്രി നരേന്ദ്ര മോദി\nSep 18, 2020, 08:24 pm IST


അറസ്റ്റ് ചെയ്യാനുള്ള സഹായമാണ് കസ്റ്റംസ് അധികൃതര് പൊലീസിനോട് ഔദ്യോഗികമായി ആവശ്യപ്പെട്ടത്\n11 Jul, 2020 at 02:41 PM\nതിരുവനന്തപുരം വിമാനത്താവള സ്വര്‍ണ്ണക്കടത്ത് കേസില് കസ്റ്റംസ് തിരയുന്ന പ്രധാന കണ്ണി സ്വപ്ന സുരേഷ് കൊച്ചിയിലുണ്ടെന്ന് വിവരം. കസ്റ്റംസ് അധികൃതരാണ് സ്വപ്ന കൊച്ചിയിലുള്ള വിവരം സംബന്ധിച്ച് സൂചന നല്‍കിയത്. കേസില് കൊച്ചി പൊലീസ് കമ്മീഷണറുടെ സഹായവും കസ്റ്റംസ് അധികൃതര് ആവശ്യപ്പെട്ടിട്ടുണ്ട്. അറസ്റ്റ് ചെയ്യാനുള്ള സഹായമാണ് കസ്റ്റംസ് അധികൃതര് പൊലീസിനോട് ഔദ്യോഗികമായി ആവശ്യപ്പെട്ടത്.\nഅതേസമയം സ്വര്‍ണക്കള്ളക്കടത്തുമായി ബന്ധപ്പെട്ട് എന്.ഐ.എയുടെ എഫ്ഐആര് പുറത്തായി. നാല് പ്രതികളാണ് കേസിലുള്ളത്. ഒന്നാം പ്രതി കേസില് അറസ്റ്റിലായ സരിത്, രണ്ടാം പ്രതി സ്വപ്ന സുരേഷ്, മൂന്നാം പ്രതി ഫൈസല് പരീത്, നാലാംപ്രതി സ്വപ്നയുടെ ബിസിനസ് പങ്കാളിയായ സന്ദീപ് നായര് എന്നിവരാണുള്ളത്. കേസിൽ നേരത്തെ എൻ.ഐ.എ യു.എ.പി.എ ചുമത്തിയിരുന്നു. യു.എ.പി.എ 16, 17, 18 വകുപ്പുകള് ചുമത്തിയതായാണ് എന്.ഐ.എ ഹൈക്കോടതിയില് അറിയിച്ചത്. കേസ് അന്വേഷിക്കാനുള്ള എൻ.ഐ.എ തീരുമാനം യു.എ.ഇയെ അറിയിച്ചു.


വന്നു വന്നു പ്രിത്വിരാജ് ഏതാണെന്നു അറിയാത്ത അവസ്ഥ ആണല്ലോ !! - Entertainment Corner വന്നു വന്നു പ്രിത്വിരാജ് ഏതാണെന്നു അറിയാത്ത അവസ്ഥ ആണല്ലോ !! - Entertainment Corner\nപ്രിത്വിരാജ് കഴിഞ്ഞ ചില മാസങ്ങളിൽ കടന്നു പോയത് ഒരു വ്യത്യസ്തമായ മേക്ക് ഓവറിലൂടെ ആണ്. ഇത് പ്രിത്വി ആണോ എന്ന് തോന്നുന്ന രീതിയിലുള്ള ആ ചേഞ്ചിങ് വേണ്ടി ഏകദേശം മുപ്പതു കിലോയോളം ആണ് പ്രിത്വി കുറച്ചത്. ആട് ജീവിതം എന്ന ചിത്രത്തിലെ വേഷത്തിനു വേണ്ടിയാണു പ്രിത്വി മേക്ക് ഓവർ നടത്തിയത്. പ്രിത്വിയുടെ കാര്യം പറഞ്ഞത് ഒരു ആമുഖമായിരുന്നു. പറഞ്ഞു വരുന്നത് നടൻ ഗോവിന്ദ് പദ്മസൂര്യയുടെ കാര്യമാണ്.\nഗോവിന്ദ് പദ്മസൂര്യ എന്ന ജി പി സോഷ്യൽ മീഡിയയിൽ പോസ്റ്റ് ചെയ്ത ഒരു ഫോട്ടോയുടെ കാര്യമാണ്. ഒറ്റ നോട്ടത്തിൽ ആ ഫോട്ടോയിലേ ജി പി യെ കണ്ടാൽ ആട് ജീവിതത്തിലെ പ്രിത്വിയെ പോലെ തോന്നും. ലോക്ക് ഡൌൺ എഫക്ട് എന്ന ക്യാപ്‌ഷനോടെ ആണ് ജി പി ഫോട്ടോ ഷെയർ ചെയ്തിരിക്കുന്നത്.മുടിയും താടിയും നീട്ടി വളർത്തിയ ലുക്കിൽ ആണ് ജി പി ഉള്ളത്. പലരും ഫോട്ടോ കണ്ടു പ്രിത്വിയുമായി ഉള്ള സാമ്യത്തെ പറ്റി കമന്റ് ബോക്സിൽ പറയുന്നുണ്ട്.\nപ്രിത്വിരാജ് ആണെന്നാ ഞാനോർത്തെ, എന്നാണ് ജി പി യുടെ സുഹൃത്തും നടിയുമായ പേളി മാണി കമന്റ് ചെയ്തത്. കൂട്ടത്തിൽ വന്നൊരു രസകരമായ കമന്റ് ഇങ്ങനെയായിരുന്നു. ” വന്നു വന്നു പ്രിത്വിരാജ് ആരാണെന്നു തിരിച്ചറിയാൻ പറ്റാത്ത അവസ്ഥയാണല്ലോ..തമിഴ് സിനിമകളിലും തെലുങ്കിലും മികച്ച വേഷങ്ങൾ അടുത്തിടെ ജി പി യെ തേടി വന്നിരുന്നു.


ചികിത്സയ്‌ക്കെത്തിയ വിദ്യാര്‍ത്ഥിനിയെ പീഡിപ്പിക്കാന് ശ്രമമെന്ന് പരാതി; ഡോക്ടര് അറസ്റ്റില് - Future Analyzing Technology : Extra Pounds Of Technology\nചികിത്സയ്‌ക്കെത്തിയ വിദ്യാര്‍ത്ഥിനിയെ പീഡിപ്പിക്കാന് ശ്രമമെന്ന് പരാതി; ഡോക്ടര് അറസ്റ്റില്\nAuthor: Admin Published Date: November 7, 2019 LeaveaComment on ചികിത്സയ്‌ക്കെത്തിയ വിദ്യാര്‍ത്ഥിനിയെ പീഡിപ്പിക്കാന് ശ്രമമെന്ന് പരാതി; ഡോക്ടര് അറസ്റ്റില്\nതിരുവനന്തപുരം: ചികിത്സയ്‌ക്കെത്തിയ വിദ്യാര്‍ത്ഥിനിയെ പീഡിപ്പിക്കാന് ശ്രമിച്ചെന്ന പരാതിയില് ഡോക്ടര് അറസ്റ്റില്. തിരുവനന്തപുരം ഫോര്‍ട്ട് താലൂക്ക് ആശുപത്രിയിലെ ഗൈനക്കോളജിസ്റ്റായ ഡോ സനല് കുമാറാണ് അറസ്റ്റിലായത്.\nകോഴിക്കോട് സ്വദേശിനിയായ യുവതിയുടെ പരാതിയെ തുടര്‍ന്ന് മ്യൂസിയം പോലീസാണ് അറസ്റ്റ് ചെയ്തത്.\nനവംബര് 2നാണ് കേസിനാസ്പദമായ സംഭവം. പഠനാവശ്യത്തിനായി തിരുവനന്തപുരത്ത് താമസിക്കുന്ന യുവതി ചികിത്സയ്ക്കായി ഡോക്ടറുടെ കുറവന്‍കോണത്തെ ക്ലിനിക്കില് എത്തിയിരുന്നു. ഇവിടെ വച്ച് ഡോക്ടര് ലൈംഗിക അിക്രമം നടത്തുകയായിരുന്നു. തുടര്‍ന്ന് യുവതി മ്യൂസിയം പോലീസില് പരാതി നല്‍കി. പരാതിയെ തുടര്‍ന്ന് പോലീസ് വ്യാഴാഴ്ച രാവിലെ ഡോക്ടറെ അറസ്റ്റ് ചെയ്യുകയായിരുന്നു.\n← കൊച്ചി നഗരത്തിൽ വെള്ളക്കെട്ട് തടയുന്നതിന് യുദ്ധകാലാടിസ്ഥാനത്തിൽ നടപടി സ്വീകരിക്കാൻ സർക്കാരിന് ഹൈക്കോടതിയുടെ നിർദ്ദേശം\nBosco Ntaganda sentenced to 30 years for crimes in DR Congo →


news | അമ്മയെ തല്ലുന്ന വീഡിയോ ദൃശ്യങ്ങൾ റെക്കോഡ് ചെയ്ത് അച്ഛനെ ജയിലിലാക്കി; ഇപ്പോൾ ജയിലിൽ നിത്യസന്ദർശകയായി പരിഹാരം ചെയ്യുന്നു; ഒരു ന്യൂജൻ മകളുടെ അവസ്ഥ - MarunadanMalayali.com\nഅമ്മയെ തല്ലുന്ന വീഡിയോ ദൃശ്യങ്ങൾ റെക്കോഡ് ചെയ്ത് അച്ഛനെ ജയിലിലാക്കി; ഇപ്പോൾ ജയിലിൽ നിത്യസന്ദർശകയായി പരിഹാരം ചെയ്യുന്നു; ഒരു ന്യൂജൻ മകളുടെ അവസ്ഥ\nAugust 12, 2019 | 10:03 AM IST | Permalink\nഅമ്മയെത്തല്ലുന്ന അച്ഛനെ ഒരു പാഠംപഠിപ്പിക്കകയായിരുന്നു മയ്‌സ റൊസാറ്റോ ക്ലിഫ്ടൺ എന്ന 15-കാരിയുടെ ഉദ്ദേശ്യം. എന്നാൽ, അത് അച്ഛനെ ജയിലഴിക്കുള്ളിലാക്കുമെന്ന് മയ്‌സ കരുതിയിരുന്നില്ല. അച്ഛനെക്കാണാൻ രണ്ടാഴ്ചയിലൊരിക്കലെങ്കിലും ജയിലിലെത്തി മയ്‌സ അതിന് പരിഹാരം കാണാനും ശ്രമിക്കുന്നു.\nഅച്ഛൻ ആൻഡ്രു ക്ലിഫ്ടൺ അമ്മ ടാനിയയെ മർദിക്കുന്നതിൽ മനംമടുത്താണ് മയ്‌സ ദൃശ്യങ്ങൾ ഷൂട്ട് ചെയ്യാൻ തീരുമാനിച്ചത്. ലോറി ഡ്രൈവറായിരുന്നു ആൻഡ്രു. ഒരുദിവസം മയ്‌സ കാണുന്നത് പുറത്തെ വാതിൽ തല്ലിത്തകർത്ത് അച്ഛൻ അകത്തേക്കുവരുന്നതാണ്. അമ്മ ഫോണിലൂടെ കരഞ്ഞുനിലവിളിച്ച് പൊലീസിനെ വിളിക്കുന്നുമുണ്ടായിരുന്നു.\nഓർമ്മകളുടെ തുയിലുണർത്തി പെന്റിത്ത് മലയാളികൾ ഓണം ആഘോഷിച്ചു\nമുൻ കുവൈറ്റ് മലയാളി ജിബി തോമസ് നിര്യാതനായി; അന്ത്യം കോട്ടയത്തു വെച്ച്\nമയ്‌സ ചിത്രീകരിച്ച ഈ ദൃശ്യങ്ങൾ സോഷ്യൽ മീഡിയയിലൂടെ വൈറലായി. പൊലീസ് ഈ ദൃശ്യങ്ങളുടെ പേരിൽ ആൻഡ്രുവിനെ കസ്റ്റഡിയിലെടുത്തു. കോടതി എട്ടുവർഷത്തെ തടവുശിക്ഷയ്ക്ക് വിധിക്കുകയും ചെയ്തു. താൻ ചെയ്തതിൽ അൽപംപോലും ഖേദം തോന്നുന്നില്ലെങ്കിലും അച്ഛനെക്കാണാൻ പോകുന്നതിൽ മുടക്കം വരുത്തിയിട്ടില്ലെന്ന് മയ്‌സ പറയുന്നു.\nഅച്ഛനെ ജയിലിലാക്കിയല്ലോ എന്നത് ചിലപ്പോഴൊക്കെ മയ്‌സയെ സങ്കടപ്പെടുത്താറുണ്ട്. എന്നാൽ, അമ്മയുടെ സുരക്ഷയെക്കരുതി ദൃശ്യങ്ങൾ ചിത്രീകരിച്ചത് ശരിയായ നടപടി തന്നെയായിരുന്നുവെന്ന് അവൾ പറയുന്നു. മേയിൽ കേസ് ല്യൂട്ടൺ ക്രൗൺ കോടതിയിൽ വിചാരണയ്ക്കുവന്നപ്പോൾ മയ്‌സ ചിത്രീകരിച്ച വീഡിയോ കോടതിയിൽ കാണിച്ചിരുന്നു.\nതാൻ നേരിട്ട ക്രൂര പീഡനങ്ങൾ നിയമത്തിന് മുന്നിൽ കൊണ്ടുവരാൻ സഹായിച്ച മകളുടെ നടപടിയിൽ അഭിമാനം തോന്നുന്നുവെന്ന് ടാനിയ പറയുന്നു. തന്റെ വാദങ്ങൾക്ക് തെളിവായത് മകൾ ചിത്രീകരിച്ച വീഡിയോയാണ്. ആൻഡ്രു വന്ന് ബഹളമുണ്ടാക്കുമ്പോൾ വാതിൽ തുറക്കരുതെന്ന് താൻ മകളോട് നിർദേശിച്ചിരുന്നതായും ടാനിയ പറയുന്നു.\nബഡ്ഫഡ്ഷയറിലെ സ്‌കൂളിൽ അദ്ധ്യാപികയാണ് ടാനിയ. ഭർത്താവിന്റെ മർദനമേറ്റ് മരിച്ചുപോകേണ്ട അവസ്ഥ വരെ നേരിട്ടിട്ടുണ്ടെന്ന് അവർ പറയുന്നു. ചോരയിൽ കുളിച്ചുകിടക്കുന്ന തന്റെ അരികത്തിരുന്ന് മയ്‌സ അലമുറയിട്ട് കരയാറുണ്ടായിരുന്നു. അത്തരം പീഡനങ്ങൾ അസഹനീയമായതോടെയാണ് മയ്‌സ സ്വന്തം നിലയ്ക്ക് വീഡിയോ ചിത്രീകരിക്കാൻ തീരുമാനിച്ചതും.\n17-ാം വയസ്സിൽ കണ്ടുമുട്ടി പ്രണയിച്ചവരാണ് ടാനിയയും ആൻഡ്രുവും. അന്ന് വീഡിയോ വാടകയ്ക്കുകൊടുക്കുന്ന കടയിൽ നിൽക്കുകയായിരുന്നു അന്ന് ടാനിയ. അവിടെ വീഡിയോ എടുക്കാൻ വന്നപ്പോഴാണ് ഇരുവരും കാണുന്നതും പ്രണയത്തിലാകുന്നതും. എന്നാൽ, വിവാഹത്തിനുശേഷം രണ്ടുമാസം പൂർത്തിയാകുംമുന്നെ ടാനിയയെ ആൻഡ്രു ഉപദ്രവിക്കാൻ തുടങ്ങി.\nകഴിഞ്ഞനവംബറിൽ ഉണ്ടായ മർദനത്തിൽ ടാനിയക്ക് തലയ്ക്ക് ഗുരുതരമായി പരിക്കേറ്റിരുന്നു. ഇതേത്തുടർന്ന് ആൻഡ്രുവിനെ പൊലീസ് അറസ്റ്റ് ചെയ്‌തെങ്കിലും പിന്നീട് വിട്ടയച്ചു. പിന്നെയും മർദനം തുടർന്നതോടെയാണ് മയ്‌സ വീഡിയോയിൽ ദൃശ്യം ഷൂട്ട് ചെയ്തതും ടാനിയ നൽകിയ കേസിൽ വീഡിയോ തെളിവായി മാറിയതും.


2020 ൽ ഏറ്റവും കൂടുതൽ അമേരിക്കക്കാർ മരണപ്പെട്ടത് കോവിഡ് കൊണ്ടല്ലെന്ന് സിഡിസി\n2020 ൽ, കൊറോണ വൈറസ് യുഎസിലെ പ്രധാന മരണകാരണങ്ങളിൽ മൂന്നാമത് മാത്രമാണെന്ന് സിഡിസി പുറത്തുവിട്ട റിപ്പോർട്ടിൽ പറയുന്നു.\nഹൃദ്രോഗവും കാൻസറും മൂലമാണ് കൂടുതൽ അമേരിക്കക്കാർ മരണപ്പെട്ടത്. 2020 ജനുവരി മുതൽ ഡിസംബർ വരെയുള്ള കാലയളവിൽ യുഎസ് പൗരന്മാർക്കിടയിലെ മരണങ്ങളുടെ ഡാറ്റ പരിശോധിച്ചാണ് റിപ്പോർട്ട് തയ്യാറാക്കിയത്.\nകോവിഡ് അനുബന്ധ മരണങ്ങളിൽ 91 ശതമാനവും പ്രായാധിക്യം മൂലമാണെന്ന് കണക്കുകൾ വ്യക്തമാക്കുന്നു.\nജോൺസൺ & ജോൺസൺ വാക്സിന്റെ 15 മില്യൺ ഡോസുകൾ അബദ്ധവശാൽ ഉപയോഗശോന്യമായെന്ന് റിപ്പോർട്ട്\nജോൺസൺ & ജോൺസന്റെ കൊറോണ വൈറസ് വാക്സിൻ ഏകദേശം 15 മില്യൺ ഡോസുകൾ നിർമാണശാലയിലെ തൊഴിലാളികളുടെ അശ്രദ്ധമൂലം ഉപയോഗശൂന്യമായെന്ന\nറിപ്പോർട്ട് ബുധനാഴ്ച പുറത്തുവന്നു. ഇത് നിശ്ചയിച്ചുറപ്പിച്ച അളവിൽ മരുന്നിന്റെ കയറ്റുമതി നടത്തുന്നതിൽ പ്രതിസന്ധി സൃഷ്ടിച്ചിരിക്കുകയാണ്.\nഎമർജന്റ് ബയോ സൊല്യൂഷൻസ് ബോൾട്ടിമോർ പ്ലാന്റിലെ തൊഴിലാളികൾ ആഴ്ചകൾക്ക് മുമ്പ് , ജെ & ജെയുടെ സിംഗിൾ-ഡോസ് വാക്സിന്റെ ചേരുവകളും മറ്റൊരു കോവിഡ് വാക്സിന്റെ ചേരുവകളും അബദ്ധത്തിൽ ഇടകലർത്തിയതാണ് പ്രതിസന്ധിക്ക് കാരണമെന്ന് ന്യൂയോർക്ക് ടൈംസ് റിപ്പോർട്ട് ചെയ്‌തു.\nരാജ്യവ്യാപകമായി നിലവിൽ വിതരണം ചെയ്യുന്നതും ഉപയോഗിക്കുന്നതുമായ ജെ & ജെ ഡോസുകളെ ഈ പിഴവ് ബാധിക്കില്ലെന്നും റിപ്പോർട്ടിൽ പറയുന്നു.\nകയറ്റുമതിയെ ഇത് ബാധിക്കുമെങ്കിലും, പ്രസിഡന്റ് പ്രഖ്യാപിച്ചിരുന്നതുപോലെ മേയ് മാസത്തിനകം യു എസിലെ എല്ലാ മുതിർന്ന പൗരന്മാരെയും വാക്സിനേറ്റ് ചെയ്യാനുള്ള അളവിൽ ഡോസ് ലഭ്യമാകുമെന്നാണ് ഫെഡറൽ ഉദ്യോഗസ്ഥർ പ്രതീക്ഷിക്കുന്നത്.\nലക്ഷക്കണക്കിന് അമേരിക്കക്കാർ സാമ്പത്തിക ഞെരുക്കംകൊണ്ട് ഡോക്ടറെ കാണാൻ കൂട്ടാക്കിയില്ലെന്ന് പഠനം\nകോവിഡ് വരുത്തിയ സാമ്പത്തിക പ്രതിസന്ധിയിൽ, പണം ലാഭിക്കാനുള്ള തീവ്രശ്രമത്തിൽ ജീവൻ പണയപ്പെടുത്തി ലക്ഷക്കണക്കിന് അമേരിക്കക്കാരാണ് ഡോക്ടറെ കാണാതെയും ചികിത്സ തേടാതെയും കഴിഞ്ഞതെന്ന് പുതിയ പഠനം.\nപാൻഡെമിക് കാരണം തൊഴിലില്ലായ്മ രൂക്ഷമാവുകയും ആരോഗ്യ പരിരക്ഷയുടെ ചെലവുകൾ താങ്ങാവുന്നതിനേക്കാൾ അധികം വർദ്ധിക്കുകയും ചെയ്തതോടെയാണ് ജനങ്ങൾ രോഗം വന്നിട്ടും ഡോക്ടറെ കാണുന്നത് ഒഴിവാക്കിയത്.\nവെസ്റ്റ് ഹെൽത്ത് നടത്തിയ സർവ്വേ പ്രകാരം യഥാർത്ഥത്തിൽ ചികിത്സ ആവശ്യമായിരുന്നവരാണ് എല്ലാം വിധിക്ക് സമർപ്പിച്ച് കഴിഞ്ഞുകൂടിയത്.\n18 വയസ്സും കൂടുതലുമുള്ള വെളുത്ത അമേരിക്കക്കാരിൽ ശരാശരി 16% ആളുകളും 29% ബ്‌ളാക്‌സും 21% ഹിസ്പാനിക് അല്ലെങ്കിൽ ലാറ്റിനോ വിഭാഗവും ഇത്തരത്തിൽ ചികിത്സ ത്യജിച്ചവരിൽ പെടുന്നു.\nതൊഴിലില്ലാത്ത അമേരിക്കക്കാരാണ് ഡോക്ടറെ കാണുന്നത് ഒഴിവാക്കിയതിൽ ഇരട്ടിയിലധികവും. നിലവിൽ യു‌എസിന്റെ തൊഴിലില്ലായ്മ നിരക്ക് 6.2% ആണ്.\n10 മില്യൺ ആളുകൾക്ക് തൊഴിൽ നഷ്ടപ്പെട്ടിരുന്നു. എന്നാൽ, കഴിഞ്ഞ ഏപ്രിൽ മുതൽ 17മില്യൺ ആളുകൾ തൊഴിലുകൾ വീണ്ടെടുത്തെന്ന് കണക്കുകൾ പറയുന്നു.\nസംസ്ഥാനത്ത് കോവിഡ് മൂലമുള്ള അപകടസാധ്യത ഇപ്പോഴും വളരെ കൂടുതലാണ്. ന്യൂയോർക്കുകാർക്ക് പ്രതിരോധ കുത്തിവയ്പ്പ് നൽകുന്നത് ത്വരിതപ്പെടുത്തിയത് , വ്യാപനം കുറയ്ക്കുമെങ്കിലും സുരക്ഷ മുൻകരുതലുകൾ ഉപേക്ഷിക്കാനുള്ള സമയമല്ല ഇത്. വാക്സിനൊപ്പം തന്നെ ജനങ്ങൾ ജാഗ്രത പുലർത്തുകയും ചെയ്‌താൽ മാത്രമേ സാധാരണ ജീവിതത്തിലേക്ക് വേഗം മടങ്ങാൻ കഴിയുകയുള്ളൂ. പുതിയ വാക്സിനേഷൻ സൈറ്റുകൾ തുറക്കുകയും, യോഗ്യത വികസിപ്പിക്കുകയും പോലെ കഴിയുന്ന എല്ലാ പ്രവർത്തനങ്ങളും നടത്തുന്നുണ്ട്. പക്ഷേ വൈറസ് ഇപ്പോഴും പടരുകയാണ്, ഒപ്പം വ്യാപനത്തിന്റെ തോതും കൂടുന്നു. അശ്രദ്ധമായ പെരുമാറ്റത്തിന്റെ പ്രതിഫലനമാണിത് എല്ലാവരും ജാഗ്രത പാലിക്കേണ്ടതുണ്ട്.\n* ആശുപത്രിയിൽ പ്രവേശിതരായവരുടെ എണ്ണം 4,651 ആയി കുറഞ്ഞു. 220,369 ടെസ്റ്റുകളിൽ 8,382 പേരുടെ ഫലം പോസിറ്റീവായി. പോസിറ്റിവിറ്റി നിരക്ക്: 3.80 ശതമാനം.7ദിവസത്തെ ശരാശരി പോസിറ്റിവിറ്റി നിരക്ക് 3.47 ശതമാനമായിരുന്നു. ഐസിയുവിൽ ഇന്നലെ 899 രോഗികളുണ്ടായിരുന്നു, മരണസംഖ്യ: 62.\n* ന്യൂയോർക്കിലെ 30.4 ശതമാനം പേർ കുറഞ്ഞത് ഒരു ഡോസ് വാക്സിൻ വീതമെങ്കിലും സ്വീകരിച്ചിട്ടുണ്ട്. കഴിഞ്ഞ 24 മണിക്കൂറിനുള്ളിൽ മൊത്തം 192,853 ഡോസുകൾ വിതരണം ചെയ്തു .\n* ബിസിനസ്സുകളും ഇവന്റുകളും സുരക്ഷിതമായി വീണ്ടും തുറക്കാൻ സഹായിക്കുന്നതിന് ന്യൂയോർക്ക് ഫോർവേഡ് റാപ്പിഡ് ടെസ്റ്റിംഗ് പ്രോഗ്രാം വിപുലീകരിക്കുന്നു. ഏപ്രിൽ 1 വ്യാഴാഴ്ച ഇരുപത്തിയഞ്ച് പുതിയ സൈറ്റുകൾ തുറക്കും. ന്യൂയോർക്ക് ഫോർവേഡ് റാപ്പിഡ് ടെസ്റ്റ് പ്രോഗ്രാമിലൂടെ മിതമായ നിരക്കിൽ 30 മിനിറ്റോ അതിൽ കുറവോ സമയംകൊണ്ട് കോവിഡ് ടെസ്റ്റുകൾ നടത്തി ഫലം അറിയാം.\n* ന്യൂയോർക്കിന്റെ സമ്പദ്‌വ്യവസ്ഥയെ സുരക്ഷിതമായി പുനരുജ്ജീവിപ്പിക്കാൻ സഹായിക്കുന്നതിന്, സംസ്ഥാനം എക്‌സൽസിയർ പാസ് ലോഞ്ച് ചെയ്തു.ന്യൂയോർക്കുകാരുടെ വാക്സിനേഷൻ സ്റ്റാറ്റസ്, സമീപകാല കോവിഡ് പരിശോധനാഫലം എന്നിവ തെളിയിക്കാൻ ഒപ്പം കരുതാവുന്ന രേഖയാണിത്. മൊബൈൽ എയർലൈൻ ബോർഡിംഗ് പാസിന് സമാനമായിരിക്കും ഈ പാസ്. വ്യക്തികൾക്ക് പാസ് പ്രിന്റ് ഔട്ട് എടുത്ത് കയ്യിൽ കരുതുകയോ അല്ലെങ്കിൽ സ്മാർട്ട്‌ഫോണുകളിൽ സേവ് ചെയ്യുകയോ മതിയാകും. ഓരോ പാസിനും സുരക്ഷിതമായ ഒരു ക്യുആർ കോഡ് ഉണ്ടായിരിക്കും. പൊതുവേദികളിൽ അപ്ലിക്കേഷൻ സ്കാൻ ചെയ്ത് പ്രവേശിക്കാം.\nIOS, Android ഉപകരണങ്ങളിൽ Excellsior Pass Wallet ആപ്ലിക്കേഷൻ ലഭ്യമാണ്.


ഇനി ഡെബിറ്റ് കാര്‍ഡ്, ക്രെഡിറ്റ് കാര്‍ഡ് ഇല്ല ; പകരം ഒറ്റ കാര്‍ഡ്.. - The Kerala Online\nഇനി ഡെബിറ്റ് കാര്‍ഡ്, ക്രെഡിറ്റ് കാര്‍ഡ് ഇല്ല ; പകരം ഒറ്റ കാര്‍ഡ്..\nPosted on April 28, 2019 April 28, 2019 Author Chief Editor\tComments Off on ഇനി ഡെബിറ്റ് കാര്‍ഡ്, ക്രെഡിറ്റ് കാര്‍ഡ് ഇല്ല ; പകരം ഒറ്റ കാര്‍ഡ്..\nഒന്നിലധികം ബാങ്കുകളുടെ ഡെബിറ്റ് കാര്‍ഡും ക്രെഡിറ്റ് കാര്‍ഡും ഒരുമിച്ച് കൊണ്ടു നടക്കാന് ബുദ്ധിമുട്ടുള്ളവര്‍ക്ക് കാര്‍ഡിന്റെ എണ്ണം കുറയ്ക്കാന് വഴിയൊരുങ്ങുന്നു .\nഇന്‍ഡസിന്‍ഡ് ബാങ്ക് , യൂണിയന് ബാങ്ക് ഓഫ് ഇന്ത്യ എന്നീ ബാങ്കുകളാണ് ഇതിനുള്ള സൗകര്യമൊരുക്കുന്നത് . ഇവര് രണ്ട് അക്കൗണ്ടുകളുടെ ഡെബിറ്റ് കാര്‍ഡും ക്രെഡിറ്റ് കാര്‍ഡും ഒന്നിലാക്കി നല്‍കുന്നു . DUO കാര്‍ഡുകള് എന്നാണ് ഇത്തരം കാര്‍ഡുകള്‍ക്ക് ഇന്‍ഡസിന്‍ഡ് ബാങ്കുകള് നല്‍കിയിരിക്കുന്ന പേര് .\n2018 ഒക്ടോബറിലാണ് ഈ കാര്‍ഡുകള് ബാങ്ക് പുറത്തിറക്കിയത് . യൂണിയന് ബാങ്ക് ഇത്തരം കാര്‍ഡുകള്‍ക്ക് നല്‍കിയിരിക്കുന്ന പേര് COMBO കാര്‍ഡുകള് എന്നാണ് . കഴിഞ്ഞ നവംബറിലാണ് ഈ കാര്‍ഡുകള് പുറത്തിറക്കിയത് .\nഇത്തരം കാര്‍ഡുകളുടെ രണ്ട് അറ്റങ്ങളിലും ചിപ്പുകള് ഘടിപ്പിച്ചിട്ടുണ്ടാകും . ഏത് അറ്റം സൈ്വപ്പ് ചെയ്യുന്നുവോ ആ അക്കൗണ്ടില് നിന്ന് ഉപഭോക്താവിന് പണം ലഭിക്കും . കാഴ്ചയില് ഇത് സാധാരണ കാര്‍ഡുകള് പോലെ തന്നെയാകും . സാങ്കേതിക വിദ്യയില് മാത്രമേ മാറ്റങ്ങളുണ്ടാകു .\nകാര്‍ഡിന്റെ ഉപയോഗം പ്രോത്സാഹിപ്പിക്കാന് റിവാര്‍ഡ് പോയിന്റ് , അപകട ഇന്‍ഷുറന്‍സ് എന്നിവയും ബാങ്കുകള് ഏര്‍പ്പെടുത്തിയിട്ടുണ്ട് . ഇന്‍ഡസ് ബാങ്കിന്റെ കാര്‍ഡ് ഉപയോഗിച്ച് പര്‍ച്ചെയ്‌സ് ചെയ്യുമ്പോള് 150 രൂപ റിവാര്‍ഡ് പോയിന്റും രണ്ട് ലക്ഷം രൂപ അപകട ഇന്‍ഷുറന്‍സ് പരിരക്ഷയുമുണ്ട് .\nയൂണിയന് ബാങ്ക് കാര്‍ഡിനോപ്പം നാലു ലക്ഷം രൂപ അപകട പരിരക്ഷയും , ഒറ്റത്തവണയായി 200 രൂപയുമാണ് ഈടാക്കുക . എന്നാല് വാര്‍ഷിക ഫീസ് ഇല്ല .\nഇന്‍ഡസിന്‍ഡ് കാര്‍ഡുകള് ഈ നിരയില് രണ്ട് കാര്‍ഡുകളാണ് പുറത്തിറക്കുന്നത് പ്ലസ് കാര്‍ഡും , പ്രീമിയര് കാര്‍ഡും . പ്ലസ് കാര്‍ഡിന് 1500 രൂപയും പ്രീമിയര് കാര്‍ഡിന് 3000 രൂപയുമാണ് ഒറ്റത്തവണ ഫീസ് . ഇതിനു പുറമേ വാര്‍ഷിക സര്‍വീസ് ചാര്‍ജായി 799 രൂപയുമാണ് ഈടാക്കുക .\nCOVER STORY GENERAL HEALTH LIFE STYLE Uncategorized\nസംസ്ഥാനത്ത് ഉഷ്ണ തരംഗം. ജാഗ്രതാ നിർദ്ദേശം.\nPosted on March 5, 2019 March 7, 2019 Author Chief Editor\nചൂട് കൂടി സംസ്ഥാനത്ത് ഈ ആഴ്ച ഉഷ്ണതരംഗം വരെ ഉണ്ടാകാമെന്ന് കേന്ദ്ര കാലാവസ്ഥാ നിരീക്ഷണ കേന്ദ്രത്തിന്‍റെ മുന്നറിയിപ്പ്. മലബാർ മേഖലയിലാണ് ചൂട് ഏറ്റവും ശക്തമാവുക. വേനൽ മഴ ലഭിച്ചില്ലെങ്കിൽ ഉഷ്ണതരംഗത്തിന് സാധ്യത ഉണ്ടെന്ന് ദുരന്ത നിവാരണ അതോറിറ്റിയും വ്യക്തമാക്കുന്നു. കോഴിക്കോടാണ് നിലവിൽ താപനിലയിലെ വർധനവിൽ മുന്നിൽ. മൂന്ന് ദിവസം കൊണ്ട് തന്നെ ശരാശരി താപനിലയിൽ നാല് ഡിഗ്രി സെൽഷ്യസിന് മുകളിൽ കൂടി. കേരളത്തിലാകമാനം ശരാശരി മൂന്ന് ഡിഗ്രിക്ക് മുകളിൽ ഇതുവരെ താപനിലയിൽ വർധനവുണ്ടായെന്ന് കേന്ദ്രനിലയം പുറപ്പെടുവിച്ച പത്രക്കുറിപ്പിൽ […]\nFINANCE GENERAL STATE GOVERNMENT\nമുത്തൂറ്റ് ജീവനക്കാർ കഴിഞ്ഞ 52 ദിവസമായി നടത്തിവന്ന പണിമുടക്ക് ഒത്തുതീർപ്പായി…\nPosted on October 10, 2019 October 10, 2019 Author Chief Editor\nതൊഴിലാളികൾ നാളെ മുതൽ ജോലിക്ക് ഹാജരാകും…. വേതന വർദ്ധനവ് എന്ന ആവശ്യം മാനേജ്മെന്റ് തത്വത്തിൽ അംഗീകരിച്ചു. എല്ലാ ജീവനക്കാർക്കും 1.10.19 മുതൽ 500 രൂപ ഇടക്കാലാശ്വാസമായി അനുവദിക്കും…. നോൺ ബാങ്കിംഗ് ഫിനാൻഷ്യൽ സ്ഥാപനങ്ങളിലെ ജീവനക്കാരുടെ മിനിമം വേതനം നിശ്ചയിക്കുന്നതിനായി സർക്കാർ പുറപ്പെടുവിച്ച പ്രാഥമിക വിജ്ഞാപനം നടപടികൾ പൂർത്തീകരിച്ച് അന്തിമ വിജ്ഞാപനം പുറപ്പെടുവിക്കുവാൻ സർക്കാർ സ്വീകരിക്കുന്ന നടപടികൾ മാനേജ്മെൻറ് അംഗീകരിക്കും.. തടഞ്ഞുവച്ച ഇ എസ് ഒ പി ആനുകൂല്യം അപേക്ഷ സമർപ്പിക്കുന്ന മുറയ്ക്ക് വിതരണം ചെയ്യും…. പണിമുടക്കിന്റെ ഭാഗമായി […]\nസമഗ്രശിക്ഷയിൽ കേരളം വീണ്ടും ഒന്നാമത്\nPosted on March 18, 2020 March 18, 2020 Author Chief Editor\nതിരുവനന്തപുരം: കേന്ദ്രാവിഷ്കൃത പദ്ധതിയായ സമഗ്ര ശിക്ഷയിലെ മികച്ച പ്രവര്‍ത്തനത്തിന് തുടര്‍ച്ചയായി രണ്ടാം വര്‍ഷവും കേരളത്തിന് ഒന്നാം സ്ഥാനം. പദ്ധതികള് നടപ്പാക്കുന്നതിലെ മികവിലാണ് കേരളം പെര്‍ഫോമന്‍സ് ഇന്‍ഡക്സില് ഒന്നാം സ്ഥാനം നിലനിര്‍ത്തിയത്. റാങ്കിംഗില് 862 പോയിന്റാണ് കേരളം നേടിയത്. കഴിഞ്ഞ വര്‍ഷത്തെ 826 പോയിന്റില് നിന്നാണ് കേരളം ഈ മുന്നേറ്റം നടത്തിയത്. വിദ്യാലയ പ്രവേശനത്തില് 98.75 ശതമാനവും, തുല്യതയിൽ 91 ശതമാനവും, പഠനനേട്ടങ്ങളില് 85.56 ശതമാനവും, ഭരണപരമായ പ്രവര്‍ത്തനങ്ങളില് 82.22 ശതമാനവും, അടിസ്ഥാന സൗകര്യങ്ങളില് 82 ശതമാനവും ആണ് […]\nപയ്യാമ്പലം ബീച്ചിൽ സദാചാര പോലീസിംഗ് ; യുവാവിനൊപ്പം സംസാരിച്ചു കൊണ്ടിരുന്ന പെൺകുട്ടിയുടെ കൈ തല്ലിയൊടിച്ചു ; രണ്ട് പേർ അറസ്റ്റിൽ\nഇനി ഡിജിറ്റലായി സ്വര്‍ണവും വാങ്ങാം ; സൗകര്യമൊരുക്കി മൊബൈല് പേമെന്റ് ആപ്പുകള്..


'മാപ്പ്, തെറ്റ് പറ്റി'; സെയ്തലവിയുടെ വിശദീകരണം | 'Sorry, I madeamistake'; Explanation of Sethalavi on onam bumber issue\n'മാപ്പ്, തെറ്റ് പറ്റി'; സെയ്തലവിയുടെ വിശദീകരണം\nഞാന് കൂട്ടുകാരെ കബളിപ്പിക്കാന് ചെയ്തതാണ്.\n22 Sep 2021 10:31 AM GMT\nഓണം ബമ്പര് ഒന്നാം സമ്മാനമായ 12 കോടി അടിച്ചത് തന്റെ ടിക്കറ്റിനാണെന്ന് പറഞ്ഞത് കള്ളവാണെന്ന് പ്രവാസിയായ പനമരം സ്വദേശി സെയ്തലവി. കൂട്ടുകാരെ കബളിപ്പിക്കാന് വേണ്ടി ചെയ്തതാണെന്നും എന്നാല് സംഭവം കൈവിട്ട് പോവുകയായിരുന്നെന്നും സെയ്തലവി വീഡിയോ സന്ദേശത്തില് പറഞ്ഞത്. തെറ്റു പറ്റിയതില് ക്ഷമ ചോദിക്കുന്നുവെന്നും അദ്ദേഹം പറഞ്ഞു.\nസെയ്തലവി പറഞ്ഞത്: ''ഞാന് കൂട്ടുകാരെ കബളിപ്പിക്കാന് ചെയ്തതാണ്. എനിക്കൊരു തെറ്റ് പറ്റി പോയി. എല്ലാവരോടും മാപ്പ് ചോദിക്കുന്നു. ഇത് ഇത്രയും വലിയ വിഷയമാകുമെന്ന് കരുതിയില്ല. എല്ലാവരോടും മാപ്പ് ചോദിക്കുന്നു.'' വാര്‍ത്ത സോഷ്യല് മീഡിയയില് പ്രചരിച്ചതോടെ തെറ്റ് ഏറ്റുപറയാനുള്ള മാനസികാവസ്ഥ നഷ്ടപ്പെട്ടുവെന്നും കൂട്ടുകാര്‍ക്കും മറ്റുള്ളവര്‍ക്കുമുണ്ടായ ബുദ്ധിമുട്ടുകളില് വേദനയുണ്ടെന്നും സെയ്തലവി അറിയിച്ചു.\nആരാണ് ഓണം ബമ്പറിന്റെ ഒന്നാം സമ്മാനമായ 12 കോടി നേടിയ ഭാഗ്യവാന് എന്ന് അന്വേഷിക്കുമ്പോഴാണ് തനിക്കാണ് സമ്മാനമെന്ന അവകാശവാദവുമായി ദുബായില് ഹോട്ടല് ജീവനക്കാരനായ പനമരം സ്വദേശിസെയ്തലവി രംഗത്തെത്തിയത്. നാട്ടിലെ സുഹൃത്ത് അഹമ്മദ് വഴിയാണ് ലോട്ടറിയെടുത്തതെന്നും സെയ്തലവി പറഞ്ഞിരുന്നു. സെയ്തലവിയുടെ ഈ വാദം ഏറെ ആശയക്കുഴപ്പവും സൃഷ്ടിച്ചിരുന്നു. ടിക്കറ്റ് വിറ്റത് കോഴിക്കോട്ടോ പാലക്കാട്ടോ അല്ലെന്നും തൃപ്പൂണിത്തുറയിലെ കടയില് നിന്നുതന്നെയാണെന്ന് ഏജന്‍സിയും വ്യക്തമാക്കിയിരുന്നു.\nമാത്രമല്ല, സെയ്തലവിയുടെ വാക്കുകള് തള്ളി സുഹൃത്ത് അഹമ്മദും രംഗത്തെത്തിയിരുന്നു. ഫേസ്ബുക്കില് നിന്ന് ലഭിച്ച ടിക്കറ്റിന്റെ ഫോട്ടോയാണ് താന് സെയ്തലവിക്ക് അയച്ചു കൊടുത്തതെന്നാണ് അഹമ്മദ് പറഞ്ഞത്.\nഅഹമ്മദ് അന്ന് മാധ്യമങ്ങളോട് പറഞ്ഞത്: ''ഒന്നാം സമ്മാനമായ 12 കോടിയുടെ ടിക്കറ്റ് എന്റെ കൈയില് ഇല്ല. അതിനെക്കുറിച്ച് എനിക്കൊന്നും അറിയില്ല. ഇന്നലെ ഒരാള് ഫേസ്ബുക്കില് ഇട്ട ടിക്കറ്റിന്റെ പടം ഞാന് സെയ്തലവിക്ക് അയച്ചു കൊടുത്തതാണ്. ഇന്നലെ 4.10ന് ഫേസ്ബുക്കില് നിന്ന് പടം കിട്ടി. 4.53ന് സെയ്തലവിക്ക് അയച്ചു കൊടുത്തു. മറ്റൊരാള്‍ക്ക് സെയ്തലവി കുറച്ച് പണം കൊടുക്കാനുണ്ട്. അപ്പം ലോട്ടറി എനിക്ക് അടിച്ചൂയെന്ന് ഞാന് പറയുമെന്ന് സെയ്തലവി പറഞ്ഞു. ഞാന് പറഞ്ഞു, ആയിക്കോട്ടോയെന്ന്. ഇതാണ് സംഭവിച്ചത്.''


രാജി വച്ച കളക്ടർ പാക്കിസ്ഥാനിൽ പോയി ഇന്ത്യക്കെതിരെ പോരാടട്ടെ :അനന്ത് കുമാർ ഹെഗ്ഡെ. – BengaluruVartha\nബെംഗളൂരു : കേന്ദ്ര സർക്കാരിൻറെ നിലപാടുകളോട് വിയോജിച്ച് കഴിഞ്ഞദിവസം രാജിവെച്ച ദക്ഷിണ കന്നഡ കളക്ടർ ശശികാന്ത് സെൻട്രലിന് പാകിസ്ഥാനിലേക്ക് കുടിയേറാൻ ആവശ്യപ്പെട്ട് ഉത്തര കന്നഡ ബിജെപി എംപി മുൻ കേന്ദ്രമന്ത്രിയുമായ അനന്ത്കുമാർ ഹെഗ്ഡെ.\nകാശ്മീർ മുത്തലാഖ് പോലുള്ള വിഷയങ്ങളിൽ കേന്ദ്രസർക്കാർ സ്വീകരിച്ച നിലപാടുകൾ മുൻനിർത്തി സിവിൽ സർവീസിൽ നിന്നും പുറത്തു പോവുകയാണ് ഉത്തമമെന്ന് ശശികാന്ത് കഴിഞ്ഞദിവസം വിശദീകരിച്ചിരുന്നു.\nഇതാണ് അനന്തകുമാർ ഹെഗഡ് യെ ചൊടിപ്പിച്ചത്.കളക്ടറും അനുയായികളും പാകിസ്ഥാനിലേക്ക് പോകുന്നതാണ് പ്രായോഗികമായ പോംവഴിയെന്ന് ട്വിറ്ററിൽ കുറിച്ചു.\nപാകിസ്താനിൽനിന്ന് കേന്ദ്രസർക്കാരിനെതിരെ അനായാസം പോരാടാൻ സൗകര്യമുണ്ടാകും.\nസർക്കാരിനെ ഫാസിസ്റ്റ് എന്ന് വിശേഷിപ്പിക്കാൻ ധൈര്യപ്പെട്ട ശശികാന്ത് രാജ്യത്തെ ഒറ്റിയ ആൾ എന്ന് അഭിസംബോധന ചെയ്യാൻ തനിക്കും അവകാശമുണ്ട് എന്നും ഹെഗ്ഡെ പറഞ്ഞു.


പെരുമ്പാവൂര്: ഖാജാ മുഈനുദ്ദീന് നമസ്‌ക്കാര പള്ളിയുടെ ആഭിമുഖ്യത്തില് ബദറുല് ഹുദ മദ്രസയില് ഇമാം അസ്ലം സഖാഫി പതാക ഉയര്‍ത്തിക്കൊണ്ട് നബിദിനാഘോഷം ആരംഭിച്ചു. മദ്രസ വിദ്യാര്‍ഥികള്‍ക്ക് മിഠായി വിതരണവും ഘോഷയാത്രയും നടന്നു. ഘോഷയാത്ര ചെമ്പറക്കി ജുമാമസ്ജിദില് സമാപിച്ചു. പ്രസിഡന്റ് എ.വി. അബ്ദുല് മജീദിന്റെ അധ്യക്ഷതയില് നടന്ന ചടങ്ങില് പള്ളി പരിപാലന കമ്മിറ്റി ഭാരവാഹികളായ എസ്.എ. അലിയാര്, ഇ.എ. നസീര്, കെ.എ. അന്‍സാര്, എം.എസ്. ഉസ്മാന്, എം.എം. അഷറഫ് എന്നിവര് നേതൃത്വം നല്‍കി. മൗലീദ് പാരായണം, അന്നദാനം, കുട്ടികളുടെ ദഫ്മുട്ട്, വട്ടപ്പാട്ട് എന്നിവയും...\nമുടിക്കല് മുസ്ലീം ജമാഅത്തിന്റെയും ഷറഫുല് ഇസ്ലാം മദ്രസയുടെയും സംയുക്താഭിമുഖ്യത്തില് നബിദിനത്തോടനുബന്ധിച്ച് നടത്തിയ ഘോഷയാത്ര ജമാഅത്ത് ചീഫ് ഇമാം ബി.എ. മൂസ മൗലവി ഉദ്ഘാടനം ചെയ്യുന്നു.\nപെരുമ്പാവൂര്: മുടിക്കല് മുസ്ലീം ജമാഅത്തിന്റെയും ഷറഫുല് ഇസ്ലാം മദ്രസയുടെയും സംയുക്താഭിമുഖ്യത്തില് നബിദിനത്തോടനുബന്ധിച്ച് നടത്തിയ ഘോഷയാത്ര ജമാഅത്ത് ചീഫ് ഇമാം ബി.എ. മൂസ മൗലവി ഉദ്ഘാടനം ചെയ്തു. ഭാരവാഹികളായ എം.കെ. ഹംസ, ടി.ബി. ഹസൈനാര്, എം.എ. ഇസ്മായില്, എം.എ. മുഹമ്മദ്, ടി.എം. ഷാഹുല് ഹമീദ്, പി.ബി.എ. സലാം, യു.എസ്. റഹീം, എം.എ. ഉമര്, പി.എ. അനസ്, നാസര്, ഫൗസിയ, പി.എച്ച്. ഖാലിദ്, പി.എ. ഷുക്കൂര് എന്നിവര് നേതൃത്വം...\nപെരുമ്പാവൂര്. സമസ്ത കേരള ജംഇയ്യത്തുല് ഉലമ എറണാകുളം ജില്ല കമ്മിറ്റി സംഘടിപ്പിക്കുന്ന മദ്ഹുറസൂല് സമ്മേളനം 2018 നവംബര് 28 ബുധനാഴ്ച പെരുമ്പാവൂരില് നടക്കും. ാെ അന്നേദിവസം രാവിലെ 8.30 ന് മുടിക്കല് മാടവന അബൂബക്കര് മുസ് ലിയാര് മഖാം സിയായറത്തോടുകൂടി ചടങ്ങുകള്‍ക്ക് തുടക്കം കുറിക്കും. മാടവന മന്‍സൂര് ഹാജി നേതൃത്വം നല്‍കും. തുടര്‍ന്ന് രാവിലെ 9ന് പെരുമ്പാവൂര് ശംസുല് ഉലമ നഗറില് ( സ്റ്റേഡിയം ഗ്രൗണ്ട്) സയ്യിദ് ഷറഫുദ്ധീന് തങ്ങള് പതാക ഉയര്‍ത്തും. വൈകിട്ട്4ന് ഖാലീദ് ഉസ്താദ് പാനിപ്രയുടെ ദുഅയോടുകൂടി നടക്കുന്ന മൗലീദ് സദസിന് സയ്യിദ് ഷഫീഖ് തങ്ങള് ഹൈദ്രൂസി,എം എം ശംസുദ്ദീന് ഫൈസി, ഒര്‍ണ്ണ കുഞ്ഞുമുഹമ്മദ് മുസ്ലീയാര്,വി കെ മുഹമ്മദ് ദാരിമി പട്ടിമറ്റം,മഹമ്മദ് അനസ് ബാഖവി,മുഹമ്മദ് ദാരിമി, അഷ്‌റഫ് അഷറഫി,അലി ഫൈസി, അബ്ദുല് സമദ് ദാരിമി, അഷറഫ് ഹുദവി,ശാഫി അമാനി,ഇസ്മായില് ഫൈസി,അഷ്‌റപ് ബാഖവി,അയിരൂര്‍പാടം,മസ്ഊദ് ഫൈസി,അബ്ദുല് മജീദ് ഫൈസി,അലി മൗലവി,പേഴയ്ക്കാപ്പിള്ളി,അബ്ദുല് കരീം ഫൈസി,ബഷീര് ഫൈസി ആലുവ, കുഞ്ഞുമുഹമ്മദ്...\nമക്കാ വിജയത്തിനു ശേഷം നിലവിൽ വന്ന ഇസ്ലാമിക ഭരണത്തിന്റെ തുടർച്ചയായിരുന്നു നാല് ഖലീഫമാരുടെ കാലഘട്ടം. അവരുടെ ശേഷമുള്ള ഭരണത്തെ ഖിലാഫത്ത് എന്ന് വിളിക്കുന്നതിൽ അഭിപ്രായ വ്യത്യാസമുള്ളവർ ഉണ്ടെങ്കിലും ഈ അടുത്ത കാലത്ത് വരെ തുർക്കി കേന്ദ്രമായി ഒരു ഇസ്ലാമിക ഖിലാഫത്ത് നിലനിന്നിരുന്നു. 1923 ൽ തുർക്കി ഭരണാധികാരി അത്താതുർക്ക് ആ സംവിധാനത്തെ ഗളഛേദം ചെയ്യുന്നതു വരേക്കും. എങ്കിലും അത്തരം ഒരു ഭരണ സംവിധാനം ഇന്നും നില നില്ക്കുന്നു പ്രത്യേകിച്ചും കേരളത്തിലുടനീളം. അതിന്റെ ഒരു ഭാഗമായിത്തന്നെ നാമോരുത്തരും ജീവിച്ചു പോരുന്നു. പ്രാദേശിക തലത്തിലുള്ള ഈ ഭരണ സംവിധാനമാണ് നാം അധിവസിക്കുന്ന മഹല്ലുകൾ. ഒരു നാട്ടിലെ ജനങ്ങളുടെ ജനനം മുതൽ മരണം വരെയും, നാടിന്റെ മതം, സാമൂഹികം, സാംസ്കാരികം, സാമ്പത്തികം തുടങ്ങി സമസ്ഥ മേഘലകളിലും വ്യക്തമായ സ്വാധീനം ചെലുത്തുവാൻ ഈ പ്രാദേശിക സംവിധാനത്തിന് കഴിയും. ദിശാബോധമുള്ള ഭരണാധികാരികളും, കർമ്മനിരതനായ ഇമാമും തോളോട് തോൾ ചേർന്ന്, അന്നാട്ടിലെ ജനങ്ങളുടെ ചിന്തയും കഴിവുകളും ഒരേ ലക്ഷ്യത്തിലേക്ക്...\nഒരുമിച്ചിരുന്ന് ഒരു പാത്രത്തില് നിന്ന് ഭക്ഷണം കഴിച്ചിരുന്ന ഗതകാല സ്മരണകള് മനസ്സില് ആനന്ദത്തിന്റെ സുഗന്ധം കോരിയിടും. മക്കളും മാതാപിതാക്കളും വല്യുപ്പയും വല്യുമ്മയും കഥകളും ചരിത്രവും പറഞ്ഞും കേട്ടും സന്തോഷിക്കുന്ന ആ നല്ല നാളുകള്. കൊടുത്തും വാങ്ങിയും ശീലിച്ച അക്കാലം ഇന്ന് ഓര്‍ത്താസ്വദിക്കാനല്ലാതെ നിര്‍വാഹമില്ല. കാലം മാറുമ്പോള് വേരുകള് മാറി വരികയും ജീവിതശൈലി മാറ്റത്തിന് വിധേയമാവുകയും ചെയ്യാറുണ്ട്. അത് കുടുംബത്തെ ബാധിക്കുമ്പോള് സ്വാഭാവികമായും പഴമയില് ലഭിച്ച സുഖാസ്വാദനം പുതിയ കാലത്ത് ലഭിക്കാതെ പോകുന്നു. ന്യൂജനറേഷന് എന്നാണല്ലോ ഇക്കാലത്തെ കൗമാരക്കാരെ കുറിച്ച് പറയാറുള്ളത്. അടുക്കളയില് പോലും ഇതിന്റെ അനുരണനങ്ങളെത്തുമ്പോള് നഷ്ടപ്പെടുന്നത് ബന്ധങ്ങളും സ്നേഹവുമാണ്. ജോലികഴിഞ്ഞുവരുന്ന ഗൃഹനാഥന്റെ വലതുകൈയില് മൊബൈല് ഫോണും ഇടതുകൈയില് ലാപ്ടോപും. വീടിന്റെ പടികടക്കുന്നതു തന്നെ മൊബൈലില് സംസാരിച്ചുകൊണ്ട്. അകത്തു കടന്ന് തുറക്കുന്നത് ലാപ്ടോപ്. ജോലി സ്ഥലത്ത് ബാക്കിയായവ വീണ്ടും കുത്തിയിരുന്ന് പൂര്‍ത്തിയാക്കുന്നു. വീടിന്റെ വിളക്കാണെന്ന് വിശേഷിപ്പിക്കപ്പെട്ട ഗൃഹനായിക സീരിയലില് തോരാകണ്ണീരുമായി കഴിയുന്നു. വീടിന്റെ മറ്റു മുറികളില് മക്കളുടെ സഹവാസ കേന്ദ്രങ്ങള്...


ചരിത്രത്തിനൊപ്പം നടന്ന‌് ‘ദിനേശ‌് ’ | Special | Deshabhimani | Friday Jul 12, 2019\nചരിത്രത്തിനൊപ്പം നടന്ന‌് ‘ദിനേശ‌് ’\nസുപ്രിയ സുധാകർUpdated: Friday Jul 12, 2019\nതൊഴിലാളിയുടെ വിരൽപ്പാട‌് പതിഞ്ഞ ഓരോ ദിനേശ‌് ബീഡിക്കും പറയാനുണ്ട‌് അതിജീവനത്തിന്റെ അമ്പതാണ്ട‌് ചരിത്രം. ദിനേശിന്റെ ഈ ചുവട്‌വയ്‌പിന് സമാനതയില്ല. അരലക്ഷത്തോളം തൊഴിലാളികളും കോടിക്കണക്കിന‌ു രൂപ വിറ്റുവരവുമുള്ളപ്പോഴാണ‌് പുകവലി നിരോധനം. ഇതോടെ കെട്ടിക്കിടന്നത‌്\n25 കോടിയോളം രൂപയുടെ 23,000 ചാക്ക‌് ബീഡി. തൊഴിൽ ദിനം വെട്ടിച്ചുരുക്കുകയല്ലാതെ മറ്റു വഴിയില്ലാതായി മാനേജ‌്മെന്റിന‌്. പ്രക്ഷോഭവുമായി തൊഴിലാളികൾ നിരത്തിലിറങ്ങി. മുന്നോട്ടുള്ള വഴി പൊടുന്നനെ കൊട്ടിയടച്ചതുപോലെ. അടഞ്ഞ വാതിലിനുമുന്നിൽ കാത്തുനിൽക്കാതെ അവർ ധീരമായ ചുവടുവെയ‌്പു നടത്തി. അവിടെ പുതുചരിത്രം പിറന്നു. വൈവിധ്യവൽക്കരണത്തിന്റെ എല്ലാ മേഖലയിലും ദിനേശ‌് വെന്നിക്കൊടി പാറിച്ചതോടെ തൊഴിലാളികൾക്ക‌് രക്ഷാമാർഗമായി. ദിനേശ‌് അപ്പാരൽസ‌്, ഫുഡ‌്സ‌്, കുട തുടങ്ങി സഹകരണ ബാങ്കുകളിലെ ഡാറ്റകൾ എക്കാലത്തേക്കും സൂക്ഷിക്കുന്ന പാക്‌സ് ഇൻ ക്ലൗഡ‌്സ‌് സാങ്കേതികവിദ്യവരെ.\nകറിമസാലയും ഐടി പാർക്കും\nപുതുരുചി പങ്കുവച്ചാണ‌് ദിനേശ‌് ഭക്ഷ്യസംസ‌്കരണ യൂണിറ്റുകൾ ആരംഭിച്ചത‌്. ആദ്യമായി തേങ്ങാപ്പാൽ ഉത‌്പന്നങ്ങൾ വിപണിയിലെത്തിച്ചു. കറിപൗഡർ യൂണിറ്റ‌്, ഫ്രൂട‌്സ‌് പ്രോസസിങ് യൂണിറ്റ‌്, ചായപ്പൊടി യൂണിറ്റ‌് എന്നിവ ആരംഭിച്ചു. അഗ‌്മാർക്ക‌് അംഗീകാരം ലഭിച്ച കറിപ്പൊടികൾ, സ‌്ക്വാഷ‌്, ജാം, സിറപ്പ‌്, വിവിധ അച്ചാറുകൾ, തേങ്ങാപ്പാൽ, ഡെസിക്കേറ്റഡ‌് കോക്കനട്ട‌് പൗഡർ, വെർജിൻ കോക്കനട്ട‌് ഓയിൽ, ചിപ‌്സ‌് എന്നിവയും ഉണ്ടാക്കുന്നു. ദിനേശ‌് സോഫ‌്റ്റ‌്‌വെയർ പാർക്കും ഓഡിറ്റോറിയവും മാതൃകകളാണ‌്.\nവിദേശ രാജ്യങ്ങളിൽ ദിനേശ‌് വസ‌്ത്ര ബ്രാൻഡിന‌് ഏറെ സ്വീകാര്യതയാണ‌്. 2009 മുതൽ അറബ‌് രാജ്യങ്ങളിലേക്ക‌് വസ‌്ത്രകയറ്റുമതിയുണ്ട‌്. ഇറ്റലിയിലേക്കും ഓർഡർ ലഭിച്ചു. യൂറോപ്യൻ രാജ്യങ്ങളിൽ ഉൾപ്പെടെ ദിനേശ‌് ബ്രാൻഡ‌് വ്യാപിപ്പിക്കാനാണ‌് ശ്രമം. താണ, ചാല, ചെറുവത്തൂർ എന്നീ വസ‌്ത്രനിർമാണ യൂണിറ്റുകളിൽ ഉൽപാദിപ്പിക്കുന്ന വ‌സ‌്ത്രങ്ങളിലൂടെ ഓരോ വർഷവും അഞ്ച‌് കോടി രൂപയുടെ വിറ്റുവരവുണ്ട‌്. ദിനേശ‌് കുടകൾ പലതരമുണ്ട‌്.\nവാലന്റൈൻസ‌് അംബ്രല, റിവേഴ‌്സിബിൾ അംബ്രല, ഗാർഡൻ അംബ്രല, ത്രീ ഫോൾഡ‌്, ഫൈവ‌് ഫോൾഡ‌് തുടങ്ങിയവയിലൂടെ വർഷം 4.88 കോടി രൂപ നേടുന്നു.\nദിനേശ‌് ഐടി സിസ‌്റ്റംസ‌് (ഡിറ്റ‌്സ‌്) സഹകരണ ബാങ്കിങ‌് സോഫ‌്റ്റ‌്‌വെയർ രംഗത്ത‌് 19 വർഷമായി സംസ്ഥാനത്ത‌് ഒന്നാമതാണ‌്. സഹകരണ ബാങ്കുകളുടെ സോഫ‌്റ്റ‌്‌വെയർ സൊലൂഷൻസ‌്, കോർ ബാങ്കിങ‌്, കംപ്യൂട്ടർ പരിശീലനം, ഡാറ്റാ സെന്റർ, എടിഎം എന്നിവ ഡിറ്റ‌്സിന്റെ പ്രധാന പ്രവർത്തനങ്ങളാണ‌്. അമ്പതോളം എൻജിനിയർമാർ ഇവിടെ പ്രവർത്തിക്കുന്നു. 2.15 കോടി രൂപയാണ‌് വാർഷിക വിറ്റുവരവ‌്.


കെ.വി.തോമസ് പുസ്തക പരമ്പര തയ്യാറാക്കാൻ ഒരുങ്ങുന്നു\nമുൻമന്ത്രി കെ.വി.തോമസ് ഇനി ഗ്രന്ഥരചനയുടെ തിരക്കിലേക്ക്. ഒരുവർഷത്തിനിടെ അഞ്ച് പുസ്‌തകങ്ങൾ രചിക്കാനാണ് തോമസിന്റെ തീരുമാനം. ആത്മാംശമുളള “കുമ്പളങ്ങിക്കഥ”, “ഞാൻ കണ്ട സോണിയ”, “ആരും മനസ്സിലാക്കാത്ത ആന്റണി” എന്നീ പുസ്‌തകങ്ങളും ക്രിസ്‌തു, വേളാങ്കണ്ണിമാതാവ് എന്നിവരെക്കുറിച്ച് മറ്റ് രണ്ടെണ്ണവും തോമസ് രചിക്കുന്നു. എന്നാൽ ലീഡറെക്കുറിച്ച് പുസ്‌തകം എഴുതുന്നില്ല.\nമറുപുറംഃ- വർഷത്തിൽ അഞ്ച് പുസ്‌തകമോ...ഇങ്ങനെയെഴുതാൻ തോമസ് മാത്യുമറ്റമോ അതോ ബാറ്റൺ ബോസോ...? ആഞ്ഞുപിടിച്ചാൽ നോബൽ സമ്മാനങ്ങൾ വരെ കിട്ടാവുന്ന പുസ്തകങ്ങൾ ഇതിലുണ്ടാവുമോ ആവോ....“ഞാൻ പറ്റിച്ച ലീഡർ” എന്ന് പുസ്തകമെഴുതിയാൽ കുറഞ്ഞപക്ഷം ജ്ഞാനപീഠമെങ്കിലും കിട്ടും.


സിദ്ധിക് കാപ്പന് ജയിലിലായതിന്റെ ആഹ്ലാദത്തിലാണ് എസ്.ഡി.പി.ഐ. ഫണ്ട് പിരിക്കാന് പുതിയ ഒരു ഇരയ കിട്ടിയതിന്റെ ആഹ്ലാദം. കുറച്ചു കാലമായി മദനിയെ വെച്ചായിരുന്നു കളി. ഇപ്പോള് മദനി ജാമ്യത്തിലായി. പശു ചത്തു മോരിന്റെ പുളിയും പോയി. സങ്കടപെട്ടിരിക്കെ നല്ല മൊഞ്ചുള്ള ഇരെയെ വീണു കിട്ടി. മലയാളി പത്രക്കാരന് എന്നതാണ് മൊഞ്ച്. കേവലം പത്രക്കാരനല്ല, പത്രപ്രവര്‍ത്തക യൂനിയന് ഇന്ദ്രപ്രസ്ഥം സെക്രട്ടറി! ഈ നമ്പറിറക്കി മുച്ചീട്ട് കളിച്ച് പിണറായിയുടെയും ചെന്നിത്തലയുടെയും പിന്തുണ എസ്.ഡി.പി.ഐയുടെ മടിശീലയിലായി. നിയമസഭ ഉള്ള സമയമായിരുന്നെങ്കില്, കാപ്പനെ വിചാരണ കൂടാതെ കുറ്റവിമുക്തനാക്കി കേരളത്തിലെത്തിക്കണമന്ന് പ്രമേയം പാസാക്കി സുപ്രിംകോടതിയെ കണ്ണുരുട്ടി പേടിപ്പിച്ചേനെ!\nസൂഫിയയുടെ കണ്ണീര് വിറ്റ് മദനിയുടെ പേരില് ഫണ്ട് പിരിച്ചവര് ഒന്നും രണ്ടുമല്ല. അതില് പലതും സുഫിയക്ക് കിട്ടിയിട്ടുമില്ല. കാപ്പന്റെ ഭാര്യയുടെ കണ്ണീര് വില്‍ക്കാനുള്ള കുത്തക എസ്.ഡി.പി.ഐക്കാണ്. അത് പങ്കുപറ്റാന് ആരും വരണ്ട. കോടതി ചിലവ് മുഴുവന് പത്ര പ്രവര്‍ത്തക യൂനിയന്റെ തലയില് കെട്ടിവെച്ചു കൊടുത്തു. കോവിഡ് മഹാമാരിയെപോലും കുളം കലക്കാന് ഇസ്ലാമിസ്റ്റുകള് ഉപയോഗിച്ചു. ചികിത്സാ നിഷേധം, ചങ്ങലക്കിടല്, ജീവനു ഭീഷണി എന്നീ പ്രചാരണം വഴി അതിലും വിജയിച്ചു. എന്നാല് സുപ്രീം കോടതി ജാമ്യം നല്‍കിയില്ല. വെള്ളം നന്നായി കലങ്ങിയ സ്ഥിതിക്ക് വലയുമായി രംഗത്തിറങ്ങാന് ഇസ്ലാമിസ്റ്റുകെളെ ആരും പഠിപ്പിച്ചു കൊടുക്കണ്ട. വിഡ്ഢികളായത് പത്ര പ്രവര്‍ത്തകയൂണിയനും മുഖ്യന് സഖാവും ചെന്നിത്തലയും.!


നിക്ഷേപ പലിശ കുറയുമ്പോള് പ്രവാസികൾ മ്യൂച്ചൽ ഫണ്ടിലേക്ക്|Nri Deposit in Kerala|Manorama Online Sampadyam\nനിക്ഷേപ പലിശ കുറയുമ്പോള് പ്രവാസികൾ മ്യൂച്ചൽ ഫണ്ടിലേക്ക്\nവിൽസൺ വർഗീസ് October 30, 2019 11:14 AM IST\nബാങ്കുകള് വ്യാപകമായി പലിശ നിരക്കില് കുറവ് വരുത്തിയതോടെ പ്രവാസികളുടെ ബാങ്ക് നിക്ഷേപങ്ങള് വന്‍തോതില് കുറയുന്നു.ഇന്ത്യന് വിദേശ നാണ്യ ശേഖരത്തിന്റെ മൂന്നിലൊന്ന് സംഭാവന ചെയ്യുന്ന പ്രവാസികള് ഇപ്പോള് കൂട്ടത്തോടെ മ്യൂച്ച്വല് ഫണ്ട് പോലുള്ള ഉത്പന്നങ്ങളിലേക്ക് തിരിയുന്നുവന്നൊണ് റിപ്പോര്‍ട്ടുകള്. ഈ സാമ്പത്തിക വര്‍ഷത്തിന്റെ ആദ്യ അഞ്ച് മാസത്തെ (ആഗസ്ത്) കണക്കനുസരിച്ച് ഇന്ത്യയിലേക്കുള്ള പ്രവാസി നിക്ഷേപത്തിന്റ ഒഴുക്കില് 29 ശതമാനം കുറവ് വന്നിട്ടുണ്ട്. കഴിഞ്ഞ വര്‍ഷം ഇതേ കാലയളവില് ഇത് 570കോടി ഡോളറായിരുന്നുവെങ്കില് ഇപ്പോള് 400 കോടിയായി കുറഞ്ഞു. മൂന്ന് കാരണങ്ങളാണ് പ്രവാസികളെ ഇന്ത്യന് ബാങ്ക് നിക്ഷേപങ്ങളില് നിന്ന് അകറ്റുന്നത്.\nആകര്‍ഷകമല്ലാത്ത പലിശ നിരക്ക്\nവിപണിയില് കഴിഞ്ഞ ഏതാനും പാദങ്ങളായി ആര് ബി ഐ നടത്തുന്ന ഇടപെടലുകളെ തുടര്‍ന്ന് വായ്പ പലിശ നിരക്ക് ഒന്നു മുതല് 1.5 ശതമാനം വരെ കുറഞ്ഞിട്ടുണ്ട്. ഇതു മൂലം നിക്ഷേപപലിശയിലും കുറവ് വരുത്താന് ബാങ്കുകള് നിര്‍ബന്ധിതമായി.\nമൂല്യ ശോഷണ ഭയം\nഇന്ത്യന് ബാങ്കുകളില് നിക്ഷേപിച്ചാല് മൂല്യശോഷണം കൂടുതല് നഷ്ടമുണ്ടാക്കുമെന്നും പ്രവാസികള് ഭയപ്പെടുന്നു. സാമ്പത്തിക പ്രതിസന്ധി കടുത്താല് രൂപയുടെ മൂല്യം ഇടിഞ്ഞേക്കാമെന്നും ഡിപ്പോസിറ്റ് കാലാവധിയെത്തുമ്പോള് ഇത് കൂടുതല് നഷ്ടം വരുത്തുമെന്നും പ്രവാസികള് വിലയിരുത്തുന്നു.\nപ്രവാസികളുടെ സ്ഥിര നിക്ഷേപത്തില് നിന്നു കൂടുതല് നേട്ടമുണ്ടാക്കാം\nഈ അവസരം മുതലാക്കി പ്രവാസികള് കൂട്ടത്തോടെ മ്യൂച്ചല് ഫണ്ട് പോലുള്ളധനകാര്യ ഉൽപ്പന്നങ്ങളിലേക്ക് പോകുന്നുണ്ടെന്നാണ് ഫണ്ട് മാനേജര്‍മാര് പറയുന്നത്. സാങ്കേതിക വിദ്യ വളര്‍ന്നതോടെ വിവിധ തരം ആപ്പുകളിലൂടെ മ്യൂച്ചല് ഫണ്ടില് നിക്ഷേപിക്കാം. എസ് ഐ പി പോലുളള സംവിധാനങ്ങളുമുണ്ട്. ഈ സാഹചര്യത്തിലാണ് പ്രവാസികള് മ്യൂച്ചല്‍ഫണ്ടുകളിലേക്ക് ചേക്കേറുന്നത്. ഇന്ത്യയിലേക്ക് എത്തുന്ന പ്രവാസി പണത്തിന്റെ 19 ശതമാനവും കേരളത്തിലേക്കാണ്. കേരളം,തമിഴ്‌നാട്,കര്‍ണാടക,മഹാരാഷ്ട്ര എന്നി സംസ്ഥാനങ്ങളുടെ വിഹിതം 58 ശതമാനമാണ്.


ഭരണഘടനാനുസൃതം പ്രവര്‍ത്തിക്കും - Janayugom Online\nBy: Web Desk | Tuesday 16 October 2018 11:12 PM IST\nതിരുവനന്തപുരം: സ്ത്രീ പ്രവേശനത്തിന് സര്‍ക്കാര് എതിരല്ലെന്ന് മുഖ്യമന്ത്രി പിണറായി വിജയന്. ഭരണഘടന വിരുദ്ധമായ ഒന്ന് പുനസ്ഥാപിക്കാനായി നിയമനിര്‍മാണം നടത്താന് സര്‍ക്കാരിന് കഴിയില്ല. എന്നാല്, വിശ്വാസികളുമായി ഏറ്റുമുട്ടാന് ഇടതുപക്ഷം തയ്യാറല്ലെന്നും ഓരോ വ്യക്തിക്കും തങ്ങളുടെ വിശ്വാസത്തിനനുസരിച്ച് ജീവിക്കാനുള്ള ഉറച്ച നിലപാടാണ് ഇടത് പക്ഷം സ്വീകരിക്കുന്നതെന്നും മുഖ്യമന്ത്രി പറഞ്ഞു. ശബരിമല വിഷയം സംബന്ധിച്ച് നിലപാട് വിശദീകരിക്കാന് ഇടതുപക്ഷ ജനാധിപത്യ മുന്നണി സംഘടിപ്പിച്ച യോഗം പുത്തരിക്കണ്ടം മൈതാനിയില് ഉദ്ഘാടനം ചെയ്യുകയായിരുന്നു അദ്ദേഹം. സ്ത്രീക്കും പുരുഷനും തുല്യതക്ക് അര്‍ഹതയുണ്ടോ എന്നതാണ് ഇന്ന് ശബരിമലയുമായി ബന്ധപ്പെട്ട് ചിലര് ഉയര്‍ത്തുന്ന പ്രശ്‌നം. സ്തീ പുരുഷ സമത്വം ഉണ്ടാകണം എന്നതാണ് ഇടതുമുന്നണി നിലപാട്. ശബരിമലയുടെ ചരിത്രം പരിശോധിച്ചാല് 1991 വരെ സ്ത്രീകള് പ്രായഭേദമന്യേ അവിടെ പ്രവേശിച്ചിരുന്നതായി കാണാമെന്നും മുഖ്യമന്ത്രി ചൂണ്ടിക്കാട്ടി.\nസുപ്രീംകോടതി വിധി നടപ്പിലാക്കുകയെന്നതാണ് സംസ്ഥാന സര്‍ക്കാര് ചെയ്യുന്നത്. 10നും 50നും ഇടയിലുള്ള സ്ത്രീകളെ ശബരിമലയില് തടയുന്നത് ഭരണഘടനാ വിരുദ്ധമാണെന്നാണ് സുപ്രീംകോടതി പറഞ്ഞത്. സുപ്രീം കോടതി വിധി നടപ്പിലാക്കാന് സര്‍ക്കാരിന് ബാധ്യതയുണ്ട്. എന്നാല് വിധിക്കുമേലെ വിശ്വാസികളെ അണിനിരത്തി മതനിരപേക്ഷത ദുര്‍ബലപ്പെടുത്താനാണ് ചിലര് ശ്രമിക്കുന്നതെന്നും അദ്ദേഹം പറഞ്ഞു.\nബിജെപിക്കൊപ്പം കോണ്‍ഗ്രസും ഈ ഉദ്യമത്തില് ചേര്‍ന്നിരിക്കുകയാണ്. ബിജെപിയുടെ സമരത്തില് പങ്കെടുക്കുന്ന കോണ്‍ഗ്രസുകാര് നാളെ ബിജെപിയാകുമെന്ന് ഉറപ്പാണ്. ഭരണഘടന തകര്‍ക്കണമെന്നതാണ് ആര്‍എസ്എസ് അജണ്ട. ഭരണഘടനാമൂല്യങ്ങളെക്കാള് വലുതാണ് വിശ്വാസമെന്ന് വാദിക്കുന്നവര് ഇത് തിരിച്ചറിയണമെന്നും മുഖ്യമന്ത്രി പറഞ്ഞു.\nസ്ത്രീകള്‍ക്കും ശബരിമലയില് പോകാന് അവകാശമുണ്ടെന്നാണ് സര്‍ക്കാര് നിലപാട്. അതുകൊണ്ടാണ് പുനപരിശോധന ഹര്‍ജി നല്‍കാത്തത്. സര്‍ക്കാര് കോടതി വിധി നടപ്പാക്കുമെന്നും അദ്ദേഹം കൂട്ടിച്ചേര്‍ത്തു. കാലത്തിന്റെ മാറ്റത്തിനനുസരിച്ച് ആചാരങ്ങളും സമ്പ്രദായങ്ങളും മാറുമെന്നും മുഖ്യമന്ത്രി പറഞ്ഞു. ആചാരങ്ങളില് ചിലത് ലംഘിക്കാന് കൂടിയുള്ളതാണെന്ന് ശ്രീനാരായണ ഗുരുവും അയ്യന്‍കാളിയുമുള്‍പ്പെടെയുള്ള നവോഥാന നായകര് കാണിച്ചു തന്നിട്ടുണ്ടെന്നും അദ്ദേഹം ചൂണ്ടിക്കാട്ടി. സിപിഐ സംസ്ഥാന സെക്രട്ടറി കാനം രാജേന്ദ്രന് അധ്യക്ഷനായിരുന്നു.


ഓരോ മതത്തെയും അറിയുന്നത് മതവിശ്വാസികളുടെ പെരുമാറ്റംകൊണ്ട്; എങ്ങും പേടിച്ച് ഓടിയിട്ടില്ല, നിലപാടില് ഒരുമാറ്റവുമില്ല; ആക്ഷേപിച്ചവര്‍ക്ക് മറുപടിയുമായി ആര്‍ജെ സൂരജ് | From the Net | Deshabhimani | Thursday Dec 7, 2017\nഓരോ മതത്തെയും അറിയുന്നത് മതവിശ്വാസികളുടെ പെരുമാറ്റംകൊണ്ട്; എങ്ങും പേടിച്ച് ഓടിയിട്ടില്ല, നിലപാടില് ഒരുമാറ്റവുമില്ല; ആക്ഷേപിച്ചവര്‍ക്ക് മറുപടിയുമായി ആര്‍ജെ സൂരജ്\nകൊച്ചി > മതവര്‍ഗീയവാദികളുടെ ഭീഷണിക്കും ആക്ഷേപങ്ങള്‍ക്കും ഇരയായ ആര്‍ജെ സൂരജ് പ്രതികരണവുമായി രംഗത്ത്. താന് ഒരു മതവും പഠിക്കാന് ഉദ്ദേശിക്കുന്നില്ലെന്നും ഓരോ മതത്തെയും കുറിച്ച് അറിയുന്നത് വിശ്വാസികളുടെ പെരുമാറ്റം മുന്‍നിര്‍ത്തിയാണെന്നും സൂരജ് പറയുന്നു.\nമതങ്ങളിലെ രണ്ട് ശതമാനം വരുന്ന തീവ്രചിന്താഗതിക്കാരാണ് പ്രശ്‌നങ്ങള് സൃഷ്ടിക്കുന്നത്. 24 മണിക്കൂറിന് മുന്‍പ് തന്നെ ഹിന്ദുത്വവാദിയാക്കിയവര് പിന്നീട് മതേതരനെന്ന് വിളിച്ചു. ജോലി ചെയ്യുന്ന സ്ഥാപനത്തിനെതിരെയും ക്യാംപയിന് തുടര്‍ന്നപ്പോള് അവിടുത്തെ ജോലിക്കാര്‍ക്കും താന്‍കാരണം ബുദ്ധിമുട്ടാകരുതെന്ന് കരുതി. പിന്നെ തന്റെ അച്ഛന്‍കൂടി പറഞ്ഞതിനാലാണ് മാപ്പ് പറഞ്ഞ് വീഡിയോ പോസ്റ്റ് ചെയ്‌തത്. എന്നാല് അതിനര്‍ത്ഥം താന് ഒളിച്ചോടിയെന്നല്ലെന്നും സൂരജ് പറയുന്നു. ഇനി എനിക്ക് സംസാരിക്കാമല്ലോ എന്ന മുഖവുരയോടെയാണ് സൂരജ് എഫ്ബിയില് പുതിയ വീഡിയോ പോസ്റ്റ് ചെയ്‌തിരിക്കുന്നത്.\n'24 മണിക്കൂറുകള്‍ക്ക് മുന്‍പ് ഞാനൊരു ഹിന്ദുത്വ അജണ്ട നടപ്പാക്കാന് വന്ന ഭീകരനായിരുന്നു. 24 മണിക്കൂറിന് ശേഷം ഞാനൊരു മതേതരനാണ്. 24 മണിക്കൂറുകള്‍ക്ക് മുന്‍പ് എന്റെ ഇന്‍ബോക്സിലേക്ക് വന്ന മെസ്സേജുകള് ഐ ഹേറ്റ് സൂരജ് എന്നായിരുന്നു. 24 മണിക്കൂറുകള്‍ക്ക് ശേഷം അത് ഐ സപ്പോര്‍ട്ട് സൂരജ് എന്നും തിരികെ ജോലിക്ക് കയറണം എന്നുമായി മാറി. എന്താണ് ഈ 24 മണിക്കൂറിനുള്ളില് സംഭവിച്ചത്.\nമലപ്പുറത്തെ ഫ്ളാഷ് മോബ് കളിച്ച പെണ്‍കുട്ടികളെ അശ്ലീലം പറഞ്ഞ് നിരവധി പേര് രംഗത്ത് വന്നിരുന്നു. അവരെ പുശ്ചിച്ച് കൊണ്ടും അവര്‍ക്കെതിരായ രോഷം രേഖപ്പെടുത്തിക്കൊണ്ടും ഞാനൊരു വീഡിയോ അപ്ലോഡ് ചെയ്തു. അത് ഒരുപാട് തലങ്ങളില് ചര്‍ച്ചയായി. മതത്തെ അധിക്ഷേപിച്ചു എന്ന തരത്തിലൊക്കെ മാറി.അതിന് മറുപടികളുണ്ടായി. അത് ഒരുപാട് പേരില് തെറ്റിദ്ധാരണകളുണ്ടാക്കി. എനിക്കെതിരെ ശക്തമായുള്ള ക്യാംപെയ്നുണ്ടായി.\n250 പേരുള്ള രണ്ട് വാട്‌സ്ആപ്പ് ഗ്രൂപ്പുകള് നടത്തിയ ക്യാംപെയ്ന് ഒരു സമൂഹത്തെ മുഴുവന് തെറ്റിദ്ധരിപ്പിക്കുകയുണ്ടായി. ആ സമൂഹം മുഴുവന് എനിക്കെതിരെ തിരിഞ്ഞു. ജോലി ചെയ്യുന്ന റേഡിയോ സ്റ്റേഷന്റെ റേറ്റിംഗ് തന്നെ ഇടിച്ച് താഴ്ത്തി. മുസ്ലീം രാജ്യത്തെ നിയമത്തിന് എതിരായി സംസാരിച്ചുവെന്ന് പരാതികള് പോയി. ഒരു മാസം മുന്‍പ് തുടങ്ങിയ ആ സ്ഥാപനം പൂട്ടുമെന്നും 15ഓളം ചെറുപ്പക്കാരുടെ ജോലി പോകുമെന്നുമുള്ള സ്ഥിതിയുണ്ടായി. അതോടെ മാപ്പ് പറഞ്ഞ് ഞാന് പ്രശ്നം പരിഹരിച്ചു.\nഇപ്പോഴും മലപ്പുറത്തെ ഫ്‌ളാഷ്‌മോബ് വിഷയത്തിലെ നിലപാടില് യാതൊരു മാറ്റവുമില്ല. താന് മാപ്പ് പറഞ്ഞതില് വിഷമിക്കുന്നവര് തനിക്കെതിരെ ക്യാംപെയ്ന് നടന്നപ്പോള് എവിടെയായിരുന്നു. ചില തീവ്രഹിന്ദുക്കള് നാണമില്ലേ എന്ന് ചോദിച്ച് രംഗത്ത് വരുന്നുണ്ട്. അത് എന്നോടുള്ള സ്നേഹം കൊണ്ടല്ല. നേരത്തെ അവരെ വിമര്‍ശിച്ചതിലുള്ള ദേഷ്യം തീര്‍ക്കുകയാണ്. വിമര്‍ശിക്കുമ്പോള് മതം പഠിച്ചിട്ട് വാ എന്നാണ് ചിലര് പറയുന്നത്.\nഞാനേതായാലും മതം പഠിക്കാന് ഉദ്ദേശിക്കുന്നില്ല. ഒരു മതത്തിലും താല്‍പര്യവുമില്ല. മതം പഠിച്ചെന്ന് പറയുന്നവര് വിളിക്കുന്നത് പരനാറി എന്നൊക്കെയാണ്. ഇത് ഇസ്ലാം മതത്തില് മാത്രമല്ല, ഹിന്ദുമതത്തിലും മറ്റ് മതത്തിലുമുണ്ട്. ഏല്ലാ മതത്തിലും രണ്ട് ശതമാനം അടിയുറച്ച വിശ്വാസികളുണ്ട്. അവര് ഇത്തരം കാര്യത്തിന് പോവില്ല. മതമെന്ന ലഹരിയാണോ വിശ്വാസമാണോ ജീവിതരീതിയാണോ വേണ്ടതെന്ന് ഓരോ വ്യക്തിയും തീരുമാനിക്കണം.\nഇസ്ലാം മതം സമാധാനത്തിന്റെയും ക്ഷമയുടേയും മതമാണെന്നാണ് പറയുന്നത്. വേശ്യാ സ്ത്രീ നായയ്ക്ക് വെള്ളം കൊടുക്കുന്നത് കണ്ട് അവരുടെ പാപം ദൈവം പൊറുത്തുവെന്നാണ് കഥ. ആ മതത്തിന്റെ ആള്‍ക്കാരാണോ മൂന്ന് പെണ്‍കുട്ടികളുടെ ഡാന്‍സിന്റെ പേരില് ഇത്രയധികം കോലാഹലമുണ്ടാക്കുന്നത്. എല്ലാ മതത്തിലും രണ്ട് ശതമാനം തീവ്രവാദികളുമുണ്ട്. ലോകം മുഴുവന് ഒരു മതമാക്കിയാല് എല്ലാവര്‍ക്കും ഭക്ഷണവും മെച്ചപ്പെട്ട ജീവിതവും ലഭിക്കുമെന്ന് കരുതുന്നുണ്ടോ. എന്ത് നേട്ടത്തിന് വേണ്ടിയാണ് ഈ അസഹിഷ്‌ണുത.\nരണ്ട് ശതമാനം വരുന്ന വിശ്വാസികളെക്കൂടി കരിവാരിത്തേച്ച് കൊണ്ടാണ് ബാക്കിയുള്ളവര് ഇങ്ങനെയൊക്കെ കാണിച്ചത്. ഒരു സമുദായത്തെ മൊത്തം മോശം പറയിച്ചത്. ഇംഗ്ലീഷ് മാധ്യമങ്ങള് പോലുമിത് വാര്‍ത്തയാക്കി. തനിക്ക് ലഭിച്ചത് അത്രയധികം കോളുകളാണ്. വാളുമായി നില്‍ക്കുന്നവര്‍ക്കിടയിലേക്കാണ് വെട്ടിക്കൊള്ളൂ എന്ന് പറഞ്ഞ് ഇറങ്ങിച്ചെന്നത്. തെറ്റിദ്ധരിക്കപ്പെട്ടവരാണ് അത്തരമൊരു അവസരമുണ്ടാക്കിയത്.\n24 മണിക്കൂറിന് ശേഷം വിശ്വാസികളായിട്ടുള്ളവര് ക്ലിയറായിട്ടുള്ള ഒരു പിക്ചര് കൊടുത്തു. അതോടെ ബാക്കി ഭൂരിപക്ഷംപേരും തെറ്റ് തിരുത്തി പിന്തുണയുമായി വന്നു. ഇത്രയേ ഉള്ളൂ കാര്യം. ഇത്തരം വിഷയങ്ങളില് ആ മതത്തിന് ഉള്ളില് നിന്നുകൊണ്ട് തന്നെ വിവരമുള്ളവര് പറഞ്ഞ് കൊടുക്കണം. ആ തിരുത്തല് വലിയ തിരുത്തലായിരിക്കും. തീവ്രചിന്താഗതിക്കാരാണ് മതത്തെ നശിപ്പിക്കുന്നത്.\nജോലി നശിപ്പിച്ചു എന്നുള്ള പ്രചാരണം വെറുതേയാണ്. റേഡിയോയിലെ ജോലിയും സ്റ്റേജ് ആങ്കറിംഗും പാഷന് മാത്രമാണ്. വൈകുന്നേരത്തെ ദോഹ ജംഗ്ഷന് എന്ന പരിപാടി മാത്രമാണ് ചെയ്യുന്നത്. അതിനിടെയാണ് തനിക്കും റേഡിയോയ്ക്കും എതിരെ ക്യാംപെയ്ന് നടക്കുന്നത്. എന്നെ വേണ്ടെങ്കില് എനിക്കും വേണ്ട എന്ന് തോന്നി സ്വയം മാറി നിന്നതാണ്. ഞാന് തിരിച്ച് പോകും. വാഴപ്പിണ്ടി നട്ടെല്ലാണ് എന്ന് പറയുന്ന പരിഹാസമൊക്കെ കണ്ടു. പറയുന്നവര് ഈ ഒരു വിഷയത്തിലൂടെ കടന്ന് പോയാല് മതി. നിസ്സാരമാണെന്ന് മനസ്സിലാകും.\nമതത്തിലെ തീവ്രചിന്താഗതിക്കാരെ കണ്ടാണ് മതവിശ്വാസം ഇല്ലാതായത്. എല്ലാവരേയും മനുഷ്യനായി കാണുക എന്നതേ ഉള്ളൂ. ഞാന് തകര്‍ന്നടിഞ്ഞ് നില്‍ക്കുന്ന ആളല്ല. അങ്ങെനെ തകരുന്ന ആളല്ല ഞാന്. ഞാന് കാരണം സ്ഥാപനം ബുദ്ധിമുട്ടുന്നുവെങ്കില് അത് പരിഹരിക്കണം എന്ന് പറഞ്ഞത് അച്ഛനാണ്. അതാണ് അത്തരമൊരു വീഡിയോ പുറത്തിറക്കിയത്. മതത്തെ വക്രീകരിക്കുന്നത് അതിനുള്ളിലുള്ളവര് തന്നെയാണ്. അത് മനസ്സിലാക്കുന്നതും തിരുത്തുന്നതും നന്നായിരിക്കുമെന്നും സൂരജ് പറയുന്നു.\nമലപ്പുറത്ത് ഫ്‌ളാഷ്‌മോബ് കളിച്ച മുസ്ലീം പെണ്‍കുട്ടികളെ അധിക്ഷേപിച്ചവരെ വിമര്‍ശിച്ചതിന്റെ പേരിലാണ് ആര്‍ജെ സൂരജിന് സംഘടിത സൈബര് ആക്രമണം നേരിടേണ്ടി വന്നത്. സൂരജിനെതിരായ ക്യാംപെയ്ന് ജോലി ചെയ്യുന്ന സ്ഥാപനത്തെ വരെ തേടിയെത്തിയപ്പോള്, അദ്ദേഹത്തിന് മാപ്പ് പറയേണ്ടതായും വന്നിരുന്നു. ഇതിനു പിന്നാലെയാണ് സൂരജിന്റെ വിശദീകരണം.


കോഴിക്കോട് നഗരത്തിൽ വ്യാപാരം നിശ്ചലം; കൊവിഡ് നടപടി കർശനമാക്കി | Kerala One TV\nFOCUS POINT / LOCAL NEWS\nകോഴിക്കോട് നഗരത്തിൽ വ്യാപാരം നിശ്ചലം; കൊവിഡ് നടപടി കർശനമാക്കി\nകോഴിക്കോട് >> കോഴിക്കോട് ജില്ലയിൽ കൊറോണ വ്യാപകമായ സാഹചര്യത്തിൽ നിയമനടപടികൾ കർശനമായി തുടരുന്നു. സമ്പർക്കം മൂലം രോഗവ്യാപനമുണ്ടായ കോഴിക്കോട് നഗരത്തിൽ പ്രധാന റോഡുകളിൽ വ്യാപാര സ്ഥാപനങ്ങളെല്ലാം അടഞ്ഞുകിടപ്പാണ്. നഗരത്തിലേയ്ക്ക് കഴിഞ്ഞ രണ്ടു ദിവസമായി ജനങ്ങളുടെ ഒഴുക്ക് കുറഞ്ഞു. ലോക്ക് ഡൗൺ പ്രതീതിയിലാണ് നഗരം.\nപ്രധാന കേന്ദ്രങ്ങളായ മിഠായിത്തെരുവ്, മേലെ പാളയം , കല്ലായി റോഡ്, ലിങ്ക് റോഡ്, ഒയിറ്റി റോഡ്, കെ. പി. കെ മേനോൻ റോഡ് വലിയങ്ങാടി, ബാങ്ക് റോഡ്, പാവമണി റോഡ്, പാളയം, ഇന്ദിരാഗാന്ധി റോഡ്, പുതിയ ബസ്റ്റാൻഡ് , കണ്ണൂർ റോഡ് എന്നി സ്ഥലങ്ങളിലെ വ്യാപാര കേന്ദ്രങ്ങൾ അനിശ്ചിതകാലത്തേയ്ക്ക് കൊവിഡ് കാരണം അടച്ചിട്ടിരിക്കയാണ്.\nബേക്കറി, മരുന്നു ഷാപ്പുകൾ, ടേക്ക് എവെ കൗണ്ടറുകൾ, പച്ചക്കറി- പഴവർഗ്ഗ കടകളും മാത്രമാണ് അനുവദിച്ചത്. അനുമതി ഇല്ലാതെ കട തുറന്നതായി ശ്രദ്ധയിപ്പെട്ടാൽ കടുത്ത പിഴയാണ് ഈടാക്കുന്നത്. നിയമാവലി തെറ്റിച്ച് വ്യാപാര സ്ഥാപനം തുറന്നതായി ശ്രദ്ധയിൽപ്പെട്ടാൽ സാധാരണ ജനങ്ങൾക്കും പരാതി സമർപ്പിക്കാനുള്ള സംവിധാനമുണ്ട്. ഫോട്ടോ എടുത്ത് സമയവും ദിവസവും രേഖപ്പെടുത്തി ആരോഗ്യ വിഭാഗത്തിൻ്റെ ശ്രദ്ധയിൽ പ്പെടുത്തിയാൽ മതിയെന്നും നിർദ്ദേശമുണ്ട്.\nനഗരത്തിലെ പ്രധാന തെരുവുകൾ കണ്ടെൻമെൻ്റ് സോണിൽ ഉൾപ്പെട്ടതിനാലാണ് ഈ മേഖലയിൽ നിയമം കർശനമാക്കിയത്. എന്നാൽ നിരോധനാജ്ഞ നിലവിലുണ്ടെങ്കിലും പല സ്ഥലങ്ങളിലും അഞ്ചിൽ കൂടുതൽ പേർ തടിച്ചുകൂടുന്നുണ്ട്. ചില തട്ടുകടകൾക്ക് മുന്നിൽ 60 കഴിഞ്ഞവരും ഉൾപ്പെടും.\nവ്യാപാര സ്ഥാപനങ്ങൾ അടഞ്ഞുകിടക്കുന്നതിനാൽ നഗരത്തിൽ ഓട്ടോ, ബസ് യാത്രക്കാർ കുറവാണ്. രണ്ടാഴ്ച പൂർണ്ണമായും അടച്ചിട്ടാൽ നന്നായിരിക്കുമെന്നാണ് ചില ബസ് ജീവനക്കാർ പറയുന്നത്. എന്നാൽ കൊവിഡ് വ്യാപനം കുറയുകയും സാധാരണ ജീവിതം തുടങ്ങുമെന്നും പ്രതീക്ഷിക്കുന്നു.\nPrevious Article വാർത്തകൾക്കിടയിൽ ലോക്കില്ലാതെ ഷാജഹാൻ\nNext Article ഇന്ന് 7871 പേര്‍ക്ക് കോവിഡ് സ്ഥിരീകരിച്ചു\nകോടമ്പുഴയിൽ മരം വീണ് ഗതാഗതം നിലച്ചു\nസംവരണം: പ്ലസ് വണ് പ്രവേശനം തീയതി നീട്ടി\nഗുരു ജയന്തി: സി പി എം കരിദിനം പ്രതിഷേധാർഹം


പ്രസ് ക്ലബ്ബിനു പുറത്ത് നാമജപം, പ്രതിഷേധം | Sabarimala Issue Ernakulam Press Club\nപ്രസ് ക്ലബ്ബിനു പുറത്ത് നാമജപം, പ്രതിഷേധം\nശബരിമല കർമസമിതിയുടെ നേതൃത്വത്തിലായിരുന്നു പ്രതിഷേധം\nശബരിമല ദര്‍ശനത്തിനു പോകാന് ആഗ്രഹം പ്രകടിപ്പിച്ച് യുവതികള് മാധ്യമങ്ങളെ കാണുന്നു എന്നറിഞ്ഞ് നാമജപ പ്രതിഷേധവുമായി എത്തിയവര്\nകൊച്ചി: ശബരിമല ദർശനത്തിനു പോകാൻ മാലയിട്ട യുവതികൾ മാധ്യമങ്ങളെ കാണുന്നുവെന്ന് വാർത്ത വന്നതോടെ എറണാകുളം പ്രസ്‍ക്ലബ്ബ് പരിസരം പ്രതിഷേധ വേദിയായി. ശബരിമല കർമസമിതിയുടെ നേതൃത്വത്തിലായിരുന്നു പ്രതിഷേധം. പ്രശ്നസാധ്യത മുന്നിൽക്കണ്ട് പോലീസും എത്തിയിരുന്നു.\n12 മണിയോടെ യുവതികൾ മാധ്യമങ്ങളെ കാണുമെന്നാണ് ആദ്യം അറിയിച്ചിരുന്നത്. എന്നാൽ ഒന്നരയോടെയാണ് പത്രസമ്മേളനം തുടങ്ങിയത്. യുവതികൾ മൂന്നുപേരും പത്രസമ്മേളനത്തിനായി എത്തുമ്പോൾ പുറത്ത് പ്രതിഷേധക്കാർ വളരെ കുറവായിരുന്നു. ഐ.ജി. ഓഫീസിനു മുന്നിൽ നടന്ന നാമജപ മാർച്ച് അവസാനിച്ചതോടെ അവിടെ നിന്നുള്ളവരും പ്രസ്‌ക്ലബ്ബ് പരിസരത്തേക്കെത്തി.\nപ്രതിഷേധക്കാരുടെ എണ്ണം കൂടുന്നതിനനുസരിച്ച് നാമജപത്തിന്റെ വീറും കൂടി. പ്രസ്‌ക്ലബ്ബിനു മുന്നിലെ റോഡിൽ ഗതാഗതം പൂർണമായും തടസ്സപ്പെട്ടു. കാൽനടക്കാർക്കു പോലും കടന്നുപോകാനാകാത്ത വിധത്തിലായിരുന്നു നാമജപ സംഘം റോഡിൽ നിരന്നത്.\nഅസിസ്റ്റന്റ് കമ്മിഷണർ കെ. ലാൽജിയുടെ നേതൃത്വത്തിലായിരുന്നു പോലീസ് സംഘം. പത്രസമ്മേളനം കഴിഞ്ഞും യുവതികളോട് അല്പസമയം കൂടി പ്രസ്‌ക്ലബ്ബിന് അകത്തുതന്നെ തുടരാൻ പോലീസ് നിർദേശിച്ചു. ഇതിനിടെ പ്രതിഷേധക്കാരുമായി പോലീസ് സംസാരിച്ചു. പത്രസമ്മേളനത്തിനിടെ യുവതികൾ നൽകിയ പത്രക്കുറിപ്പും പോലീസ് പ്രതിഷേധക്കാർക്ക് നൽകി. ഇത്ര കലുഷിതമായ അന്തരീക്ഷത്തിലല്ല അയ്യപ്പനെ കാണാൻ ആഗ്രഹിക്കുന്നതെന്ന് പത്രക്കുറിപ്പിൽ വ്യക്തമാക്കിയിരുന്നു.\nപിന്നീട് പോലീസ് സുരക്ഷാവലയം തീർത്താണ് യുവതികൾക്ക് പുറത്തേക്ക് വഴിയൊരുക്കിയത്.\nരണ്ടു മണിയോടെയാണ് പത്രസമ്മേളനം കഴിഞ്ഞത്. രണ്ടര കഴിഞ്ഞതോടെയാണ് പോലീസിന് ഇവരെ പുറത്തിറക്കാനായത്. പ്രതിഷേധക്കാരിൽനിന്ന് വളരെ അകലേക്ക് എത്തുന്നതുവരെ യുവതികൾക്ക് പോലീസ് സംരക്ഷണം നൽകിയിരുന്നു.


Australian Open: Nadal enters quarters, Zverev out: ഓസ്ട്രേലിയന് ഓപ്പണ്: റാഫേല് നദാല് ക്വാര്‍ട്ടറില്; സ്വരേവ് പുറത്ത് | Indian Express Malayalam\naustralian open nadal enters quarters zverev out\nടൂര്‍ണമെന്റിന്റെ ചരിത്രത്തില് 14-ാം തവണെയാണ് നദാല് അവസാന എട്ടില് എത്തുന്നത്\nJanuary 23, 2022 2:46:53 pm\nസിഡ്ണി: ഓസ്ട്രേലിയന് ഓപ്പണില് റാഫേല് നദാല് ക്വാര്‍ട്ടര് ഫൈനലില് കടന്നു. ടൂര്‍ണമെന്റിന്റെ ചരിത്രത്തില് 14-ാം തവണെയാണ് നദാല് അവസാന എട്ടില് എത്തുന്നത്. അഡ്രിയാന് മന്നാറിനോയെ നേരിട്ടുള്ള സെറ്റുകള്‍ക്കാണ് ലോക അഞ്ചാം നമ്പര് താരം കീഴടക്കിയത്. സ്കോര് 7-6, 6-2, 6-2.\nഓസ്ട്രേലിയന് ഓപ്പണില് ഏറ്റവും കൂടുതല് തവണ ക്വാര്‍ട്ടറിലെത്തുന്ന രണ്ടാമത്തെ താരമാകാനും നദാലിനായി. നദാലും ജോണ് ന്യൂകോമ്പുമാണ് രണ്ടാമത്. 15 തവണ ക്വാര്‍ട്ടറിലെത്തിയ സ്വിറ്റ്സര്‍ലന്‍ഡ് താരം റോജര് ഫെഡെററാണ് ഒന്നാമത്.\nഗ്രാന്‍ഡ് സ്ലാം ടൂര്‍ണമെന്റുകളിലെ നദാലിന്റെ 45-ാം ക്വാര്‍ട്ടര് പ്രവേശനമാണിത്. റോജര് ഫെഡെറര് (58), നൊവാക്ക് ജോക്കോവിച്ച് (51) എന്നിവരാണ് കൂടുതല് തവണ അവസാന എട്ടിലെത്തിയിട്ടുള്ളവര്. കിരീടം സ്വന്തമാക്കാനായാല് 21 ഗ്രാന്‍ഡ് സ്ലാമുകള് നേടുന്ന ആദ്യ താരമാകാനും നദാലിനാകും.\nഅതേസമയം, ലോക മൂന്നാം നമ്പര് താരം അലക്സാണ്ടര് സ്വരേവിനെ അട്ടിമറിച്ച് ഡെനിസ് ഷപോവലോക് ക്വാര്‍ട്ടറിലെത്തി. ലോക 14-ാം നമ്പരായ ഡെനിസ് ആദ്യമായാണ് ഓസ്ട്രേലിയന് ഓപ്പണ് ക്വാര്‍ട്ടര് ഫൈനലിലെത്തുന്നത്. സ്കോര് 6-3, 7-6(5), 6-3. ക്വാര്‍ട്ടറില് നദാലാണ് കനേഡിയന് താരത്തിന്റെ എതിരാളി.\nAlso Read: അണ്ടര് 19 ലോകകപ്പ്: ഉഗാണ്ടയെ തകര്‍ത്തെറിഞ്ഞ് ഇന്ത്യ; 326 റണ്‍സ് വിജയം\nWeb Title: Australian open nadal enters quarters zverev out


4malayalees - ലൈംഗിക പീഡനക്കേസ് അവസാനിക്കുമ്പോഴേക്കും ആന്‍ഡ്രൂ രാജകുമാരന് പാപ്പരാകും? ഡ്യൂക്കിന്റെ ലീഗല് ടീം ഇരയുടെ 'തെറ്റായ ഓര്‍മ്മകളെ' ചോദ്യം ചെയ്യുന്നു; വിര്‍ജിനിയയുടെ ഭര്‍ത്താവിനെയും, സൈക്കോളജിസ്റ്റിനെയും കോടതി കയറ്റും!\nലൈംഗിക പീഡനക്കേസ് അവസാനിക്കുമ്പോഴേക്കും ആന്‍ഡ്രൂ രാജകുമാരന് പാപ്പരാകും? ഡ്യൂക്കിന്റെ ലീഗല് ടീം ഇരയുടെ 'തെറ്റായ ഓര്‍മ്മകളെ' ചോദ്യം ചെയ്യുന്നു; വിര്‍ജിനിയയുടെ ഭര്‍ത്താവിനെയും, സൈക്കോളജിസ്റ്റിനെയും കോടതി കയറ്റും!\nആന്‍ഡ്രൂ രാജകുമാരനും, മുന് ഭാര്യ ഫെര്‍ജിയും വിന്‍ഡ്‌സര് ഹോമില് നിന്നും ആദ്യമായി ഒരുമിച്ച് പുറത്തിറങ്ങി. ആന്‍ഡ്രൂവിന് എതിരായ ലൈംഗിക പീഡന കേസ് പുരോഗമിക്കവെ ഇദ്ദേഹത്തിന്റെ സൈനിക പദവികള് നഷ്ടമായതിന് ശേഷം ആദ്യമായാണ് ഇരുവരും ഒരുമിച്ച് പ്രത്യക്ഷപ്പെട്ടത്. ഇതിനിടെ ആന്‍ഡ്രൂവിന്റെ ലീഗല് ടീം വിര്‍ജിനിയ റോബര്‍ട്‌സിന്റെ ഭര്‍ത്താവ് റോബര്‍ട്ടിനെയും, സൈക്കോളജിസ്റ്റ് ഡോ. ജൂഡിത്ത് ലൈറ്റ്ഫൂട്ടിനെയും ചോദ്യം ചെയ്യാന് തീരുമാനിച്ചിട്ടുണ്ട്.\nകോടതി വ്യവഹാരം തന്നെ സാമ്പത്തികമായി തകര്‍ക്കുമെന്ന ഭീതിയിലാണ് ആന്‍ഡ്രൂ രാജകുമാരന്. ഇവരുടെ വാഹനങ്ങള്‍ക്കൊപ്പം രണ്ട് കാറുകള് അകമ്പടി സേവിച്ചിരുന്നു. രാജകീയ സുരക്ഷ തുടര്‍ന്നും ലഭിക്കുന്നുവെന്നാണ് ഇതോടെ വ്യക്തമാകുന്നത്. നികുതിദായകന്റെ പണം ഉപയോഗിച്ച് ആന്‍ഡ്രൂവിന് സുരക്ഷ ഏര്‍പ്പാടാക്കുന്നത് തുടരുമോയെന്ന കാര്യത്തില് സെക്യൂരിറ്റി മന്ത്രി ഡാമിയന് ഹിന്‍ഡ്‌സ് അന്തിമതീരുമാനം കൈക്കൊണ്ടിട്ടില്ല.\nആന്‍ഡ്രൂവിന്റെ അഭിഭാഷകരുടെ നിലവിലെ ഫീസ്2മില്ല്യണ് പൗണ്ടെങ്കിലും എത്തിച്ചേര്‍ന്നതായാണ് കരുതുന്നത്. കേസ് കോടതിയിലെത്താതിരിക്കാന് വിര്‍ജിനിയയ്ക്ക് 10 മില്ല്യണ് പൗണ്ട് നല്‍കേണ്ടി വരുമെന്നാണ് നിയമവിദഗ്ധര് വ്യക്തമാക്കുന്നത്. രാജ്ഞിയുമായി വ്യാഴാഴ്ച നടത്തിയ 30 മിനിറ്റ് കൂടിക്കാഴ്ചയ്ക്ക് പിന്നാലെയാണ് ആന്‍ഡ്രൂവിന്റെ സൈനിക ടൈറ്റിലുകളും, രാജകീയ പേട്രണേജുകളും തിരിച്ചെടുക്കുന്നതായി ഔദ്യോഗിക പ്രഖ്യാപനം എത്തിയത്.\nഇരയുടെ ഭര്‍ത്താവും, ഡോ. ലൈറ്റ്ഫൂട്ടും ഓസ്‌ട്രേലിയന് പൗരന്‍മാരാണ്. ഇവരെ വ്യക്തിപരമായോ, വീഡിയോ ലിങ്ക് വഴിയോ പരിശോധിക്കാന് അവസരം വേണമെന്നാണ് പ്രതിഭാഗം ആവശ്യപ്പെടുക. വിര്‍ജിനിയയുടെ ഓര്‍മ്മകളില് പിഴവ് സംഭവിക്കാമെന്നാണ് രാജ്ഞിയുടെ മകന് വേണ്ടി പ്രത്യക്ഷപ്പെടുന്ന അഭിഭാഷകര് ഇപ്പോള് അവകാശപ്പെടുന്നത്. ഓര്‍മ്മപ്പിശക് മുതല് ആന്‍ഡ്രൂവിന് എതിരായ ആരോപണം ഉന്നയിച്ച യുവതിക്ക് നല്‍കിയ പ്രസ്‌ക്രിപ്ഷനുകളില് ഇതുമായി ബന്ധപ്പെട്ട കാര്യങ്ങളുണ്ടോയെന്നാണ് തിരയുന്നത്.


ഒരു സംശയവും വേണ്ട, പാകിസ്താന് സെമി കാണാതിരിക്കാന് ഇന്ത്യ മനഃപൂര്‍വ്വം തോറ്റതു തന്നെ | No doubt India deliberately lost to England in the 2019 World Cup says Abdul Razzaq\nJun 4, 2020, 02:30 PM IST\nഒത്തുകളിക്കും മറ്റുമെതിരേ നടപടിയെടുക്കുന്ന ഐ.സി.സി ഒരു ടീമിനെ പുറത്താക്കാന് മറ്റൊരു ടീം മനഃപൂര്‍വ്വം തോറ്റുകൊടുക്കുന്നതിനെതിരെയും നടപടിയെടുക്കണമെന്ന് താന് ആവശ്യപ്പെട്ടിരുന്നുവെന്നും റസാഖ് പറഞ്ഞു\nഇസ്ലാമാബാദ്: 2019 ലോകകപ്പില് ഇംഗ്ലണ്ടിനെതിരാായ മത്സരം ഇന്ത്യ മനഃപൂര്‍വ്വം തോറ്റുകൊടുത്തതു തന്നെയാണെന്ന് മുന് പാകിസ്താന് ഓള്‍റൗണ്ടര് അബ്ദുല് റസാഖ്.\nഇംഗ്ലണ്ട് ഓള്‍റൗണ്ടര് ബെന് സ്റ്റോക്ക്സിന്റെ 'ഓണ് ഫയര്' എന്ന പുസ്തകമാണ് ക്രിക്കറ്റ് ലോകത്തെ പുതിയ വിവാദത്തിന് കാരണം. ഇംഗ്ലണ്ട് കിരീടം നേടിയ 2019 ലോകകപ്പിലെ ഇംഗ്ലണ്ടിന്റെ എല്ലാ മത്സരങ്ങളുടെയും വിശകലനം അടങ്ങുന്നതായിരുന്നു പുസ്തകം. ഇതില് ഇന്ത്യയ്ക്കെതിരായ മത്സരത്തെ കുറിച്ചുള്ള സ്റ്റോക്ക്‌സിന്റെ പരാമര്‍ശമാണ് വിവാദമായത്. ടീമിനെ ജയിപ്പിക്കാനുള്ള ഒരു ശ്രമവും ഇന്ത്യന് താരങ്ങളില് നിന്നുണ്ടായില്ലെന്നായിരുന്നു പുസ്തകത്തിലെ സ്റ്റോക്ക്‌സിന്റെ പരാമര്‍ശം.\nഇതിനു പിന്നാലെ പാകിസ്താനെ ലോകകപ്പില് നിന്ന് പുറത്താക്കാന് ഇന്ത്യ മനഃപൂര്‍വം ഇംഗ്ലണ്ടിനോട് തോല്‍ക്കുകയായിരുന്നുവെന്ന ആരോപണവുമായി മുന് പാക് ബൗളര് സിക്കന്തര് ഭക്ത് രംഗത്തെത്തി. ഭക്തിനു പിന്നാലെ ഇതേ ആരോപണവുമായി മുന് പാകിസ്താന് സ്പിന്നര് മുഷ്താഖ് അഹമ്മദും രംഗത്തുവന്നിരുന്നു. ഇപ്പോഴിതാ മുന് പാക് ഓള്‍റൗണ്ടര് അബ്ദുല് റസാഖും ഇതേ ആരോപണം ഉന്നയിച്ചിരിക്കുന്നു.\nഒത്തുകളിക്കും മറ്റുമെതിരേ നടപടിയെടുക്കുന്ന ഐ.സി.സി ഒരു ടീമിനെ പുറത്താക്കാന് മറ്റൊരു ടീം മനഃപൂര്‍വ്വം തോറ്റുകൊടുക്കുന്നതിനെതിരെയും നടപടിയെടുക്കണമെന്ന് താന് ആവശ്യപ്പെട്ടിരുന്നുവെന്നും റസാഖ് പറഞ്ഞു.\nപാകിസ്താനെ പുറത്താക്കാന് ഇന്ത്യ മനഃപൂര്‍വ്വം തോറ്റതാണെന്ന കാര്യത്തില് ഒരു സംശയവുമില്ലെന്നും റസാഖ് പറഞ്ഞു. സിക്‌സടിക്കാന് സാധിക്കുന്ന കളിക്കാരന് അത് ചെയ്യാതെ ഫോറുകള് മാത്രം നേടുകയും പന്ത് പ്രതിരോധിച്ച് കളിക്കുന്നതും കണ്ടാല് അത് മനസിലാക്കാന് സാധിക്കുമെന്നും അദ്ദേഹം കൂട്ടിച്ചേര്‍ത്തു.\nഇംഗ്ലണ്ടിനെതിരായ ലോകകപ്പ് മത്സരത്തിലെ അഞ്ച് ഓവറില് 71 റണ്‍സ് ആയിരുന്നു ഇന്ത്യയ്ക്ക് വിജയത്തിലേക്ക് വേണ്ടിയിരുന്നത്. എന്നാല് ക്രീസിലുണ്ടായിരുന്നു ധോനിയും കേദാര് ജാദവും സിംഗിളുകള് നേടുന്നതിലായിരുന്നു ശ്രദ്ധിച്ചത്. ഇതോടെ അവസാന അഞ്ച് ഓവറില് വെറും 39 റണ്‌സ് മാത്രമാണ് ഇന്ത്യയ്ക്ക് നേടാന് സാധിച്ചത്.\nലോകകപ്പിന്റെ പ്രാഥമിക റൗണ്ടിലായിരുന്നു ഇന്ത്യയും ഇംഗ്ലണ്ടും തമ്മില് ഏറ്റുമുട്ടിയത്. 338 റണ്‍സ് വിജയലക്ഷ്യം പിന്തുടര്‍ന്ന ഇന്ത്യ 31 റണ്‍സിന് പരാജയപ്പെടുകയായിരുന്നു.\nഒന്നു ശ്രമിച്ചാല് ഇംഗ്ലണ്ടിനെതിരായ മത്സരം ജയിക്കാന് ഇന്ത്യയ്ക്ക് സാധിക്കുമെന്നാണ് സ്റ്റോക്ക്സ് പുസ്തകത്തില് പറഞ്ഞത്. 11 ഓവറില് ഇന്ത്യക്കു ജയിക്കാന് 112 റണ്‍സ് വേണമെന്നിരിക്കെ ധോനിയുടെ ബാറ്റിങ് ഏറെ വിചിത്രമായി തോന്നി. സിക്‌സറുകള് നേടുന്നതിനേക്കാള് സിംഗിളുകള്‍ക്കായാണ് അദ്ദേഹം ശ്രമിച്ചത്. ധോനിയില് നിന്നോ അദ്ദേഹത്തിന്റെ പങ്കാളിയായ കേദാര് ജാദവില് നിന്നോ ടീമിനെ ജയിപ്പിക്കാനുള്ള ഒരു ശ്രമവും കണ്ടില്ലെന്നും സ്റ്റോക്ക്സ് കുറിച്ചു.\nമത്സരത്തിലെ രോഹിത് ശര്‍മ - വിരാട് കോലി കൂട്ടുകെട്ടിനെ കുറിച്ചും പുസ്തകത്തില് സ്റ്റോക്ക്സ് സംശയം പ്രകടിപ്പിച്ചിരുന്നു. രോഹിത്തിന്റെയും കോലിയുടെ ബാറ്റിങില് ദുരൂഹത ഉണ്ടായിരുന്നതു പോലെയാണ് തനിക്കു തോന്നിയതെന്നായിരുന്നു സ്റ്റോക്ക്സ് കുറിച്ചത്. ഇംഗ്ലണ്ടിനെ സമ്മര്‍ദത്തിലാക്കാനുള്ള ഒരു ശ്രമവും ഇരുവരുടെയും ഭാഗത്തുനിന്നുണ്ടായില്ലെന്നും അദ്ദേഹം കുറിച്ചിരുന്നു.\nContent Highlights: No doubt India deliberately lost to England in the 2019 World Cup says Abdul Razzaq


ചരിത്രമെഴുതി സഊദി; വിദേശകാര്യ മന്ത്രാലയത്തിന്റെ ചുക്കാന് പിടിക്കാന് വനിത – Chandrika Daily\nBy web desk 1 Wednesday August 26, 2020 17:34 pm\nചരിത്രമെഴുതി സഊദി; വിദേശകാര്യ മന്ത്രാലയത്തിന്റെ ചുക്കാന് പിടിക്കാന് വനിത\nസഊദിയില് ഈ തസ്തികയില് ഇതാദ്യമായാണ് ഒരു വനിത നിയമിതനാകുന്നത്. സമീപ വര്‍ഷങ്ങളില് രാജ്യത്ത് സ്ത്രീ ശാക്തീകരണം വര്‍ധിപ്പിക്കുന്നതിന്റെ ഭാഗമായാണ് നീക്കം.\nറിയാദ്: സഊദി വിദേശകാര്യ മന്ത്രാലയത്തിനു കീഴിലുള്ള സാംസ്‌കാരിക വകുപ്പിന്റെ ഡയറക്ടര് ജനറലായി വനിതയെ നിയമിച്ചു. അഹ്‌ലം ബിന്‍ത് അബ്ദുറഹ്മാന് യാങ്‌സറിനെയാണ് പുതിയതായി നിയമിച്ചത്. സഊദിയില് ഈ തസ്തികയില് ഇതാദ്യമായാണ് ഒരു വനിത നിയമിതയാകുന്നത്. രാജ്യത്ത് സ്ത്രീ ശാക്തീകരണം വര്‍ധിപ്പിക്കുന്നതിന്റെ ഭാഗമായാണ് നീക്കം.\nവിദേശകാര്യ മന്ത്രാലയത്തിന്റെ രാഷ്ട്രീയ സാമ്പത്തിക കാര്യങ്ങളുടെ ഓഫീസിലെ അംഗമായും സഊദി എംബസിയിലെ സാമ്പത്തിക സാംസ്‌കാരിക വിഭാഗത്തിന്റെ ഡെപ്യൂട്ടി തലവനായും പ്രവര്‍ത്തിച്ചിട്ടുണ്ട്. വിദേശ മന്ത്രാലയത്തിന്റെ വടക്കേ അമേരിക്കയിലെ സാമ്പത്തിക സാംസ്‌കാരിക ഫയലിന്റെ ചുമതലയായിരുന്നു അഹ്‌ലം വഹിച്ചിരുന്നത്. ലണ്ടന് സര്‍വകലാശാലയില് നിന്ന് അന്താരാഷ്ട്ര ബിസിനസ് അഡ്മിനിസ്‌ട്രേഷനില് ബിരുദാനന്തര ബിരുദം നേടിയിട്ടുണ്ട്.\nസ്ത്രീ ശാക്തീകരണത്തിന്റെ ഭാഗമായി സഊദിയിലെ ഉയര്‍ന്ന തസ്തികകളില് അടുത്തിടെ വനിതകളെ നിയമിച്ചിരുന്നു. 2019 ഫെബ്രുവരിയില് യുഎസിലെ ആദ്യ വനിതാ സഊദി അംബാസഡറായി റീമാ ബിന്‍ത് ബന്ദറിനെ ചുമതലപ്പെടുത്തി.\nസഊദിയിലെ യുവ കിരീടാവകാശി മുഹമ്മദ് ബിന് സല്‍മാന് മുന്നോട്ടുവെച്ച വിശാലമായ സാമൂഹിക സാമ്പത്തിക പരിഷ്‌കാരങ്ങളുടെ ഭാഗമായി 2018ല് രാജ്യം ചരിത്രത്തിലാദ്യമായി സ്ത്രീകളെ വാഹനമോടിക്കാനും അനുവദിച്ചു. സ്ത്രീകള്‍ക്ക് യാത്ര ചെയ്യാനും പാസ്‌പോര്‍ട്ടിനായി അപേക്ഷിക്കാനും സ്വതന്ത്രമായ അവകാശമുണ്ടെന്ന് ഭരണകൂടം വ്യക്തമാക്കിയിരുന്നു.


ഇടതു കോട്ടകൾ തകർന്നു: കാസർകോടും ആലത്തൂരും പാലക്കാടും കൈവിട്ടു; യുഡിഎഫ് സ്ഥാനാർഥികൾ വമ്പൻ ഭൂരിപക്ഷത്തിലേക്ക് |\nലോക്‌സഭാ തെരഞ്ഞെടുപ്പിൽ കേരളത്തിൽ ഇടതുപക്ഷം പാടേ തകരുന്ന കാഴ്ചയാണ് കാണുന്നത്. ആകെയുള്ള 20 സീറ്റിൽ 19 എണ്ണവും യുഡിഎഫ് ഉറപ്പിച്ചു കഴിഞ്ഞു. ഇടതു കോട്ടകൾ പോലും തകർന്നപ്പോൾ എൽ ഡി എഫ് കേവലം ഒരു സീറ്റിലേക്ക് ഒതുങ്ങുകയാണ്\nആലപ്പുഴ മാത്രമാണ് എൽ ഡി എഫ് മുന്നിട്ട് നിൽക്കുന്നത്. കാസർകോട് ഉണ്ണിത്താൻ 24918 വോട്ടുകളുടെ ഭൂരിപക്ഷം നിലനിർത്തുകയാണ്. വയനാട് രാഹുൽ ഗാന്ധിയുടെ ഭൂരിപക്ഷം 2,92787 വോട്ടുകൾക്ക് മുന്നിലാണ്. കണ്ണൂരിൽ കെ സുധാകരൻ ലീഡ് നില 77829 ആയി ഉയർത്തി. കോഴിക്കോട് എം കെ രാഘവൻ 73,609 വോട്ടുകൾക്ക് മുന്നിലാണ്. വടകരയിൽ കെ മുരളീധരൻ 63703 വോട്ടുകൾക്ക് മുന്നിലാണ്\nഇടതുകോട്ടയായി അറിയപ്പെടുന്ന ആലത്തൂരിൽ രമ്യാ ഹരിദാസ് 158302 വോട്ടുകൾക്ക് രമ്യ മുന്നിലാണ്. പാലക്കാട് എം ബി രാജേഷ് 15817 വോട്ടുകൾക്ക് പിന്നിലാണ്. എറണാകുളത്ത് ഹൈബി ഈഡൻ 155,520 വോട്ടുകൾക്ക് മുന്നിലാണ്. ആലപ്പുഴയിൽ ആരിഫ് 12916 വോട്ടുകൾക്ക് മുന്നിലാണ്. ഇടുക്കിയിൽ ഡീൻ കുര്യാക്കോസ് 171050 വോട്ടുകൾക്ക് മുന്നിലാണ്.\nപത്തനംതിട്ടയിൽ ആന്റോ ആൻണി 37947 വോട്ടുകൾക്ക് മുന്നിലാണ്. തിരുവനന്തപുരത്ത് ശശി തരൂർ 41126 വോട്ടുകൾക്ക് മുന്നിൽ. ആറ്റിങ്ങലിൽ അടൂർ പ്രകാശ് 25,604 വോട്ടുകൾക്ക് മുന്നിലാണ്. മാവേലിക്കരയിൽ കൊടിക്കുന്നേൽ സുരേഷ് 48371 വോട്ടുകൾക്ക് മുന്നിലാണ്. കോട്ടയത്ത് തോമസ് ചാഴിക്കാടൻ 88712 വോട്ടുകൾക്ക് മുന്നിൽ. കൊല്ലത്ത് എൻ കെ പ്രേമചന്ദ്രൻ 115422 വോട്ടുകൾക്ക് മുന്നിലാണ്.\n← യുഡിഎഫിന്റെ വിജയശിൽപ്പി പിണറായി വിജയനെന്ന് കെ സുധാകരൻ; എവിടെയാണ് കേരളമെന്ന പാഠം പഠിപ്പിച്ചു\nപത്തനംതിട്ടയിയിൽ കെ സുരേന്ദ്രൻ മൂന്നാം സ്ഥാനത്ത്; ഏറ്റവും കുറവ് വോട്ട് പിസി ജോർജിന്റെ പൂഞ്ഞാറിൽ →


എ.വിജയരാഘവൻ കെ.ടി. ജലീൽ എം.എൽ.എയെ നേരിട്ട് വിളിച്ച് ഇ.ഡി അന്വേഷണം ആവശ്യപ്പെട്ടതിലുള്ള അതൃപ്തി അറിയിച്ചു;ജലീലിനെ തള്ളി സിപിഎം. - politicaleye.news\nസെപ് 8, 2021\nതിരുവനന്തപുരം: എ.ആർ.നഗർ സഹകരണ ബാങ്കിൽ പി.കെ കുഞ്ഞാലിക്കുട്ടിക്കും മകനും കള്ളപ്പണ നിക്ഷേപമുണ്ടെന്ന കെ.ടി ജലീലിന്റെ ആരോപണം ഏറ്റെടുക്കാതെ സിപിഎം. ഇ.ഡി ചോദ്യംചെയ്തതോടെ ജലീലിന് ഇ.ഡിയിൽ വിശ്വാസം കൂടിയെന്ന് പരിഹസിച്ച മുഖ്യമന്ത്രി അദ്ദേഹത്തെ പരസ്യമായി തള്ളിപ്പറയുകയും ചെയ്തു. ഇതിന് പിന്നാലെ ജലീലിനെ സിപിഎം നേരിട്ട് അതൃപ്തി അറിയിച്ചു.\nസംസ്ഥാന ആക്ടിങ് സെക്രട്ടറി എ.വിജയരാഘവൻ കെ.ടി. ജലീൽ എം.എൽ.എയെ നേരിട്ട് വിളിച്ച് ഇ.ഡി അന്വേഷണം ആവശ്യപ്പെട്ടതിലുള്ള അതൃപ്തി അറിയിച്ചുകഴിഞ്ഞു. കുഞ്ഞാലിക്കുട്ടിയെ മാത്രം ലക്ഷ്യംവെക്കുന്നത് ശരിയല്ല. സഹകരണബാങ്കിലേക്ക് ഇ.ഡിയെ ക്ഷണിച്ചുവരുത്തുന്ന നടപടിയായിപ്പോയി ജലീലിന്റേത്. ഇത് പാർട്ടിയുടെ നയത്തിനും നിലപാടുകൾക്കും എതിരാണ്. കാരണം, കേരളത്തിലെ സഹകരണ ബാങ്കിലേക്ക് ഇ.ഡി കടന്നുകയറ്റം തുടങ്ങിയാൽ അത് എവിടെ അവസാനിക്കുമെന്ന് പറയാനാകില്ല. പ്രതികരണത്തിൽ ജാഗ്രത പുലർത്തണമെന്ന സന്ദേശവും ജലീലിന് നൽകിയതായാണ് സൂചന.\n1021 കോടിയുടെ ക്രമക്കേട് ചൂണ്ടിക്കാട്ടി കുഞ്ഞാലിക്കുട്ടിക്കും മകൻ ആഷിഖിനുമെതിരെയാണ് ജലീൽ അന്വേഷണം ആവശ്യപ്പെട്ടത്. കള്ളപ്പണ നിക്ഷേപം എന്ന ആരോപണമാണ് ജലീൽ ഉന്നയിച്ചത്. ഇത് പുറത്തുകൊണ്ടുവരാൻ ഏതറ്റം വരെയും പോകുമെന്ന് ജലീൽ പ്രഖ്യാപിച്ചിരിക്കെ പിന്തുണക്കാൻ ഇല്ലെന്ന് സിപിഎമ്മും പറയുമ്പോൾ ഇനി ജലീലിന്റെ നീക്കങ്ങളാകും ശ്രദ്ധേയം.\nമുഖ്യമന്ത്രി പറഞ്ഞതാണ് തനിക്കും പറയാനുള്ളതെന്ന് സഹകരണമന്ത്രി വി.എൻ വാസവനും പറഞ്ഞു. ക്രമക്കേട് ഉണ്ടെന്ന് കണ്ടാൽ അത് അന്വേഷിക്കാനും കണ്ടെത്താനും നടപടി എടുക്കാനുള്ള സംവിധാനവും ഇവിടെ ഉണ്ട്. അപ്പോൾ പിന്നെ ഇ.ഡി വന്ന് പരിശോധിക്കേണ്ട പ്രശ്നമില്ല. ജലീൽ പറഞ്ഞതിന്റെ ഉള്ളടക്കം അദ്ദേഹത്തോട് തന്നെ ചോദിക്കണം. വ്യക്തിവൈരാഗ്യമുണ്ടെങ്കിൽ അത് തീർക്കാനുള്ള വേദിയായി സർക്കാർ ഒരു കാര്യത്തേയും കാണില്ല. അതിന് നിന്നുകൊടുക്കില്ല. നിലവിൽ അന്വേഷണം നടക്കുന്നുണ്ട്. ക്രമക്കേട് നടന്നോ എന്ന് ഇപ്പോൾ പറയാനാകില്ലെന്നും മന്ത്രി വാസവൻ പറഞ്ഞു.\nഇതിനിടെ വിഷയത്തിൽ കേന്ദ്രസർക്കാരിനെ ഇടപെടുത്താൻ ബിജെപി നീക്കം തുടങ്ങി. കേന്ദ്ര സഹകരണമന്ത്രാലയത്തിനും ധനകാര്യമന്ത്രാലയത്തിനും പരാതി നൽകുമെന്ന് ബിജെപി ദേശീയ ഉപാധ്യക്ഷൻ എ.പി അബ്ദുള്ളക്കുട്ടി ഡൽഹിയിൽ അറിയിച്ചു. അന്വേഷണം വേണ്ട എന്ന മുഖ്യമന്ത്രിയുടെ നിലപാട് വിചിത്രമെന്ന് അബ്ദുള്ളക്കുട്ടി പറഞ്ഞു. ലാവലിൻ വിഷയത്തിൽ പണ്ട് കുഞ്ഞാലിക്കുട്ടി സഹായിച്ചതിന്റെ പ്രത്യുപകാരമായിട്ടാണ് മുഖ്യമന്ത്രി ജലീലിനെ തള്ളിക്കളയുന്നതെന്നും അബ്ദുള്ളക്കുട്ടി ആരോപിച്ചു.\nസഹകരണവകുപ്പിൽ ഭരണപരമായ കാര്യങ്ങളിൽ കേന്ദ്രത്തിന് ഇടപെടാൻ കഴിയില്ല. എന്നാൽ അഴിമതി വിഷയത്തിൽ ഇടപെടാം എന്ന വിലയിരുത്തലിന്റെ അടിസ്ഥാനത്തിലാണ് പരാതി നൽകാൻ ഒരുങ്ങുന്നത്.


ഏറ്റവും മികച്ച രീതിയില് ഈ താരത്തെ ബ്ലാസ്റ്റേഴ്‌സ് പിന്തുണക്കും, ഉറപ്പ് നല്‍കി സ്‌കിന്‍കിസ്\nകേരള ബ്ലാസ്റ്റേഴ്‌സ് പുതുതായ സൈന് ചെയ്ത യുവ മിഡ്ഫീല്‍ഡര് രോഹിത്ത് കുമാറിനെ പ്രശംസകൊണ്ട് മൂടി സ്‌പോട്ടിംഗ് ഡയറക്ടര് കരോളിസ് സ്‌കിന്‍കിസ്. രോഹിത്ത് ബ്ലാസ്‌റ്റേഴ്‌സിനായി തന്റെ കഴിവ് മുഴുവന് പുറത്തെടുക്കും എന്ന് പ്രത്യാശ പ്രകടിപ്പിച്ച കരോളിസ് രോഹിത്തിന് എല്ലാ വിധ പിന്തുണയും വാഗ്ദാനം ചെയ്തു.\nരോഹിത്തിനെ കേരള ബ്ലാസ്റ്റേഴ്സിലേക്ക് സ്വാഗതം ചെയ്യുന്നതില് സന്തോഷമുണ്ട്. ഞങ്ങളുടെ മിഡ് ഫീല്‍ഡിന് മറ്റൊരു ഗുണമേന്മയാണ് അദ്ദേഹം. ടീമിനായി തന്റെ കഴിവുകളെല്ലാം തന്നെ അദ്ദേഹം പുറത്തെടുക്കുമെന്ന് ഞാന് പ്രതീക്ഷിക്കുന്നു.ഏറ്റവും മികച്ച രീതിയില് അദ്ദേഹത്തെ പിന്തുണയ്ക്കാന് ഞങ്ങള് തയ്യാറാണ്. ‘ കേരള ബ്ലാസ്റ്റേഴ്സിന്റെ സ്പോര്‍ട്ടിംഗ് ഡയറക്ടര് കരോലിസ് സ്‌കിന്‍കിസ് പറയുന്നു.\nബ്ലാസ്റ്റേഴ്‌സിലെത്തിയതെങ്ങനെയെന്ന കാര്യത്തില് രോഹിത്ത് നല്‍കുന്ന വിശദീകരണം ഇപ്രകാരമാണ്.\n‘ഞാന് എല്ലായ്പ്പോഴും കളിക്കാന് ആഗ്രഹിക്കുന്ന ഒരു ക്ലബ്ബെന്ന നിലയില് കേരള ബ്ലാസ്റ്റേഴ്സില് ചേരുന്നത് എന്നെ സംബന്ധിച്ചിടത്തോളം എളുപ്പമുള്ള തീരുമാനമായിരുന്നു. ക്ലബ്ബിന്റെ കാഴ്ചപ്പാടിന് സംഭാവന നല്‍കുന്നതിന് എന്റെ പരിശീലകര്, ടീം അംഗങ്ങള്, മാനേജുമെന്റ്, പ്രത്യേകിച്ചും ആരാധകര് എന്നിവരുടെ സഹായത്തോടെ ഓരോ ദിവസവും ഒരു കളിക്കാരനെന്ന നിലയില് എന്നെത്തന്നെ മെച്ചപ്പെടുത്തുമെന്ന് ഞാന് പ്രതീക്ഷിക്കുന്നു. എന്റെ പുതിയ സ്‌ക്വാഡിന്റെ പിന്തുണയോടെ,സമീപഭാവിയില് കേരള ബ്ലാസ്റ്റേഴ്സിനായി ട്രോഫികള് ഉയര്‍ത്താന് ഞാന് ആഗ്രഹിക്കുന്നു, കാരണം ഈ ക്ലബ് അതിന് അര്‍ഹമാണ്. ‘ രോഹിത് കുമാര് പറയുന്നു.\nഐഎസ്എല്ലില് പുണെ സിറ്റിക്കായി രണ്ട് സീസണുകളില് നിന്ന് രണ്ട് ഗോളുകള് കരസ്ഥമാക്കിയ അദ്ദേഹം ഐഎസ്എല്ലിന്റെ ആറാം സീസണില് ഹൈദരാബാദ് എഫ്‌സിയിലേക്ക് ചേക്കേറി. പുതിയ ക്ലബ്ബിനായി ഒന്‍പത് മത്സരങ്ങളില് സെന്‍ട്രല് മിഡ്ഫീല്‍ഡര് നിരയില് കളിച്ച രോഹിത് ഒരു ഗോള് നേടുകയും ചെയ്തു. മിഡ്ഫീല്‍ഡര് എന്ന നിലയില് രോഹിത് പുലര്‍ത്തുന്ന വിശ്വാസ്യതയും, സ്ഥിരതയുമാണ് കെബിഎഫ്‌സിയിലേക്കുള്ള അദ്ദേഹത്തിന്റെ വരവിന് അടിസ്ഥാനം.


അതിനാടകീയതയുടെ ക്രിസ്റ്റോറിയൻ പരിസരങ്ങൾ – ഗൂഢസംഘം\nകനേഡിയൻ ക്ലിനിക്കൽ സൈക്കോളജിസ്റ്റ് ആയ ജോർദാൻ പീറ്റേഴ്സൺ, അതിനാടകീയ പരിസരങ്ങൾ/ വിഷയങ്ങൾ /സംഭവങ്ങൾ ക്രിയേറ്റ് ചെയ്യുന്നതിൽ ഏറ്റവും മിടുക്കുള്ളത് സ്ത്രീകൾക്കാണ് എന്നൊരു അഭിപ്രായപ്രകടനം നടത്തി. ആ അഭിപ്രായത്തിന്റെ അടിസ്ഥാനം കൃത്യമായ സ്ത്രീവിരുദ്ധതയാണ് എന്ന് തോന്നാമെങ്കിലും യാഥാർഥ്യം അതല്ല. അതിനാടകീയത ഉല്പാദിപ്പിക്കുക എന്നതൊരു സ്കിൽ ആണ്. സ്വാഭാവികമായ ഒരു ചലനത്തെ സവിശേഷവൽക്കരിക്കുക എന്ന ക്രിയാത്മകപ്രവർത്തനമാണ് ഈ അതിനാടകീയത. കുറ്റാന്വേഷണകഥകളുടെ റാണി എന്നറിയപ്പെടുന്ന ബ്രിട്ടീഷ് ഡിറ്റക്റ്റീവ് നോവലിസ്റ്റ് ആയ അഗത ക്രിസ്റ്റിയിൽ ഈ സ്വാധീനം പ്രകടമാണ്. ഋജുവായി പോകുന്ന ഒരു ലൈനിനെ സങ്കീർണ്ണവത്കരിക്കുന്നതാണ്/ഡ്രമാറ്റിക് ആക്കിമാറ്റി പ്രതിഭാവനം ചെയ്യുന്നതാണ് അവരുടെ പല നോവലുകളുടേയും സാമാന്യസവിശേഷത. കഥാഗതിയെ അപ്പാടെ പൊളിച്ചെഴുതുന്ന ട്വിസ്റ്റുകൾ, അതിനാടകീയ കൊലപാതകപശ്ചാത്തലങ്ങൾ, ഐഡന്റിറ്റി മോഷണം തുടങ്ങി ത്രില്ലർ സിനിമ കാണുന്ന മൂഡോടെ നിർമ്മിക്കപ്പെട്ട അവരുടെ ഒരു നിരയോളം നോവലുകൾ ഉണ്ട്. കേവലമൊരു ഡിറ്റക്റ്റീവ് നോവലിന്റെ ചട്ടക്കൂടിനകത്തു ഒതുങ്ങിനിൽക്കാതെ സങ്കീർണമായ ഡ്രമാറ്റിക് പസിലുകൾ തുറന്നിടുന്ന അവതരണമാണ് അവ കയ്യാളുന്നത്. ‘എബിസി മർഡേഴ്സ്’ എന്ന അവരുടെ വിഖ്യാതനോവൽ മുതൽ കെട്ടുപൊട്ടിയ ഒരു വിചിത്രഭാവനയുടെ ആധിക്യം അഗതാക്രിസ്റ്റിയിൽ വ്യക്തമാണ്.\nPic Courtesy: https://www.biography.com/\nഏൾ ഡെൽ ബിഗേഴ്സും റെക്സ് സ്റ്റോട്ടും ഡേവിഡ് ഹ്യൂമും അടങ്ങുന്ന സമകാലീനരായ ആൺ ഡിറ്റക്റ്റീവ് എഴുത്തുകാരുടെ ആഖ്യാനരീതിയുമായും ക്രാഫ്റ്റുമായും ഒരുതരത്തിലും തട്ടിച്ചു നോക്കാൻ പാറ്റാത്തതാണ് അഗത ക്രിസ്റ്റിയുടെ ആഖ്യാനശൈലി. ഹോംസിന്റെ സ്വാധീനം ഉണ്ടെങ്കിൽ കൂടി അത് കുറഞ്ഞ അളവിലേ കണ്ടത്താനാകൂ. സ്ത്രീസഹജമായ ഒരു നാടകീയ വ്യാഖ്യാനത്തിന്റെ വ്യതിരിക്തത അവരുടെ ഓരോ പുസ്തകവും പേറുന്നുണ്ട്. ക്രിസ്റ്റിയുടെ ’മർഡർ ഓൺ ദി ഓറിയന്റ് എക്സ്പ്രസ്സ്’ എന്ന വിഖ്യാതനോവൽ ഒരു ഉദാഹരണമാണ്. അവരുടെ ഒഫീഷ്യൽ ഇൻവെസ്റ്റിഗേഷൻ ടൂൾ ആയ ഹെർക്യൂൾ പെയ്‌റോട്ടിലൂടെ സഞ്ചരിക്കുന്ന ഒരു കൊലപാതകത്തിന്റെ അന്വേഷണമാണ് ഈ നോവലിന്റെ ഉള്ളടക്കം. കഥാഗതിയുടെ മുക്കാൽഭാഗം പിന്നിടുമ്പോഴാണ് നമ്മൾ ഇതുവരെ കണ്ടതല്ല നോവലിന്റെ കോർ പോയിന്റ് എന്നും ഈ കൊലപാതകം തന്നെ, സംഭവിച്ചുകഴിഞ്ഞ ഒരു പ്രതികാരപദ്ധതിയുടെ ബ്ലൂ പ്രിന്റ് ആണെന്നും മനസ്സിലാകുന്നത്. ലോജിക്കിന്റെ സാധ്യതകളോട് ഒരുതരത്തിലും സംവദിക്കാത്ത അതിനാടകീയതയുടെ ഒരു അപരലോകത്തേക്കു നിഷ്പ്രയാസം ചെന്നുകയറുന്ന ആ നോവൽ ഒരസാധ്യ ത്രില്ലർ ആണ്. കുറച്ചുകൂടി വ്യക്തമാക്കിയാൽ ഒരു സ്ത്രീയുടെ നാടകീയഭാവനയ്ക്ക് മാത്രം വഴങ്ങുന്ന ഒന്ന്.\nഐഡന്റിറ്റി മോഷണം, അത് മുഖാന്തരം നടക്കുന്ന ആൾമാറാട്ടങ്ങൾ ഇവയിൽ ക്രിസ്റ്റിയുടെ അത്ര താല്പര്യം ഉള്ള സ്ത്രീ എഴുത്തുകാരെ നിങ്ങൾ അധികം കണ്ടുകാണില്ല. ദി മിസ്റ്ററി ഓഫ് ബ്ലൂ ട്രെയിൻ, ആഫ്റ്റർ ദി ഫ്യൂണറൽ, ഹെർക്യൂൾ പെയ്‌റോട്ട്സ് ക്രിസ്മസ്, അപ്പോയ്ന്റ്മെന്റ് വിത്ത് ഡെത്ത്, തെർറ്റീൻ പ്രോബ്ലെംസ് എന്ന് തുടങ്ങി അനവധി നോവലുകളിൽ ഐഡന്റിറ്റി മോഷണവും അതുവഴിയുണ്ടാകുന്ന തെറ്റിദ്ധരിപ്പിക്കലുകളുടെയും അയ്യരുകളിയാണ്. ഇതിൽ മിസ് മേപ്പിൾ കേന്ദ്രകഥാപാത്രമായി വരുന്ന തെർറ്റീൻ പ്രോബ്ലെംസ്ൽ ‘ദി കംപാനിയൻ’ എന്ന ഒരു കഥയുണ്ട്. പണത്തിനുവേണ്ടി കൂട്ടുകാരിയെ കടലിൽ മുക്കിക്കൊന്ന് കൊല്ലപ്പെട്ട വ്യക്തിയുടെ ഐഡന്റിറ്റി മോഷ്ടിച്ച് ആ ഐഡന്റിറ്റിയിൽ ജീവിക്കുന്ന മധ്യവയസ്കയാണ് അതിലെ നായിക. യുക്തി എന്ന സങ്കേതത്തെ പ്രശ്നവൽക്കരിക്കുന്നുണ്ടെങ്കിലും ചടുലമായ ആകാക്ഷയെ ചൂഷണം ചെയ്യുന്ന കഥാതന്തു ആണിത് .\nഎന്തു കൊണ്ടാണ് ഐഡന്റിറ്റി മോഷണം ഈ രീതിയിൽ അഗതാക്രിസ്റ്റിയുടെ നോവലുകളിലുടനീളം വന്നുപോകുന്നത്? കാരണം, ഈ പ്രക്രിയക്ക് അതിമനോഹരമായ ഒരു കാല്പനികതലമുണ്ട്. യുക്തിയുമായി ഒരു പോയിന്റിലും മുഖാമുഖം കണ്ടുമുട്ടാത്ത ഈ ഒരു തലത്തിൽ സ്വയം അഭിരമിച്ചാണ് അഗത ക്രിസ്റ്റി ഓരോ പ്രശ്നത്തെയും വായനക്കാർക്കു മുന്നിൽ അവതരിപ്പിക്കുന്നത്. അനിതരസാധാരണമായ ഈയൊരു റൊമാന്റിക് യുക്തിയെ ദുരൂഹവും നാടകീയവുമായി അവർ പുനർവ്യാഖ്യാനം ചെയ്യുന്നു. പത്തൊമ്പതാം നൂറ്റാണ്ടിൽ, ഒരു പുരുഷനും തോന്നാത്ത ഭയാനക ഭാവനയ്ക്കാണ് ഫ്രാങ്കൻസ്റ്റൈനിലൂടെ മേരി ഷെലി ജന്മം നൽകിയത്. അത്ര രൂക്ഷതയേറിയ ഒരു ഫാന്റസിയുടെ രൂപരേഖ തയ്യാറാക്കുന്നതിൽ ഒരു സ്ത്രീ തനിച്ചു വഴക്കിയെടുത്ത കൊടിയ സവിശേഷ ക്രിയാശേഷിയുടെ പിൻബലമുണ്ട്. അതിനെ നിങ്ങൾക്കു അതിനാടകീയത എന്ന് തന്നെ വിളിക്കാം. കാരണം അത് ഒരു സാധാരണ വൈയക്തികബോധത്തെ അസാധാരണവൽക്കരിച്ചുകൊണ്ട് തന്റേടത്തോടെ നിങ്ങൾക്ക് മുൻപിൽ തലയുയർത്തി നില്ക്കുന്നു എന്ന ഒറ്റക്കാരണം കൊണ്ടുതന്നെ.\nതുഞ്ചത്തെഴുത്തച്ഛൻ മലയാളം സർവകലാശാലയിൽ രണ്ടാം വർഷ സാഹിത്യപഠനം വിദ്യാർത്ഥിനി.ആനുകാലികങ്ങളിൽ ചെറുകഥകൾ എഴുതുന്നു.\nTags: Agatha Christy Haritha Raj literature novel thriller women writer\nPrevious ജാൻസെന്റെ റോളിഫ്ലെക്സ്, കായുടെ നോട്ട്ബുക്ക്, ബാലചന്ദ്രന്റെ നോവൽ\nNext നിർമല പണിക്കർ: മോഹിനിയാട്ടത്തിന്റെ തദ്ദേശീയപാഠങ്ങൾ, വിമോചകമൂല്യങ്ങൾ\n1 thought on “അതിനാടകീയതയുടെ ക്രിസ്റ്റോറിയൻ പരിസരങ്ങൾ”